
SKANDINAVISK UFO INFORMATION 

SUFOl er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne, 

SUFOl ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOl. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfler 
for de fremsatte meninger. Red. 

FORRETNINGSUDVALGET 

Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Gunnar Weichardt, Oxford Allé 
3 A, 2300 København S., tlf. (01) 557734. 
Sekretær: Walkie-Talkie central og alarme¬ 
ringstjeneste: Xavier P. Madsen, Bakkeha- 
ve 8, 2970 Hørsholm, tlf. (01) 8616 77. 
Repræsentant for UFO-NYT: Iver O. Kjems, 

Udvalgsmedlem: Peter A. Hansen, Erica-par- 

regnskabskontorets giro-nr. 11 77 25; det 
kan også bestilles på ethvert postkontor 

uregelmæssigheder vedrørende bladets til¬ 
sendelse bedes rettet til det lokale posthus. 

UFO-NYT 
bliver 15 år! 


Som De nok har bemærket, er dette num¬ 
mer af UFO-NYT udvidet med adskillige 
sider, og det skyldes, at UFO-NYT med dette 
nummer har 15 års jubilæum, - noget vi 
ønsker at fejre. 15 år lyder ikke af meget, 
men er i virkeligheden lidt af en bedrift. 
Mange ufo-blade og organisationer er dukket 
op i tidens løb, men størsteparten er forsvun¬ 
det igen efter kortere eller længere tidsrum. 
Stort set alle har de ligesom SUFOI - væ¬ 
ret baseret på en ikke-professionel stab, dvs. 
frivillig og ulønnet arbejdskraft, hvorfor de 
fleste da også er gået ned af mangel på pen¬ 
ge og mandskab. Det er problemer, vi også 
kender til i SUFOI, men indtil nu har vi 
åbenbart været en smule heldigere end de 
fleste. 

I det første nummer, november 1958, hed¬ 
der det under overskriften: „Hvad er SU- 
FOI?“: 

„Igennem mange år er der sket mærkelige 
ting over vore hoveder, ting som for menig 
mand var ganske ufattelige. For en halv snes 
år siden fremsattes i udlandet den teori, at 
det der blev set, skyldtes tilstedeværelsen af 
rumskibe i jordens atmosfære. 

. . . Disse meddelelser gik stort set hen over 
hovederne på den danske befolkning . . . Det 
var imidlertid ikke alle herhjemme, der tog 
lige let på disse meddelelser. Een af de, der 
ikke gjorde, var kaptajnløjtnant H. C. Peter¬ 


sen. I 1947 begyndte han at følge sagens ud¬ 
vikling så meget, som det var muligt, dels 
gennem pressens sparsomme meddelelser og 
dels gennem bøger. Det var imidlertid sådan, 
at begyndte man at tale om disse ting, var 
det umuligt at få ørenlyd. Man blev simpelt¬ 
hen til grin, og de, der arbejdede med sagen, 
stod i mange år alene. Efterhånden som de 
mystiske hændelser tiltog, blev det dog lettere 
at arbejde med sagen, idet folk var begyndt 
at få øjnene op. 

Foranlediget af udviklingen besluttede kap- 
tajnløjtnant H. C. Petersen og en del venner 
at stifte en organisation til udforskning af de 
mystiske ting, som kaldes ufo’er. 

Den 15. december 1957 trådte organisatio¬ 
nen SUFOI, eller Sydjydsk UFO Investiga- 
tion frem for offentligheden med kaptajn¬ 
løjtnant H. C. Petersen som leder. Organisa¬ 
tionens navn blev valgt ud fra dens geografi¬ 
ske beliggenhed. 

Organisationen satte sig som mål udbre¬ 
delsen af kendskabet til det, der sker samt at 
bevise, at der lander mennesker fra andre 
kloder her i Danmark, og at komme i forbin¬ 
delse med disse mennesker. 

Ved udgivelsen af UFO-NYT efterkommer 
SUFOI et i vide kredse udbredt ønske om al 
få et dansk tidsskrift, der i lighed med tilsva¬ 
rende udenlandske, skulle bringe UFO-nyt 
fra hele Verden. 

Den dag er måske ikke fjern, da Deres og 

andres støtte er nødvendig for at få en offi¬ 
ciel anerkendelse af tilstedeværelsen af besø¬ 
gende fra verdensrummet. 44 , slutter UFO- 
NYTs første leder. 

Ved et jubilæum gør man ofte status og 
man kan spørge: Hvad har SUFOI opnået i 
de 15 år? Ja, vi må erkende, at H.C. Peter¬ 
sens to vigtigste målsætninger ikke er blevet 
opfyldt, idet SUFOI hverken har fået kon¬ 
takt med ufo-nauter eller bevist tilfulde, at 
ufo’erne eksisterer. Nogen enkelt organisation 
vil formentlig heller ikke være i stand til at 
skabe et sådant bevis. Det er efter min me¬ 
ning noget, som først vil ske, når videnskaben 
og myndighederne med tiden bliver udsat for 
så stort et pres fra offentligheden, at de tvin¬ 
ges igang med en sandhedssøgende forskning 
inden for dette felt. Jo større sandheden er, 
dvs. jo større betydning en opdagelse har for 
menneskeheden, desto større træghed og mod¬ 
stand vil den vække i begyndelsen. Det er 
nok en naturlov. 

Der er meget, som tyder på, at ufo-organi¬ 
sationernes største berettigelse netop ligger i 
- på sober og nøgtern vis - at udbrede kend¬ 
skabet til ufo’er til så mange som muligt, for 
derved at skabe grobund for en opinionsæn¬ 
dring i positiv retning. Dette arbejde kan me¬ 
get vel vare 15 år endnu. 

Personligt tror jeg ikke på den mulighed, 
at vi som ufo-organisation skulle kunne få 
kontakt med ufo-nauter, ligesom det nok vil 


volde svære vanskeligheder at føre et virke¬ 
ligt fuldgyldigt bevis for ufo’er og ufo-nauters 
eksistens. Det statistiske bevismateriale er ef¬ 
terhånden vældig godt, men i realiteten vil 
en endelig bevisførelse være betinget af, at 
man kan fremvise et flyvedygtigt rumfartøj 
bemandet med ufo-nauter, - og det har jo 
sine vanskeligheder! 

Det eneste alternativ er, at ufo-nauterne 
bestemmer sig til at slutte overvågningsfasen 
og i stedet kontakte Jordens befolkning. Til¬ 
syneladende har overvågningsfasen varet ad¬ 
skillige hundrede år, hvor man i dette tids¬ 
rum ikke har erfaret nogen form for masse¬ 
kontakt eller indgriben i vore affærer. Teore¬ 
tisk kunne denne tilstand vare mange år 
endnu. Det eneste jordiske initiativ, som til 
dato har haf t mulighed f or at ændre på dette, 
ligger efter min mening inden for vor rum¬ 
forskning, som på et eller andet tidspunkt vil 
give en ikke uvæsentlig teoretisk mulighed for 
kontakt med væsener udefra. 

Er der så nogen reel mulighed for, at vi får 
kontakt med disse væsener inden for et rime¬ 
ligt tidsrum? Vel, alting accellererer jo i den¬ 
ne forbløffende hektiske tidsalder, og der 
kunne jo opstå en situation, som ville kunne 
fremtvinge en kontakt - hvadenten det blev 
under gode eller dårlige forudsætninger. Un¬ 
der alle omstændigheder ville vort arbejde 
i så fald være afsluttet. Man kan kun håbe, 
at det vil ske inden vort 25-års jubilæum. 

Erling Jensen 


Sådan begyndte det 

af H. C. Petersen 


UFO-NYT’s redaktion har bedt underteg¬ 
nede fortælle lidt om, hvordan det hele be¬ 
gyndte herhjemme. Det følgende er da en 
kort redegørelse om SUFOI og UFO-NYT 
i årene fra 1957-1965 set gennem mine bril¬ 
ler. 

Tildragelserne over Østersøen under den 
anden verdenskrig, hvor de krigsførende 


magters piloter observerede mærkelige uiden¬ 
tificerede flyvende objekter, ligesom taller¬ 
kenbølgen i USA og andre steder i slutnin¬ 
gen af 1940’erne fik ikke nogen klokke til 
at ringe hos ret mange - heller ikke hos mig. 
Jeg levede dengang en problemløs og afslap¬ 
pet ungdomstid med alt, hvad det indebar, 
og tallerkenerne „generede 44 mig faktisk først, 

da vi nåede frem til 1951. Det år blev grun¬ 
den nok lagt til den verdensomspændende 
aktivitet, jeg i dag stikker så dybt i. 

Jeg gjorde dengang en overgang tjeneste 
på Keesler AFB i Mississippi, og der så jeg 
en dag følgende notits i den lokale „Mobile 
Gazette“: 

„Den i 1947 nedsatte kommission til ud¬ 
forskning af Uidentificerede Flyvende Ob¬ 
jekter er nu blevet opløst. Kommissionen har 
løst problemet omkring UFO’erne, men re¬ 
sultatet vil ikke blive offentliggjort, da man 
er bange for, at det vil vække offentlig uro. 
Kommissionens medlemmers navne vil blive 
hemmeligholdt." Hany s Truman 

Omtalte kommission havde indtil da ar¬ 
bejdet i centret for al amerikansk militær 
hemmelig forskning — Wright-Patterson AFB, 
Dayton, Ohio - her, hvor også ATIC (Air 
Technical Intelligence Center), der i 1946 
foreslog UFO-sagen offentliggjort, havde og 
stadig har til huse. 

Tre uger efter avismeddelelsen ville en 
skæbnens tilskikkelse, at jeg af tjenestestedet 
fik at vide, at jeg nu skulle til Wright-Patter¬ 
son AFB, hvor jeg skulle gøre tjeneste i kon¬ 
troltårnet på Patterson, den ene af de to 
samliggende flyvepladser. 

Under mit ophold på denne base blev jeg 
klar over, at den påståede nedlæggelse af 
kommissionen til udforskning af UFO’erne 
var et postulat. Kommissionen arbejdede vi¬ 
dere, hvilket da også blev indrømmet offi¬ 
cielt senere. Der fandt i øvrigt en UFO-til- 
dragelse sted over pladsen i den periode, 
jeg var der. 

Opholdet lærte mig, at Flyvende Tallerke¬ 
ner eksisterede, og at myndighederne ikke 
generede sig for at lyve, blot det tjente til 
at holde sandheden borte fra masserne. I dag 
ved vi, at man faktisk ikke skyer noget mid¬ 
del. 

I 1952 så jeg så selv UFO’er to gange, og 
i tiden 1953-55 konstaterede jeg personligt, 
hvad andre før og efter den tid har oplevet, 
at UFO’er aflyttede en radiokorrespondance 


og reagerede på den. I perioden 1959-1961 
så jeg UFO’er 12 gange, deraf 2 gange på 
helt nært hold. 

Tilskyndelsen til at blive en brik i dette 
sære spil var efterhånden blevet meget stærk, 
og da jeg en dag, da jeg åbnede et svensk 
teknisk tidsskrift foran mig havde et dobbelt¬ 
sidefotografi af en Flyvende Tallerken i nær¬ 
optagelse, var det, som om jeg mødte en 
gammel bekendt, og denne mærkelige følelse 
sidder stadig i mig, og den blev den direkte 
start til og drivkraften i den aktivitet, jeg 
gennem årene har været involveret i. 

I november 1957 startede jeg og en grup¬ 
pe piloter fra Flyvestation Skrydstrup så 
„Sydjysk UFO-Investigation“ (SUFOI) og 
indledte et studium af de Flyvende Tallerke¬ 
ner. 

Offentlighedens reaktion på denne nye 
aktivitet oversteg enhver forventning, og 
breve fra ind- og udland viste, at det, vi 
foretog os, vakte opsigt, og man ønskede op¬ 
lysninger - man ville samarbejde. 

Vi sprængte så at sige rammerne, og der¬ 
med fulgte en naturlig beslutning om at æn¬ 
dre ordet Sydjysk til Skandinavisk, så vore 
aktiviteter herfra blev kendt som „Skandina¬ 
visk UFO-Investigation“. 

Nu fulgte en næsten ubeskrivelig tid - 
ubeskrivelig fordi den i sin bizarre virkelig¬ 
hed lå på et plan som kun psykologer vil 
kunne give et forståeligt billede af. Der var 
kø ved min dør, og der var ofte over 50 
breve om dagen. 

Men det var i mange tilfælde ikke UFO- 
sagen, disse mennesker kom med eller for. 
Det var overdimensionerede egoer som for 
forskellige priser ønskede at sælge deres egne 
hjemmestrikkede ideer, så disse ofte sygelige 
forestillinger kunne offentliggøres og skænke 
deres talsmænd „ære og berømmelse u og da 
også i visse tilfælde gerne penge - alt under 
dække af at være en del af UFO-sagen. 

Mon der er sekteriske eller forstokkede 
stivnede forestillinger, vi ikke har haft på 
nært hold, og mon der er UFO-fidusmagere 
og do. svindlere, vi ikke har haft nødtvungne 
aftaler med? Jeg tror det næsten ikke. Man 
rev, og man flåede - alle ville have del i den 

H. C. Petersen og Ad amski på kongressen 1963 
i Fredericia. Foto: Frank Lerbæk. 


„lagkage 44 , man troede, vi var ved at lægge 
op. Tyv tror jo som bekendt, hver mand 
stjæler. 

Vi slap da heldigvis efterhånden ud af det¬ 
te uønskede ræs, og selv om vi stadig får nye 
henvendelser fra den samme kant, er det da 
ikke mere en dagligdags foreteelse. 

Forsøg på at inddrage os i „efterretnings¬ 
mæssige 44 aktiviteter blev vi naturligvis heller 
ikke forskånet for, men vi har hele tiden 
kunnet klare os ud af det omgående, når 
forsøgene blev gjort. Dette skyldes nok i væ¬ 
sentligste grad den stramme linie, jeg per¬ 
sonligt hele tiden har fulgt, hvorved der 
fandt så mange udskiftninger sted af „UFO- 
hjælpere 44 , hvorunder sådanne elementer na¬ 
turligt også gemte sig. 

Et år efter starten af SUFOI så UFO¬ 
NYT - et famlende tidsskrift som efter red¬ 
aktionens bedste evne søgte at videregive det 
mest interessante af alt det, den fik kend¬ 
skab til på UFO-fronten - dagens lys. 

Interessen var også stor her, og på toppen 
af sin ydeevne, da det famlende var forsvun¬ 
det, var der godt 2.000 abonnenter. På dette 
tidspunkt var piloterne ikke med mere - de¬ 
res interesse havde været ganske overfladisk 
- og i stedet havde andre mere interesserede 
civile meldt sig under fanerne. 


Ude fra den store verden var der i nogen 
tid kommet meddelelser frem om, at der skul¬ 
le være personer som havde mødt besætnin¬ 
gerne på landede Flyvende Tallerkener, og 
det hele lød så interessant, men samtidig så 
rodet, at det måtte undersøges. 

En række mennesker, jeg i den anledning 
fik kontakt med, var lige ved at nedfryse 
enhver interesse fra min side for den sag, 
jeg og så mange andre ellers syntes var så 
interessant. Sikke en gang gas ! ! ! Og det var 
endda mennesker, som man så omtalt i tids¬ 
skrifter, dagblade og bøger. De senere år har 
vist, at nogle af personerne bag navnene var 
hyret til disse aktiviteter, medens andre var 
oplagte selvbestaltede svindlere og andre igen 
naive sekteriske fanatikere. 

En enkelt person skilte sig ud fra flokken 
dengang - én eneste. Hans navn var 
GEORGE ADAMSKI, og ham var der kun 
det ene i vejen med, at hans historie var 
for god - alt, alt for god. Den lød så utrolig, 
at en masse mennesker ikke turde tro på 
andre, undskyldninger, så de kunne tage af- 
den, og de fandt derfor eller fik serveret af 
stand fra ham. De skulle ikke risikere noget, 
som de ikke ville indrømme, de blot ikke 
kunne forstå. 

I løbet af relativt kort tid opstod der et 
vist tillidsforhold mellem denne mand og 
undertegnede, og jeg kan i dag se, og vil 
gerne ærligt indrømme, at havde jeg den¬ 
gang vidst, hvordan han virkelig var, havde 
jeg aldrig villet have haft med ham at gøre. 
Så stort et menneske havde jeg slet ikke tur¬ 
det henvende mig til. 

Dette store menneske gav mig efterhånden 
den ballast, som gjorde, at jeg kunne klare 
mig igennem de svære år, der lå forude. 
Naivitet og egoisme fortsatte med at banke 
på vor dør - den første for at få sine ideer 
hægtet på vor vogn, den anden for at for¬ 
søge at vælte vore bestræbelser til fordel for 
egne hjemmestrikkede ideer. 

Venskabet og samarbejdet med Adamski 
fortsatte indtil hans død i 1965, og han gav 
mig i disse år så rigelige beviser for, at han 
talte sandt, når han i sine bøger, artikler og 

foredrag fortalte om de besøgende fra rum¬ 
met. 

1965 blev året for vendepunktet i det na¬ 
tionale UFO-arbejde. UFO-NYT blev over¬ 
draget til en kreds af interesserede medarbej¬ 
dere ved en kontrakt, medens andre tildels 
overtog forvaltningen af den nationale UFO- 
sag. 

Grunden til dette skridt var, at jeg var så 
enormt overbebyrdet af arbejde, at jeg ikke 
kunne klare det hele mere med den hjælp, 
der på det tidspunkt var til rådighed. Des¬ 
uden var min direkte interesse mere og mere 
drejet over på Adamski-siden, hvor jeg følte, 
det var vigtigt at gøre en indsats, så alle som 
havde mulighed for at forstå det, kunne få 
alle tilgængelige oplysninger om Adamskis 
virkefelt, og den uvurderlige og næsten ufat¬ 
telige sandhed, der lå bagved. 

Ikke lang tid herefter kom det så til et 
helt spontant „brud“ med det bestående 
SUFOI, hvis indstilling og handlemåde, jeg 
slet ikke harmonerede med mere. 

Hvad hver enkelt person i UFO-sagen 
herhjemme iøvrigt har begået eller undladt 
at begå i disse år, ved vedkommende nok 


til fulde selv, så det skal jeg ikke føje noget 
til her. Når offentliggørelsen af UFO-sand- 
heden en dag kommer, ligger der dokumen¬ 
tation klar, som vil sætte de sidste - for de 
fleste ukendte — brikker på plads. Der vil da 
fremstå et helt klart billede, som ikke kan 
tage hensyn til personlige følelser og indstil¬ 
linger. 

Indtil da fortsætter jeg og mine nuværen¬ 
de medarbejdere i IGAP med og for det, vi 
står for: Udbredelse af sandfærdige oplysnin¬ 
ger om UFO-aktiviteterne set i lyset af den 
viden, vi bl. a. har fået fra George Adamski, 
og uanset om denne sandhed ikke passer ind 
i videnskabens, kirkens og en række andres 
planer. 

Nå, det er nutid og fremtid, og det er 
jeg ikke bedt om at fortælle om, det skulle 
blot være: 

Hvordan det begyndte. 

Og sådan kom SUFOI og UFO-NYT alt¬ 
så til verden. 

Mølholm, den 6. nov. 1973. 

H. C. Petersen . 



Et tilbageblik 


Så runder SUFOI og UFO-NYT igen en 
milepæl, 15 år. Målt med historiske øjne er 
det intet, men for dem, der har været med 
i udviklingen, er det lang tid. Dette jubilæum 
giver mig anledning til endnu en gang at gri¬ 
be pennen og deltage i den løbende debat 


om ufo-sagens udvikling i Danmark. 

Min trang til at deltage i en statusopgørel¬ 
se er ikke et forsøg på at forsvare eller ret¬ 
færdiggøre noget eller nogen, men for at ud¬ 
dybe, forklare og måske medvirke til at sætte 
en del af brikkerne i det rette perspektiv. 

Som en af de ledende i SUFOI gennem flere 
år har jeg dels været med til at påvirke ud¬ 
viklingen, men samtidig pådraget mig et 
medansvar for meget af det, som er sket. 

Som enhver anden sag er ufo-sagen startet 
meget famlende, spredt og uden nogen fast 
målsætning, men opstået og i starten holdt i 
gang af interesse. Motiverne til, at man gik 
med i ufo-arbejdet, var nok så forskellige, 
og jeg tror næppe, at nogen gjorde sig klart, 
hvad der skulle og kunne ske. 

I Danmark startede flere ufo-foreninger 
nogenlunde samtidig, og SUFOI og DISC 
må nok betragtes som de to mest centrale. 
Mange har i årenes løb beskyldt ufo-forenin¬ 
gerne for ikke at magte samarbejdets vanske¬ 
lige kunst. Dette er sikkert rigtigt, end ikke 
indenfor egne rækker har det været muligt 
at få samarbejdet til at holde. Beklageligt må¬ 
ske, det afhænger jo ganske af, hvad man 
vil med ufo-arbejdet og den indsats, man har 
investeret heri. 

Blandt årsagerne til uenigheder, rivalise¬ 
ring m. m., har man ofte peget på forhold 
som forskellig uddannelse og opdragelse og 
dermed de helt forskellige ideer om organisa¬ 
tionsopbygning. Ser vi på de første par år, 
hvor H. C. Petersen og C. W. Kiørboe var 
de to ledende personer, er det korrekt, at 
deres ideer har vejet ganske tungt. Mange 
har gjort sig skyldig i en ret så almindelig 
og af psykologer velkendt fejltagelse: militær¬ 
mand = diktator (kæft, trit og retning) kon¬ 
tra lærer = frihedselskende pædagog. Vel 
kunne H. C. Petersen være kategorisk, men 
årsagen var først og fremmest en dyb og fast 
overbevisning om perspektiverne i ufo-sagen. 

Personerne bag de to ledere er nok så an¬ 
svarlige for den såkaldte rivalisering, men de 
var blot mere anonyme. SUFOI’s organisa¬ 
tionsform, af flere kaldet PYRAMIDEIDE¬ 
EN, har ofte været i fokus. Betegnelsen er 
kun delvis rigtig. Der var egentlig ikke tale 
om nogen idé, men om en organisationsform, 
som var et middel og ikke et mål. H.C.P. blev 
ret tidligt klar over, at hvad enten man øn¬ 
skede at informere eller indsamle oplysninger, 
måtte der flere mennesker med spredt ud 
over hele landet. 


Dette var starten på organisationen, men 
den „pyramideformede u opbygning og dens 
„militante 41 udseende må jeg nok tage hoved¬ 
parten af ansvaret for. 

Meningen var såmænd god nok. Man ville 
gerne kanalisere indsamling af rapporter og 
udnytte lokalkendskabet til en udbygning af 
rapporterne med værdifulde detailoplysnin¬ 
ger, som er vigtige i analysearbejdet. Der blev 
udsendt instruktioner til grupperne, men det¬ 
te var desværre ikke nok. Udviklingen løb 
hurtigere end beregnet, og vi magtede ikke 
det store arbejde at rejse rundt og give en 
passende instruktion. Desuden var der delte 
meninger om, hvordan tingene skulle gribes 
an. Der var grupper, som klart indså betyd¬ 
ningen af fyldestgørende og*nøjagtige rappor¬ 
ter til brug for en centraliseret analyse, mens 
andre mente, at rapporterne kun kunne have 
lokal interesse, og derfor kun skulle bruges 
som diskussionsmateriale i grupperne. Mange 
rapporter er derfor aldrig nogensinde blevet 
registreret. Jeg må erkende, at resultatet kun¬ 
ne have været bedre, men jeg kan ikke accep¬ 
tere, at det gennemførte arbejde kun har 
givet en samling værdiløse rapporter. 

Mange rapporter er „tynde 44 i den forstand, 
at de indeholder så få oplysninger, at man 
ikke kan tillade at slutte noget ud fra dem. 
Andre er uinteressante som informationsstof, 
men vigtige i analysearbejdet og dermed som 
statistisk materiale. En værdifuld gruppe rap¬ 
porter udgør de, som ikke drejer sig om ufo’er, 
men om velkendte fænomener. Værdifulde 
fordi de har gjort det muligt at sortere og 
samtidig skabe et sammenligningsmateriale. 
Denne gruppe er desværre også blevet den 
mest belastende, fordi mange mennesker des¬ 
værre er blevet „vrede 44 over, at man ikke 
har villet anerkende, at de har set en „fl. 
tall. 44 Jo, rapporter er stadig af betydning, 
men ofte måske på et andet plan og i en an¬ 
den sammenhæng end man umiddelbart kan 
se. 

Jeg har tidligere nævnt den manglende 
målsætning i ufo-arbejdet, som prægede de 
første år. SUFOI blev startet af H. C. Pe¬ 
tersen og æren for, at denne organisation og 

dens blad UFO-NYT fik form og indhold i 
sådan grad, at man kom igennem de første 
vanskelige år, er hans. At SUFOI og UFO¬ 
NYT i dag er noget helt andet, ændrer intet 
ved denne kendsgerning. H. C. Petersen for¬ 
tjener at æres for sin store indsats i de første 
vanskelige år. Ingen har vel større grund 
til at understrege dette. Jeg har meget at tak¬ 
ke H.C. for i ufo-sagen. Det var ham, der fik 
mig med og han lærte mig i disse år meget, 
som jeg også har haft brug for og fornøjelse 
af udenfor ufo-sagen. Han lærte mig bl. a., 
hvordan man holder modet oppe og bevarer 
interessen for en sag trods pres fra mange 
sider og latterliggørelse i presse m. m.. Han 
var også årsagen til, at min opfattelse af og 
holdning til ufo-problemet efterhånden fik 
en drejning, som endte med, at vi gik hver 
sin vej. Det var ikke noget, som skete pludse¬ 
ligt, men lidt efter lidt. Skal jeg i den forbin¬ 
delse nævne en konkret ting, så må det blive 
det, mange har kaldt H.C.’s koketteri. Jeg 
har aldrig kunnet acceptere dette med, at 
nogen enkeltperson „alene skulle kende hele 
sandheden 14 . En opfattelse, som set fra en¬ 
hver synsvinkel er absurd for ikke at sige 
naiv. 

Når vi er ved det naive, kan jeg jo lige så 
godt springe ud i det. Universal Link affæ¬ 
ren*) skulle aldrig have været blandet ind i 
ufo-sagen, det ved ingen bedre end jeg. Jeg 
var naiv og lod mig fuppe, ingen tvivl om det. 
Ansvaret var mit og mit alene og den skade, 
der derved måtte være påført ufo-sagen, er 
derfor ikke vanskelig at placere. 

Der er nogen som mener, at denne affære 
aldrig ville have fået så stærkt et greb i 
SUFOI, hvis den gamle „diktator 44 havde 


*) Universal Link var den gruppe — hvori en 
af UFO-NYTs tidligere redaktører, Børge 
Jensen havde en fremtrædende plads — der 
ikke forsømte nogen lejlighed til at infor¬ 
mere pressen om, at en verdensomspæn¬ 
dende katastrofe (det blev kaldt Jordens 
undergang) ville indtræffe senest juledag 
1967. Blandt andet blev deres bunker med 
blytaget omtalt af næsten alle landets bla¬ 
de. red. 


stået i spidsen, fordi det netop var den slags, 
han havde advaret imod. Det er i det mindste 
én opfattelse, men den bør ikke stå alene. For 
det første dukkede UL-sagen først op, efter 
at H.C. var helt ude af billedet i relation til 
SUFOI; og hovedårsagen til dette var en an¬ 
den „limpind 44 , nemlig Adamskis månebyer, 
med vand, dyr og mennesker i naturskønne 
landskaber. Adamski’s måneopfattelse var en 
af hovedhjørnestenene i den kløft, der opstod 
mellem H.C. og mig. For det andet dukkede 
UL-sagen desværre op på et tidspunkt, hvor 
jeg havde ladet mig overbevise om det, som 
mange går så stærkt ind for, belysning af alle 
aspekter i sagen. Og dette lod sig desværre 
ikke styre. Det er nemlig langt sværere end 
man tror, at holde benene på jorden. Hvem 
kan for resten garantere, at relevante aspek¬ 
ter ikke tvinger én til at løfte benene op af 
muldjorden. 

Vi blev klog af skaden, og den stramning, 
som kunne konstateres i UFO-NYT, var en 
direkte følge af UL-sagen. Vi blev tvunget 
til at gøre op med os selv, hvad vi ville i og 
med sagen. Vi måtte have en målsætning, 
som var både enkel og forståelig og alligevel 
tilpas rummelig til ikke ustandselig at skulle 
justeres. Hovedtemaet blev: 

BIDRAGE TIL UFO-FÆNOMENETS 
OPKLARING 

ved indsamling, udveksling og bearbejd¬ 
ning af rapporter og andet stof, samt 
UDBREDELSE AF KENDSKABET 
TIL UFO’ER 

ved foredrag, publikationer og anden ud¬ 
advendt virksomhed. 

Vi var enige om at forsøge at holde bene¬ 
ne på jorden, og når stoffet undertiden er 
blevet beskyldt for at virke kedeligt, eller tek¬ 
nisk præget, ja så må jeg jo erkende, at der 
nok har været noget om det. Man taler så tit 
om ufo-sagens tekniske sider, og jeg er vel 
egentlig selv en af ophavsmændene til anven¬ 
delsen af udtrykket. Når vi taler om teknik 
i ufo-sagen, skal ordet tages i bredeste betyd¬ 
ning og dækkende et meget stort spektrum. 
Filosofi og Kontaktberetninger dækker andre 
og nok så afgrænsede sider af sagen. 

Vi startede ufo-sagen i alle hjørner og med 
højst forskellige forudsætninger. Mange kom 
ikke ud over det første stade, men hovedpar¬ 
ten opdagede dog, at sagen havde mange 
facetter og opfordrede os til at gå i gang 
men andre emner, som astronomi, rumfart, 
historie m. m. 

En del gik i stå, fortabte sig i enkeltideer 
eller sidespor, og derfra er vejen ikke lang 
til KULTDANNELSER. 

Det kultagtige i Ufo-sagen har været en 
svær byrde at bære. Vore bestræbelser på at 
komme i kontakt med bredere kredse, myn¬ 
digheder, videnskabsmænd m. fl. er jo ofte 
dået fejl af netop denne grund. Når vi be¬ 
skylder bl. a. videnskabsmændene for snæ¬ 
versyn og manglende forståelse af Ufo-pro¬ 
blemets betydning (og ofte med rette) glem¬ 
mer vi ofte, at dette rammer os selv. Vi an¬ 
griber det ortodokse uden at opdage, at vi 
på en måde selv er ved at udvikle ortodokse 
opfattelser. 

Der er stadig Ufo-folk som mener, at det 
ikke skader, at man forsker på bl. a. psyki¬ 
ske felter, blot man beholder benene på jor¬ 
den, og som opfordrer de forskellige Ufo¬ 
fraktioner til at samarbejde om problemets 
udforskning på trods af personlige fordomme 
og snæversyn. 

Hvordan gør man det? Vore erfaringer 
har jo netop vist, at vi ikke magter at dække 


de mange sider i sagen. Hvor går grænsen 
for hvad der er acceptabelt? Selvfølgelig skal 
vi bestræbe os på at yde en indsats, der 
tjener til en seriøs udforskning af problemet, 
men vi undgår ikke at vælge. Det har vi måt¬ 
tet gøre flere gange i de år, jeg har været 
med. Vi har fejlet, det indrømmer jeg, men 
de gange vi har skullet afstikke en kurs eller 
foretage kursændringer, har vi gjort det, vi 
fandt tjente sagen bedst ud fra en helheds¬ 
betragtning. Eftertiden får så afgøre om 
dette var rigtigt. 

Når man skal skrive et indlæg i forbin¬ 
delse med Ufo-sagen gennem 15 år kan 
man vælge flere hovedtemaer. Mine strø¬ 
tanker om den forløbne tid er en parallel til 
eller svar på artikler af bl. a. Karl Hansen 
(Min karruseltur med Ufo-sagen, UFO-NYT 
5/72) og Per Borgaards senere artikel om 
samme emne. 

Mine mange år i SUFOI og Ufo-arbejdet 
har rent personligt betydet overmåde meget 
for mig. Jeg påskønner de mange oplevelser 
og erfaringer sagen har givet mig. Jeg tak¬ 
ker alle de mange, jeg gennem årene har 
mødt og arbejdet sammen med. 

Ufo-problemet er ikke opklaret, og der 
vil derfor fortsat være behov for både SUFOI 
og UFO-NYT. Til lykke med de 15 år og 
held og lykke i årene fremover. 

Frank Pedersen. 



UFO-karrusel eller hvad! 


„Ufo-Nyt“, 15 år! Der kan man se, hvor 
hurtigt tiden går! Det hele begyndte for mig 
d. 6. jan. 1949, hvor jeg få minutter før 
midnat så en mærkelig glødende kugle kom¬ 
me svævende langsomt hen over Dyrehaven 
ved Skodsborg. Egentlig begyndte det før, 
nemlig sommeren 1917 og vinteren 1934-35, 
hvor jeg også observerede højst besynderlige 
himmelfænomener, men dengang var der 
ikke noget, der hed flyvende tallerkener, en 
X. P. Madsen betegnelse, som først dukker op i 1947, hvor 


218 UFO-NYT 






aviserne så småt begyndte at skrive om sa¬ 
gen. 

De mærkelige „søforklaringer 44 jeg fik af 
myndighederne om det, jeg havde set, tvang 
mig til selv at prøve på at finde ud af sagen. 
Først omkring 1957, hvor forskellige men¬ 
nesker herhjemme var begyndt en organise¬ 
ret undersøgelse af dette problem, fik jeg 
en idé om, hvad det kunne være. Det viste 
sig imidlertid uhyre svært at finde frem til 
en opklaring af problemet. For det første, 
fordi „de vise på bjerget 44 forlods havde ved¬ 
taget, at de flyvende tallerkener ikke eksi¬ 
sterede. For det andet, fordi den toneangi¬ 
vende presse, som jo bestemmer hvad vi må 
tænke, tro og tale, blev enige om så vidt 
muligt at fortie ufo-sagen, og når dette ikke 
var muligt, så at gøre sagen eller de men¬ 
nesker, som beskæftigede sig med den, til 
grin. For det tredje, fordi de private men¬ 
nesker, som måtte gå i gang med opklarin¬ 
gen, næsten alle var amatører inden for 
forskning og derfor ikke rådede over den 
ekspertice og de økonomiske midler, som var 
nødvendige for et effektivt arbejde med pro¬ 
blemet. Den eneste fordel, vi havde, var, at 
de intelligensvæsener, som måtte have skabt 
de flyvende tallerkener og som styrede disse 
fartøjer, ikke selv var klar over, at de ikke 
eksisterede, og derfor stadig blev ved med 
at flyve rundt. 

Og hvor langt er så vi „amatører 44 efter 
mange års arbejde nået i dag? Lad os blot 
indrømme det, ikke ret langt. Personlig ved 
jeg fra en dagobservation den 19. marts 1961, 
at de flyvende tallerkener eksisterer. Mange 
andre mennesker ved fra personlig erfaring 
det samme. Et så uhyre stort rapportmateri¬ 
ale siger os, at der i vor atmosfære færdes 
nogle mystiske fartøjer, hvis herkomst vi må 
have opklaret. 

Men om disse fartøjer, deres drivkraft og 
øvrige teknik, deres besætninger, deres mu¬ 
lighed for at færdes i rummet, grunden til 
deres tilstedeværelse her o.s.v., ved vi fak¬ 
tisk intet med sikkerhed. 

På grundlag af rapporterne kan man na¬ 


turligvis opstille hypoteser om disse ting, og 
man kan så bruge disse hypoteser som ar¬ 
bejdsgrundlag i forskningen, men heller ikke 
mere. 

Og selv hvis man troede blindt på den 
store „profet 44 og hans „opklaring 44 af ufo¬ 
sagen, blev vejen lang og trang. 

Nogle har sammenlignet deres arbejde med 
ufo-sagen med en karruseltur. Jeg mener, at 
man bedre kan sammenligne det med en 
tung vogn, som med håndkraft skal skubbes 
op ad en uendelig lang bakke. Ingen vidste, 
hvor langt der var til bakkens top, og da 
gentagne profetier om dens umiddelbare nær¬ 
hed ikke slog til, var det klart, at nogle ville 
blive trætte og falde fra. Gennem mange års 
rejser rundt i landet har jeg utallige gange 
truffet på disse trætte og skuffede menne¬ 
sker, og da jeg stadig ikke kunne fortælle 
dem, hvor langt der var til bakkens top, vi¬ 
ste det sig næsten altid umuligt at få dem 
til at være med igen. Desværre var de me¬ 
get ofte lette ofre for de forsamlinger, hvor 
man dyrker profetens skæg. 

Jeg har også truffet en hel del ufologer 
der mener, at de har arbejdet så længe med 
ufo-sagen, at der ikke er mere at få at vide. 
„Vi kommer jo ikke længere 44 , lyder om¬ 
kvædet. 

Af og til har jeg også stødt på menne¬ 
sker, som nok stadigvæk var med til at skub¬ 
be „ufo-vognen 44 op ad bakken, men som 
i hvilepauserne satte sig mismodigt ned og 
begyndte at spekulere på, om nu også dc 
flyvende tallerkener i det hele taget eksiste¬ 
rede. Om ikke det hele var noget udefiner- 
ligt ovre i en fjerde, femte eller sjette di¬ 
mension. Ja, hvor ville jeg gerne kvikke disse 
tvivlere op ved at møde frem med en flyven¬ 
de tallerken under armen! — Desværre lig¬ 
ger dette lidt tungt. - Men jeg har den me¬ 
ning, at det, vi har med at gøre, er mate¬ 
rielle fartøjer, frembragt på baggrund af en 
teknisk og åndelig udvikling, som ligger 
mange årtusinder forud for det, vi hidtil har 
kunnet præstere på denne planet. Men alene 
det kan jo være svært at forstå. 

Når nogen spørger mig, hvorfor vi får 
besøg ude fra rummet, plejer jeg at svare, 
at det sandsynligvis må dreje sig om viden¬ 
skabelig forskning af denne planet. Noget i 
retning af når vi går ud i naturen for at 
fylde et reagensglas med grøftevand, hvor¬ 
efter vi går hjem i vort laboratorium og 
kommer en dråbe af dette grøftevand på en 
glasplade, skubber den ind under et mikro¬ 
skop og så iagttager, hvad der foregår nede 
i dråben. Vi ser på en masse små fyre, der 
farer rundt mellem hinanden; krible-krable, 
kaldte H. C. Andersen det! Desværre er der 
en del, som tyder på, at det er „dem derude¬ 
fra 44 , som kigger ned i mikroskopet. - Men 
tab nu ikke humøret af den grund! 

Det ville gavne ufo-forskningen meget, hvis 
de, som gav sig i kast med den, ville gøre 
sig klart, at alt pionerarbejde koster „sved, 
blod og tårer 44 . Sådan er nu engang vilkåre¬ 
ne. Og selv om nogle ikke er i stand til at 
skubbe vognen op ad bakken så godt som 
andre, så nytter det ikke at give op på halv¬ 
vejen. 

Vi skal nemlig ikke regne med at få noget 
gratis. Vi skal f. eks. ikke forvente, at myn¬ 
digheder og videnskaben skal komme af sig 
selv for at være os behjælpelig med at løse 
ufo-problemet. Vi må provokere dem til det 
ved at gøre vor indsats inden for ufo-forsk¬ 
ningen så grundigt, at flest mulige kendsger¬ 
ninger om ufoernes eksistens kommer frem til 
offentlighedens kendskab. Men det kræver 
tålmodighed og udholdenhed. 

Det ville sikkert også gavne ufo-forsknin¬ 
gen, om man nogle steder spildte lidt mindre 
tid på de såkaldte „grænseområder 4 * og nøje¬ 
des med at koncentrere sig om de områder, 
som tangerer ufo-sagen — som f. eks. rumfart 
og astronomi. - Nu kan man naturligvis di¬ 
skutere i uendelighed hvilke områder, der 
tangerer ufo-sagen, men et kan vi sikkert 
blive enige om: at det i første række er ufo¬ 
sagen, der skal forskes. 

Sandsynligvis finder vi ikke løsningen i 
min tid, - det er jo det med alderen!, men 
jeg vil være godt tilfreds, om jeg når at sætte 


flest mulig i gang med arbejdet, således at 
jeg kan være sikker på, at ufo-forskningen 
vil fortsætte, indtil sagen er opklaret. 

X . P. 



-SFrttttøsfi /// 


Under bokserien „Forgotten Discove- 
ries“ utkom under Oktober månad 
i Engelsk oversåttning det gamle 
Sanskritverket 

SAMARANGANA SUTRADHARA 

31, a kapitel med titeln: 

Production of Machines and Mechani- 
cal Contrivances in Ancient India. 

Detta sanskritverk omnåmndes i tidigt 
50-tal av b. a. Adamsky & Leslie samt 
Max B. Mullers tefatsbocker. 
Spiralbunden A-4 format, c:a 50 sidor. 

Pris Skr. 35:- + frakt 

Under bokserien „Geheime Wissen- 
schaften“ har vi 5 boktitlar i faksimil 
av gamla erkånda alkemister (tysk 
resp. engelsk text). 

Skriv efter boklista. 

AB G WENDELHOLM 
Box 14069 

S - 104 40 Stockholm, Sverige 

Når vi i det følgende har samlet og trykt en del 
„gammelt stof“, er det med den hensigt at give 
Dem et lille indtryk af, hvad der gennem årene 
har været bragt her i UFO-NYT - og til dels også 
af de mennesker, der har „tegnet" bladet. 


Vi indleder med et par pluk fra bladets aller¬ 
første årgang (december-nummeret 1958) - en 
tid, hvor det virkelig var temmelig enestående, 
hvis en videnskabsmand turde udtale sig offent¬ 
ligt om UFO’er. Nu er der jo heldigvis dukket 
lidt flere op. 

FREMDRIFTSTEORI ANNO 1958 

Under et besøg i København udtalte den tyske 
luftfartsekspert proff. E. Sanger til B.T. (30-10- 
58). 

„Fremtidens fremdrivningssystem for luftfar¬ 
tøjer vil blive baseret på elektromagnetiske plas¬ 
ma- og ionsystemer. Drivkraften leveres af mag¬ 
netfelter, som støder elektrisk ladede partikel¬ 
mængder ud med en hastighed på omkring 3000 
- tre tusinde - kilometer pr. sekund. 

Desuden vil man komme til at arbejde med det 
elektriske fotonsystem, der anvender lys som driv¬ 
middel". 

Proff. Sangers teorier falder i det store og hele 
sammen med de teorier, man har dannet sig 
m. h. t. rumskibenes drivkraft. 


RUMFORSKERKONGRES 
OPLEVEDE SENSATION 

Ikke jordiske væsener har allerede Satellitter. 

De af UFO-fagkredse forlængst afgivne erklæ¬ 
ringer: „Om vor jord findes allerede verdens¬ 
rumstationer, som er bemandede af planetarier" 
bliver nu endelig bekræftet fra jordisk videnska¬ 
belig side. 

FRANKFURT (AP/Egen beretning). 

Der findes i verdensrummet flere kunstige sa¬ 
tellitter. De er bygget af levende væsener, som 
ikke stammer fra jorden. Denne rent ud sensa¬ 
tionelle meddelelse blev givet af frankfurter vi¬ 
denskabsmanden dr. Heinrich Faust fra den tyske 


vejrtjeneste forskningsafdeling i Frankfurt på ver¬ 
densrumsforskernes kongres i Frankfurt. Medde¬ 
lelsen tog bogstavelig vejret bort fra tilhørerne, 
fordi det drejede sig om en seriøs, videnskabelig 
kongres. 

I enkeltheder erklærede dr. Faust at: 

1. Han var af den mening, at den russiske 
„Sputnik" ikke er „enestående", fordi der i ver¬ 
densrummet allerede findes kunstige satellitter, 
som er bygget af „intelligente levende væsener" 
fra andre planeter. 

2. Man kunne „uden betænkning" antage, at en 
trillion jordlignende planeter var beboet af levende 
væsener, af hvilke en billion var beboet af „intelli¬ 
gente væsener". Videnskabsmanden sagde: „Tids¬ 
rummet mellem inkarnationen på jorden og den 
allerede indtrådte begyndelse til den planetariske 
tidsalder her på jorden andrager kun nogle år¬ 
tusinder, således at vi må sige, at der på omkring 
en billion planeter allerede eksisterer rumflyv¬ 
ning eller står umiddelbart her over for. 

Vi kan være overbevist om, at der et eller andet 
sted i verdensrummet allerede flyver rumskibe fre¬ 
deligt omkring - bygget af intelligente væsener, 
hvis eksistens vi faktisk ikke kan bevise, men be¬ 
nægtelse heraf stemmer overens med en til høj¬ 
hedsvanvid grænsende indbildskhed. 

Med denne alvorlige erklæring stilles de ameri¬ 
kanske officielle erklæringer angående undersøgel¬ 
ser vedr. „Ukendte flyvende objekter" (UFO’s 
flyvende tallerkener) i et andet lys. 

Det bliver herefter forståeligt, hvorfor hver of¬ 
ficiel myndighed i USA for flere år siden pludselig 
kun gav undvigende svar herpå. Åbenbart blev 
der i sin tid konstateret visse forskningsresultater 
- hvilke resultater synes at bevise UFO som en 
realitet - der chokerede så meget, at man ikke 
uden betænkning kunne offentliggøre disse. 

Den tyske trafikminister Seebohm, der selv er 
medlem af rumforskerselskabet, åbnede kongres¬ 
sen, idet han bl. a. udtalte, at industrien måtte 

beskæftige sig mere med verdensrumsforskning 
end hidtil. Satellit-starten var „begyndelsen til en i 
sandhed ny tid". 

(„Bild- und Ab end post" 26. okt. 1957) 


En flittig skribent i de første årgange af UFO¬ 
NYT var Gerda Rørbæk Nielsen. Her er et 
eksempel - dog måske ikke det mest typiske på 
hendes holdning til UFO-problematikken: 

UFO’erne OG VOR FREMTID 

Historiske, arkæologiske, geologiske og filologiske 
ufologer over hele Jorden har gjort et stort og om¬ 
fattende arbejde med at undersøge fortiden og 
drage paralleller frem til vor tid. - Sammenfatter 
man alle disse undersøgelser under eet, fremgår 
det klart, at UFO’er - som sådanne - ikke er no¬ 
get nyt. Det er ikke første gang, Jorden får besøg 
af disse mærkelige fænomener, der viser sig i disse 
år. Tværtimod er dette sket mange gange i de 
forskellige tidsaldre og blandt de forskellige fol¬ 
keslag. - Ældgamle, indiske skrifter samt teg¬ 
ninger i klippehulerne i Japan og i Peru fortæller 
om det samme: flyvende hjul, plader, diskos, stæn¬ 
ger, træstammer, kors o.s.v. - De fortæller end¬ 
videre om „guder", der kommer ned fra him¬ 
melen i flammende lys, himmelsønner, hvis vis¬ 
dom overgår alt etc. 

Mange forunderlige ting og sager bliver i disse år 
draget frem i dagens lys. Gåder, som før var 
uløselige, har fået sin „naturlige" opklaring. Me¬ 
get, som før ikke kunne tolkes, fordi det lå uden 
for vor civilisations erfaringsfelt, træder nu frem 
i lyset og får forskerne til at spærre øjnene op 
i forbavselse og begejstring. 

Men mange oplysninger, der ville have været 
af uerstattelig værdi for UFO-forskningen, er 
uden tvivl gået tabt i tidens løb, ødelagt af ufor¬ 
stående folk, der ikke har formået at tolke disse 
spor. I sig selv det, at kun få steder på Jorden 
kan opvise historiske overleveringer, der går læn¬ 
gere end ca. 7000 år tilbage, sætter en naturlig 
grænse for en virkelig gennemgribende forskning 
på dette felt som på så mange andre, der angår 
menneskehedens historie. - Store katastrofer er i 
tidernes løb gået hen over Jorden og har udslettet 
vidneudsagnene om vor menneskelige løbebane 
og om kulturer, der sikkert har efterladt sig 
mangt og meget, som kunne have løst mange 
brændende problemer i relation til UFO-forsknin- 
gen. 

Men forskerne arbejder uafladeligt med at dra¬ 


ge beviserne frem, og en dag bliver materialet så 
stort, at det kan samles og videnskabeligt analy¬ 
seres og koordineres af dertil egnede kapaciteter, 
tilhørende ovennævnte grene af videnskaben. Til 
den tid vil der sikkert blive bragt klarhed over me¬ 
get, som endnu kan forekomme dunkelt og uklart. 

De slutninger, der bliver draget på grundlag af 
fortidssporene, kan forekomme fantasifulde og 
uforståelige, men dog ikke mere end så mange 
andre videnskabelige konklusioner. Almindelige 
mennesker er jo så godt som altid henvist til at 
tro på de videnskabelige teorier uden at få dem 
bevist og forklaret, fordi vi simpelthen ikke ville 
kunne forstå de rent faglige bevisers rigtighed. 

Videnskaben kan således allerede på nuværende 
tidspunkt fastslå, at fortidens UFO’er på den ene 
eller den anden måde har haft forbindelse med 
og betydning for dalevende kulturer - og endog 
som et led i disses udvikling. 

Dersom vi da skal finde en logisk begrundelse 
for forekomsten af UFO’er i vor tid, må det blive 
den, at UFO’erne har en betydning for os i forbin¬ 
delse med vor fremtid. Om denne betydning er af 
direkte, påvirkelig eller af indirekte upersonlig 
art, er det på nuværende tidspunkt umuligt at 
sige noget om. Det overvældende antal af UFO- 
forekomster og de - indtil dato - relativt få kon¬ 
takter, der er blevet etableret mellem UFO-besæt- 
ningerne og jordiske beboere tyder på en indi¬ 
rekte betydning, som måske står i forhold til en 
fremtidig skæbne for den planet, hvorpå vi lever. 
- Thi der er ikke tvivl om, at den enkelte klodes 
udviklingsforløb og skæbne er af stor vigtighed 
for de andre planeters. Forudsætter vi, at en ka¬ 
tastrofe ødelagde f. eks. Mars eller Venus, ville 
vor egen planet komme ud for hårde tider med 
store katastrofer - og ville måske blive revet ud 
af sin bane. 

Af denne tanke udsprang ideen om, at UFO’ 
erne er et led i en universel bekæmpelse af atom-, 
brint- og H-bomben, som jo netop er optakten 
til den helt store katastrofe, som ville forårsage 
et brud på harmonien i Universet og forvolde 
ulykker på vore naboplaneter. Denne tanke bredte 
sig med lynets hast til ufologer i alle lande og 
fik dem til enstemmigt at kræve en atomnedrust¬ 
ning sat i gang, hvorved de forenede deres stem¬ 
mer med verdens mest fremragende videnskabs- 
mænd og læger. Indtil dato er alle disse røster 
dog blevet overhørte i det store, politiske spil, 
hvor særinteresserne blomstrer på bekostning af 
millioner af menneskers skæbne. 

En anden tanke udsprang af, at Jordens folk 
kun er i stand til - som helhed - at præsentere et 

lihyggeligt kort, historisk generalieblad, sammen¬ 
lignet med de årmillioner, mennesket har levet på 
vor klode. Med denne tanke fulgte den konklu¬ 
sion, som geologerne understøtter, at der med 
mellemrum sker katastrofale omvæltninger på Jor¬ 
den, som udsletter hele kontinenter og dermed alt 
liv på disse - og at vi netop nu står overfor 
en ny katastrofe af denne art. Næsten alle forfat¬ 
tere af UFO-litteratur deler denne opfattelse. 

Vi lever i en i sandhed usædvanlig tid. I de 
sidste 50 år er udviklingen gået stærkere end i de 
forrige årtusinder tilsammen. Vi „accellererer“ i 
øjeblikket med fantastisk hast. At følge med i 
„tidens problemer** er i virkeligheden blevet et så 
omfattende felt, at man skal være en universalbe¬ 
gavelse og oven i købet have en uoverskuelig 
mængde af tid til rådighed for at formå det. De 
fleste mennesker hænger på vognen, så godt det 
kan lade sig gøre, eller de opgiver helt at følge 
med, hvilket i løbet af ganske få år - måske 
måneder - vil resultere i, at man er sakket uhjæl¬ 
pelig bagefter sin egen tid. Aldrig - i vor nuvæ¬ 
rende civilisations historie - er den teknisk-vi- 
denskabelige udvikling gået frem med stormskridt, 
som den gør det i øjeblikket. I vor historie er de 
sidste 50 år rent enestående - noget, som over¬ 
trumfer vore vildeste drømme. 

I denne, i sig selv underfulde, tid, kommer ting 
over himmelen, som minsandten også overtrumfer 
alle vore begreber om tid, rum, afstand o.s.v., og 
som får vore tekniske frembringelser og vore ra¬ 
ketsatellitter til at ligne barneleg i sandkasse. 
Ikke så underligt, at mange af vore videnskabs- 
mænd - åndeligt talt - snapper efter vejret. 

Jeg tror, at de mennesker, der har set et UFO, 
efterhånden er i overtal, - så høj har UFO-akti- 
viteten været. 

Hvorfor? Hvorfra? Hvorhen? 

Disse tre ældgamle filosofiske spørgsmål har vi 
overført på UFO’erne og på deres evt. besætnin¬ 
ger. Svaret blev kanske givet til ganske enkelte 
personer ud over verden. Nu falder resten af 
menneskeheden over sine egne ben af iver efter 
at stemple disse få personer som bedragere. - 
Måske alene af den grund blev de få ikke flere! 
Måske netop denne underlige reaktion tilkende¬ 
gav overfor UFO’ernes besætninger, at jordmenne¬ 
skenes tid endnu ikke er inde! Og måske netop 
denne reaktion får til følge, at vi en skønne dag 
ser den sidste UFO svæve mod synsranden som 
et farvel til en menneskehed, der i sin uforstand 
end ikke tog varsel af sin egen 7000-årige korte 
historie! 

På trods af UFO’ernes enorme hastigheder er 


der ting, der tyder på, at deres besætninger ikke 
har travlt. Måske har de tid til at vente. Hundrede 
år. Tusinde år. Millioner år. - En dag vil der op¬ 
stå en kultur på Jorden, som er moden til at høre 
på, hvad de har at fortælle. Som ikke latterlig¬ 
gør, ignorerer eller krampagtig søger at bortfor¬ 
klare dem. Men som med undren løfter blikket 
mod de lysende maskiner og byder velkommen 
i fredens navn. - Deres enorme antal i vor tid 
giver et fingerpeg om, at det kunne være blevet 
os. Indtil dato har vi betakket os. - 

En dag er de lysende maskiner måske borte. 
Noget tyder på, at UFO-forekomsterne allerede 
nu er blevet mere spredte og sjældne. - Men vi 
fik i alt fald vor chance for at få løst nogle af 
de gåder, der plager os. - 

Sikkert får enhver menneskehed sin chance, in¬ 
den dens civilisation går til grunde. 

Vi har haft vor. 

Vi har den stadig, - men hvor længe??? 

Gerda Rørbak Nielsen. 

( Januar 1961) 


I April-nummeret fra 1962 giver H. C. Petersen 
en meget spændende skildring af den amerikan¬ 
ske astronaut John Glenns rumfærd: 

GLENN’s FLYVNING 

NI - OTTE - SYV - SEKS - FEM - FIRE - 
TRE - TO - EN - NUL! Disse tal betød nedtæl¬ 
lingen af John H. Glenn ]r!s raket, da han som 
det første intelligente forsøgsdyr i den vestlige 
verden sad øverst oppe og ventede på ... ja, på 
hvad? 

Det var en sindsoprivende oplevelse. Denne 
nedtælling kunne betyde Glenns død, eller den 
kunne betyde et nyt og meget, meget stort skridt 
fremad i rumforskningen. Gud være lovet, at det 
blev det sidste. 

Dagene, der gik forud, var spændende. Man så 
pludselig den ellers så flegmatiske amerikaner, 
for hvem livet normalt kun drejer sig om penge, 
biler, mad og drinks, forandre karakter. Han lige¬ 
som vågnede til dåd; han havde ligesom fået no¬ 
get at tænke på. Man diskuterede, og man livede 
op. - Dagene gik. Den ene udsættelse afløste 
den anden. Men hver morgen, når raketten skulle 
fyres af, var der pakket foran fjernsynsappara¬ 
terne. Spændingen var næsten uudholdelig den 
sidste morgen, da det så ud til, at nu skulle det 
ske. 

Kæberne bearbejdede tyggegummiet i et tempo, 
man normalt ikke ser, og den ellers så snakke¬ 
salige amerikaner var tavs - bleg, men fattet. 

Og så skete det! - Når først tidspunktet er der, 
så sker tingene så hurtigt, at man næsten ikke 
kan fatte det. Pludselig var det X -i- 1 minut, 
X t 30 sekunder, X -f- 20, X -f- 10, NI - 
OTTE - SYV - SEKS - FEM - FIRE - TRE - 
TO - EN - NUL - BRAGET, RØGEN, ILDEN 

- TAVSHED. Der var en bøn på alles læber: 
Hjælp ham; lad ham leve! Giv det må gå godt! 

En brøkdel af et sekund kan være afstanden 
mellem liv og død. Døden kom ikke til orde den¬ 
ne gang. 

Der på den klare, subtropiske himmel rasede et 
brølende uhyre af sted mod de uendelige vidder, 
hvortil tidligere kun „englene" havde adgangs¬ 
kort - udstedt af Vorherre! 

Glenns adgangskort var i orden; døren stod 
åben. På få timer hvirvlede et fnug af et menne¬ 
skelegeme gennem de tyste sfærer og høstede på 
sin vej viden af et omfang, som vi, når det en¬ 
gang bliver offentliggjort, næppe kan fatte! 

Der var mange interessante detailler at iagttage 
for den vågne tilskuer og tilhører. Indtrykkene 
var dog for det meste for korte til, at det er mu¬ 
ligt at beskrive dem her, men det var virkelig 
interessante og talende detailler, og det var slet 
ikke så få. Et par af disse „tildragelser" kan vist 
godt nævnes, uden at det bliver opfattet forkert 
af andre end den stupide „flok" derhjemme! 

„Jeg ser meget skarpe lys - som lyskugler - 
lige uden for mit vindue", var en af de bemærk¬ 
ninger, som smuttede forbi censuren i „Mercury 
Control" på originaludsendelsen. Under genudsen¬ 
delsen var den der ikke! 

En vis overgang blev Glenn gang på gang af¬ 
brudt, lige når han var begyndt at tale; somme ti¬ 
der et par sekunder, somme tider helt op til 10 
sekunder. Speakeren fra TV meddelte lidt senere 

- tydeligt opfordret dertil - at man måske havde 
bemærket, at der var små ophold i Glenns trans¬ 
missioner. „Det skyldes", sagde han, „at der ikke 
tales i disse perioder". - Det er alt sammen i den 
skønneste orden; det pudsige var blot, at hver 
tavshedsperiode blev afsluttet med et „Roger!" 
fra „Mercury Control", „Roger" betyder „for¬ 
stået"! eller „opfattet"!! Og der var flere andre 
„små" uoverensstemmelser - som heller ikke var 
der under nogen af genudsendelserne! 

Nå, det er et nødvendigt onde, som vi vil være 
nødt til at finde os i en tid endnu; og vi må være 
glade og tilfredse med de små ting, som vi bliver 


vidne til under kommende afskydninger - hvis vi 
fortsat kan regne med originalbilleder og -lyd. 

Det var meget spændende minutter, da Glenn 
anden gang nærmede sig den amerikanske vest¬ 
kyst, og man skulle træffe afgørelsen om en om¬ 
gang mere. Der var flere advarselslys på, og 
Glenn måtte styre raketten selv, fordi den auto¬ 
matiske kontrol ikke virkede. 

„Mercury Control" besluttede sig til en tredje 
omgang. Man åndede lettet op: Så går det godt; 
så er der ingen fare! - Alt er relativt! Et uende¬ 
ligt faremoment dukkede snart op i horisonten, 
nemlig det område, hvor tilbagekomsten til at¬ 
mosfæren skulle finde sted - med efterfølgende 
udløsning af faldskærm - og landingen. 

Endnu en gang gik det hele så hurtigt, at det 
ikke var til at følge med: Tilbagekomsten er på¬ 
begyndt - faldskærmen skulle nu være i funktion 
- han ville ramme vandet inden for de næste to 
minutter! 

Har nogen set rumkapslen eller faldskærmen? 
Spørgsmålene svirrede. TV var lige ved at miste 
kontrollen med de mange hjælpeled. Så var der 
bare tavshed - dyb, dramatisk tavshed. Så kom 
den første melding: Trækskærmen observeret af 
radar! Hvad med faldskærmen? Ingen svar. Men 
en meddelelse om, at kapslen nu under alle om¬ 
stændigheder var landet på vandet. 

Endelig meddelelse fra et krigsskib: Kapslen 
observeret; vi er på vej. - Næste melding: Kaps¬ 
len befinder sig nu på dækket; John har det godt. 

Pyha! 

Nu er det fredag den 24. februar. Morgenavi¬ 
serne er fulde af beretninger om og kommentarer 
til Glenns flyvning. Artiklerne er at finde under 
glade overskrifter som: 

„Glenns fascinerende beretning om rumflyvnin¬ 
gen". 

„Glenn hyldes af enorme menneskemængder". 
„Amerika byder rumhelten velkommen tilbage". 

På forsiden af „THE MOBILE REGISTER" 
omtales pressekonferencen, hvor Glenn bl. a. blev 
spurgt om de mystiske lys, han observerede. Det 
står at læse: 

Citat: „Han kiggede ned i kabinen for at kon¬ 
trollere et instrument, og da han så op igen, „var 
det som at se på en helt ny stjernehimmel". Stjer¬ 
nehimlen viste sig at være nogle mystiske partik¬ 
ler, som i lyset af den opkommende sol „var klart 
gulligt-grønne - som en ildflue på en mørk nat". 
UKENDT FOR VIDENSKABEN. 

Disse partikler, ukendte for videnskaben, var 
placeret omkring 6-10 fod fra hinanden (2-3 me- 

ter). Når én af dem kom op imod hans vindue, 
og han kunne se dem i sollyset, så den ud til at 
være hvid og omkring 3/8 tommer (US-tommer) 
bred. Astronauten sagde, at han ikke anede, hvad 
de var!“ - Citat slut. 

Lad os alle glæde os over det fine resultat, og 
lad os håbe, at russerne snart må gøre deres ekspe¬ 
rimenter med mennesker og rumskibe til en men¬ 
neskehedens sag, så vi også kan følge deres an¬ 
strengelser, kampe, angst og glæde på nærmeste 
hold. 

Gid Glenns manende ord til pressen må blive 
forstået af dens sensationshungrende medlemmer: 


Citat: „Det er mit ønske, at pressen vil koncen¬ 
trere sig mere om den videnskabelige betydning af 
flyvningen end om private ting som f. eks. min 
kones hat". Citat slut. 

- Videnskaben er på vej nu. En enkelt eller et 
par afskydninger mere af samme slags, og stor¬ 
magterne bliver tvunget til samarbejde - og af¬ 
rustning! 

H. C. 

Tænk - det er kun 11 år siden! Og nu anser de 
fleste mennesker - og vore nyhedsmedier - Måne- 
og rumvandringer for noget så trivielt, at det 
næppe er værd at omtale! 


I et jubilæumsnummer som dette må vi natur¬ 
ligvis også komme ind på den mand, hvis navn 
for mange har været næsten synonymt med fæ¬ 
nomenet „flyvende tallerkener". Mange er begyndt 
- og endnu flere er straks holdt op - med at in¬ 
teressere sig for UFO’er, da de stødte på men¬ 
nesket George Adamski og hans beretninger. Det 
er naturligt, at vi også her beskæftiger os en del 
med George Adamski’s udtalelser, bl. a. fordi 
en meget væsentlig del af stoffet i UFO-NYT 
fra årene 1962-63-64 var om, af eller med Adam¬ 
ski. Vi har valgt at belyse det gennem en række 
spørgsmål og svar, som har været bragt i beret¬ 
ningen fra SUFOI’s kongres i Fredericia 1963. 
Men først en biografi over mennesket George 
Adamski, skrevet af H. C. Petersen: 

Biografi af: GEORGE ADAMSKI 

(se billede side 214) 

George Adamski blev født i Polen den 17. april 
1891. Da han var 2 år gammel emigrerede hans 
forældre til Dunkirk, New York, USA. Hans 
forældre var dybt religiøse, og fra dem lærte 
drengen om naturens vidundere. 

Efter en kortere tid i en almindelig skole, fik 
han privat undervisning, og under opvæksten 
lærte han meget om mennesket og naturen, ting 
der senere kom til at præge ham stærkt. Sin mi¬ 
litærtjeneste af tjente Adamski ved 13. kavaleri, 
der var garnisioneret ved den mexikanske grænse. 
1919 blev han hjemsendt med ære. Juledag 1917 
blev han viet til Mary A. Shubersky der døde i 
1954. Adamski var næsten 40 år, før han nedsatte 
sig som lærer for en flok elever, som han under¬ 
viste i de universelle love, telepati og filosofi. Han 
holdt foredrag, der blandt andet blev udsendt 


over radiostationerne KFOX i Long Beach og 
KMPC i Los Angeles. 

Sammen med nogle af sine elever slog han sig 
ned ved foden af Mount Palomar, hvor verdens 
største teleskop var anbragt. Astronomi havde al¬ 
tid interesseret Adamski, og han blev foræret et 
6” og et 15 ” teleskop. 6” blev forsynet med et 
kamera, hvormed han ofte af fotograferede Må¬ 
nen og nattehimlen. På adskillige af disse bille¬ 
der opdagede han mærkelige lysende skiver og 
ellipser. Han viste flere af billederne til med¬ 
arbejdere ved Mount Palomar observatoriet, der 
var interesseret i billederne, specielt enkelte af 
de meget skarpe. Under meteorregnen i 1946 ob¬ 
serverede Adamski og en del af hans elever et 
stort cigarformet objekt, der i længere tid stod 
ubevægeligt på himmelen over en bjergryg, ja 
på det tidspunkt blev Adamskis interesse for 
UFO’er første gang vakt. I mange år fotografe¬ 
rede han objekter og langsomt kom han til den 
opfattelse, at det han så og fotograferede var 
rumskibe med astronauter fra fremmede planeter. 
Hans religiøse opdragelse og nære kontakt og 
dybe interesse for naturen og dens vidundere 
gjorde, at denne opfattelse efterhånden for ham 
blev til vished. 20. november 1952 havde han så, 
sammen med 6 af sine venner den første kontakt 
med et menneske fra en anden klode, i den kali- 
forniske ørken. Alle hans senere kontakter er be¬ 
skrevet i hans bøger „Flyvende Tallerkener er lan¬ 
det" og „Ombord i Rumskibe", der begge fore- 
ligger på dansk. Hans tanker og vejledning om 
telepati og kosmos er nedfældet i bøgerne „Tele¬ 
pati" der findes på dansk og „Cosmic Philoso- 
phy", der endnu kun findes på amerikansk. Hans 
tredie bog „Flying Saucer Farewell" er en rede- 
gøørelse for visse af de videnskabelige ting, han 

har erfaret ved sine kontakter og en beskrivelse 
af sin verdensrejse i 1959. Til slut kan vi fortælle, 
at Adamski ikke er professor og aldrig har ud¬ 
givet sig for en sådan, aldrig har han været ansat 
på Mount Palomar observatoriet eller fortalt det¬ 
te. Han har været på Venus og Saturn og i rum¬ 
skib passeret Månens bagside. 

H. C. (Kongres beretning 1963) 
Bemærk især den charmerende afslutning. 

Spørgsmål og svar: 

Spørgsmål: Hvorfor benytter rummenneskene sig 
stadig af begrebet „Skaberen ", altså en personifice¬ 
ret gud, når vi ved, at en højeste intelligens må 
være et mange-dimensioneret, altomsluttende jeg? 

Svar: Gud er personificeret, Skaberen ikke. Uni¬ 
vers er begrænset, kosmos er ikke. Man er perso¬ 
nificeret, far er ikke. - Rummenneskene benytter 
i virkeligheden ordet: Kosmisk intelligens - hvor 
vi siger skaber! 

Spørgsmål: Er rummenneskene interesseret i at 
Jordens befolkning - i almindelighed - får kend¬ 
skab til deres eksistens? 

Hvis de er det, er det så ikke forkert at ude¬ 
lukke landenes befolkning fra konkrete beviser? 

Ganske vist har vi læst, at rummenneskene ikke 
tvinger, men når man tænker på vore livsfarlige 
videnskabelige eksperimenter, som kan betyde ud¬ 
slettelse for millioner, er det så forkert, at tvinge 
f. eks. stormagtsregeringer til fornuft? 

Svar: Hvad er konkrete beviser? Der er en 
naturlig grænse for, hvad de kan gøre for os. 

Vi må huske, at det er de store nationer og 
tilsvarende magtfaktorer som skal komme med 
offentliggørelsen - små lande ville blive tvunget 
til tavshed. 

De store magter ligger inde med rigelige bevi¬ 
ser - de har blot holdt dem hemmelige. I titusind¬ 
vis af mennesker i disse lejre har fået alle de be¬ 
viser, de kunne ønske sig! Har de kunnet ændre 
noget ved hemmeligholdelsen? Nej vel! Derfor 
må vi vente på udviklingen, som vil tvinge sand¬ 
heden frem. Det er ærgerligt - men sandt. 

Spørgsmål: Hvis en af de tilstedeværende her 
i dag foretager en længere rejse, vil han altid 
bringe i hvert fald en eller anden lille souvenir 
med sig hjem. 

Hvorfor hører vi aldrig om små gaver udveks¬ 
let mellem kontaktfolk og gæster fra rummet? 

En bog, et blad eller blot et eller andet som 
stammer fra en fjern endnu ukendt verden ville 
være et talende bevis af den ønskede slags. 


Svar: Hvad er et bevis? Da de andre verdener, 
vi har forbindelse med, ikke er stort anderledes 
end vor egen verden, ville bevisets værdi uden 
tvivl straks blive draget i tvivl! 

Der er udvekslet mange gaver - men ikke for 
at skaffe beviser! Hvis ikke flyvende tallerkener 
i tusindvis er bevis - hvad skal der så til for at 
tilfredsstille egoistiske synspunkter! 

Jeg har krystal fra Venus, 100 pct. rent tin fra 
Venus og flere andre ting som direkte eller ind- 
direkte stammer fra Venus eller Saturn. 

Tror De, at disse vidnesbyrd kan gå som be¬ 
viser? De burde vide bedre! 

Spørgsmål: Hvorledes former dagligdagen sig 
for disse mennesker? Kendes begrebet „Mappe- 
mænd“, altså kontorfolk med en arbejdstid fra 
9 til 16? 

Svar: Der er en arbejdstid på sammenlagt 2 
dage pr. uge, så mappemænd eksisterer ikke. I de¬ 
res daglige gøremål udfylder hver enkelt en plads 
under hensyntagen til vedkommendes evner, og 
alle ved, at de derigennem tjener Skaberen på 
bedste måde. 

Spørgsmål: Er der nogen form for klasseforskel? 

Svar: Nej. Da penge ikke eksisterer, og alle får 
„lige løn ", opstår der ingen klassedeling! 

Alle respekterer hinanden, fordi de ved, at livet 
er en skole! Hvem kan opkaste sig til at være jor¬ 
disk dommer over et menneskes inderste! Nej, 
enhver har sin vigtige plads, hvor det ikke er et 
spørgsmål om håndelag eller universitetsuddan¬ 
nelse, der er det afgørende! 

Spørgsmål: Hvorledes med den almindelige 
ejendomsret? 

Svar: Enhver har, hvad han har brug for, og så 
længe han har brug for noget, er det hans ejen¬ 
dom! 

Spørgsmål: Hvilken styreform findes der? 

Svar: Det vil næppe kunne forklares tilfreds¬ 
stillende for alle, så lad mig sige, at i vort sol¬ 
system er der et planetarisk og et interplanetarisk 
råd. 

Rådene sammenkaldes efter behov - der kan 
være tusinder af år imellem visse interplanetariskc 
møder. - Til gengæld er de vigtige, når de fin¬ 
der sted. 

Spørgsmål: De daglige samfærdselsmidler? 

Svar: Som hos os - blot iført et noget andet 
udseende - og drevet frem af den frie energi. 

Spørgsmål: Trosretninger? 

Svar: Opfundet af menneskene på Jorden, efter 
at de i sin tid var sat her. De havde en erindring 
om noget stort og smukt, og med rummenneske¬ 
nes besøg i flyvende tallerkener var vejen ikke 
lang til religionerne - tilpasset skiftende magt¬ 
interesser! 

Rummenneskene er sig deres guddommelige op¬ 
rindelse bevidst, men ødelægger det ikke ved at 
forsøge at vise andre, hvor gode de er - på offent¬ 
lige steder som f. eks. i kirken! 

De lever som guddommelige individer bør 
leve, og tjener derigennem den kosmiske intelli¬ 
gens bedst. - Det er deres „Trosretning**. 

Spørgsmål: Hvordan er klima og vegetation? 

Svar: Hvis De blev bragt sovende til Venus, 
ville De ikke på grund af klima eller vegetation 
opdage, at De ikke mere var på Jorden! Med 
mindre De var specialist på et af disse felter. 

Spørgsmål: De forskellige førere af flyvende 
tallerkener, er de en slags „supermænd (((< i lighed 
med f. eks. John Glenn? 

Svar: Både ja og nej! Det er altid frivillige højt 
uddannede videnskabsmænd og specialister. Super- 
mænd er et ukendt fænomen, fordi der kun findes 
„supermænd** og for den sags skyld do-kvinder. 

Gennem deres levevis og større kendskab til 
årsag og virkning bliver de såvel fysisk som psy¬ 
kisk det, vi har givet betegnelsen supermænd - 
fordi vi så supersjældent ser den slags menne¬ 
sker her hos os. 

Spørgsmål: Tror De personligt, at nogen jor¬ 
disk magt får mulighed for eller lov til at gøre 
landing på Månen, selv om det er i videnskabe¬ 
ligt øjemed? 

Svar: Ja så afgjort - jeg endog ved det, og det 
gælder iøvrigt ikke alene for Månen. Vi er ventet 
med længsel også på Mars og Venus! 

Spørgsmål: Kan De, herr Ad amski, tage stilling 
til, om det at være pacifist i vor verden, sotn 
den er i dag, er rigtigt eller forkert? De fleste 
mennesker betegner værnepligten som en nødven¬ 
dighed for at sikre freden og kalder militær- og 
våbennægtere for urealistiske og uansvarlige. 
Biblen siger imidlertid: Du skal adlyde Gud mere 
end mennesket. 

Svar: Hvis en værnepligtsordning har til formål 
at skaffe materiale til gennemførelse af en an¬ 
grebskrig, er det absolut rigtigt at nægte at del¬ 
tage. 


Imidlertid kan det ikke være forkert, at være 
med til at bevare freden - ja, man kan sige, at 
det er ens pligt at hjælpe med til at opretholde 
fredelige tilstande -. Vi ved jo alle, hvad en ver¬ 
denskrig vil betyde. 

Man må være realistisk! Dertil kommer, det 
er min erfaring, at militærtjenesten byder på man¬ 
ge goder for de mennesker, som vil uddanne sig 
til specialister. Militæret af i dag har hjælpemid¬ 
ler og undervisningsmateriale som langt overgår 
andre institutioner, og det kan de unge komme 
til at nyde godt af. 

Spørgsmål: Astronomerne siger, at tykke skylag 
omgiver Venus. Ser Venus-boerne nogen sinde en 
blå himmel og en klar sol? 

Svar: Det er sandt, at tykke skylag omgiver 
Venus - det tog temmelig lang tid at flyve igen¬ 
nem, da jeg for et par år siden var der. 

Men de ser Solen - jeg så Solen - det var en 
strålende sommerdag. Skyfrit er der aldrig, men 
i områder brydes skyerne, og Solen kommer igen¬ 
nem - og det er ikke en sjælden tildragelse. 

Spørgsmål: Har alle beboere på Venus, Mars 
og Saturn ret til og mulighed for at rejse med 
såvel tallerkener som rumskibe? Hvilket formål 
har i givet fald sådanne rejser? Har beboerne i så 
fald adgang til alle rum på de store moderskibe 
undervejs? 

Svar: Rummenneskene ved, at de aldrig bliver 
færdige med at lære, og man kan således sige, at 
de går i skole hver dag hele livet. 

Alle kommer en gang om året en tur i rum¬ 
met i undervisningsøjemed. Derude, hvor man 
kan se de skabende kræfter i arbejde, lærer de, 
hvad ingen på planeten ville kunne gøre dem be¬ 
gribeligt. Turene går som regel til et andet sol¬ 
system. Man kan færdes frit overalt i rumskibene 
- men den utidige nysgerrighed som vi er så 
propfyldt med, kender de ikke. 

Spørgsmål: Hvornår kan spørgeren få lov til 
at trykke en rummand i hånden og blive beriget 
med den hjertelige imødekommenhed og intuitive 
forståelse som Adamski har oplevet? 

Svar: Hvis De tager fat på en uisoleret strøm¬ 
førende ledning med de bare hænder, får de den 
fulde effekt, gennem Dem. Hvis De derimod be¬ 
skytter hænderne med isolerende handsker, vil De 
intet mærke. 

Mange mennesker har trykket rummennesker i 
hånden uden at være klar over det, fordi de 
ikke var i stand til at registrere det. Der er et 

ordsprog som siger, at man ikke kan se skoven 
for træer. 

Rummennesker ser ud som alle andre menne¬ 
sker, og det er kun gennem deres „personlighed", 
at man kan genkende dem. Vil De derfor vide, 
hvornår De står overfor en rummand, må De af 
med de ting, der hindrer Dem i at erkende. Tele¬ 
patien kan her være Deres nyttige hjælper. 

Spørgsmål: Hvor lang tid tager det for rum¬ 
menneskene at rejse mellem de forskellige plane¬ 
ter i vort solsystem? Hvor mange planeter besø¬ 
ger de, og besøger de én eller flere, som endnu 
ikke er opdaget af os? 

Svar: Der er konstant forbindelse mellem de 11 
andre planeter, der sammen med Jorden udgør en 
enhed på 12 planeter i det, vi kalder et solsystem. 
Jordiske videnskabsmænd kender nu de elleve - 
den sidste finder de nok også. 

Herudover besøger de enkelte andre solsyste¬ 
mer! 

Hvad er tid? Et begreb - det vil de kunne ane, 
når jeg fortæller Dem, at jeg har været med på 
en tur til Venus, som tog 12 timer, medens en 
tur til Saturn sidste år kun tog 9 timer - til trods 
for den langt større afstand. 

En af de årligt tilbagevendende ture til et nabo¬ 
solsystem tager ca. 3 måneder tur-retur. 

Spørgsmål: Hvornår anser man udefra forden 
åndelig moden til at komme i direkte kontakt med 
de andre planeter, så interplanetariske rejser bliver 
lige så almindelige som nu rejser mellem lande 
og kontinenter? 


for den personlige vurdering, jeg i det følgende 
skal forsøge at give: 

Som nævnt tidligere, fandt der i 1964 et vist 
skal vi kalde det systemskiftef?) sted inden for 
SUFOI. Det fik bl. a. til resultat, at UFO-NYT’s 
redaktion ved nr. 1, 1965 var overtaget af Frank 
Pedersen og Børge Jensen. (Fra nr. 2, 1965 og 
et års tid frem desuden Leif E. Pedersen). 

Nu kom bladet ud af Adamski-„fixeringen“ og 
har været det siden. Dog skal vi nok senere, hvis 
der blandt UFO-NYT’s læsere er interesse her¬ 
for, skrive lidt om SUFOI’s indstilling til Adam- 
ski og hans udsagn - og om baggrunden for denne. 

Til nr. 4 1965, havde Frank Pedersen skrevet en 
„UFO-status“. Selv om den er ret lang, bringer vi 
den her, fordi den opfylder et ønske hos mange af 
vore nyere læsere om en slags grundlæggende re¬ 
degørelse: 


Svar: Det afhænger ikke af vore interplaneta- 
riske venner - det afhænger alene af os selv. 

Vi må selv søge kontakten - ikke afbryde den. 
Når vi får afskaffet alle de faktorer, der skiller 
os fra det interplanetariske fællesskab, er vi mod¬ 
ne til at begynde! Det er derfor vigtigt, at vi alle 
spreder sandheden - hverken mere eller mindre - 
om hvad der foregår, til masserne - for det er i 
den sidste ende deres indstilling, som bliver afgø¬ 
rende. 

Spørgsmål: Hvordan ser en garderobe ud på 
planeterne, og hvad indeholder den. Ja, hvordan 
er deres hjem overhovedet, både i plan og ind¬ 
retning? 

Har man som her på ]orden (London og Paris) 
særlige centre for den kvindelige såvel som den 
mandlige mode? Hvordan kiver man sig? 

Svar: Rummenneskene tillader ikke deres egoer 
at kommandere dem. De kender derfor ikke begre¬ 
bet modeluner, som er et produkt af egoisme og 
smarte forretningsmænds udnyttelse af menne¬ 
skers materielle indstilling. 

Man har den garderobe, som man har brug 
for - og rettende sig efter årstid og erhverv. Man 
går i fritiden gerne klædt i en klædedragt, vi 
kender fra bl. a. Indien. Dukkede vi op i et al¬ 
mindeligt gadebillede på Venus, ville vi næppe se 
store afvigelser fra det almindelige gadebillede i 
en af vore storbyer for så vidt angår klædedrag¬ 
ten. 

* 


UFO-status 

Pr ank Pedersen. 


Flere af bladets læsere har bedt os gøre status 
m.h.t. ufo-arbejdet. Hvad har vi lavet, og hvor 
langt er vi nået? Vi forstår godt, at mange ufo¬ 
interesserede finder tanken om en objektiv bedøm¬ 
melse naturlig, men dette er blot ikke muligt. Ufo¬ 
sagen spænder over så mange områder, at et en¬ 
kelt svar ikke vil være tilstrækkeligt. Problemernfe 
angribes på forskellig vis ud fra den interesse og 
vægt hver enkelt lægger i dem, hvorfor svarene 
i høj grad må blive subjektive. Alt dette skal ikke 
være noget forsøg på at slippe for en stilling¬ 
tagen, men må tages som en nødvendig baggrund 

1. Er ufoerne en realitet? 

Svaret må blive et klart ja. Rapportmaterialet 
er af så stort omfang og så overbevisende, at 
man ikke skal have beskæftiget sig ret længe 
med sagen for at få dette bekræftet. Observa¬ 
tørerne tæller folk fra alle samfundslag og stil¬ 
linger og med alle uddannelser som baggrund. 
Alligevel må det erkendes, at mange endnu 
ikke føler sig overbevist og hvorfor? Man kræ¬ 
ver beviser og henviser til falske rapporter. Vel 
findes der falske observationer og observatio¬ 
ner, som har en anden forklaring, men tilbage 
bliver alligevel et så overvældende antal rap¬ 
porter, at en bortforklaring ikke er mulig, men 
det skal villigt indrømmes, at dette ikke synes 
at være nok. Menneskene er ofte således ind¬ 
stillet, at selvoplevelse er den eneste mulighed 
for accept. 

2. Hvad ser man? 

Dette er straks sværere at besvare, for man har 
tilsyneladende set ufoer i mange forskellige ud¬ 
formninger. Man har set dem enkeltvis og i 
formationer af forskellig art. De har bevæget 
sig både i lave og store højder og med varie¬ 
rende hastigheder, der spænder fra uhyre store 
hastigheder til hastigheden nul. De udfører 
manøvrer, som intet jordisk fartøj eller astro¬ 
nomisk fænomen ville være i stand til. 

Det er altså et meget broget indtryk man 
får, men går man rapportmaterialet kritisk 
igennem, tegner der sig alligevel et billede af 
visse hovedtyper, som synes at være de oftest 
forekommende. 

a) Den skiveformede 

b) Den klokkeformede (tallerkenformen) 

c) Den kugleformede (Saturnformen) 

d) Cigartypen 

e) Ægformen 

Opdelingen er grov, og der findes i hver 
kategori variationer, både hvad angår udseende 
og størrelse. 

Undertiden lander objekterne, og de er ved 
flere lejligheder blevet iagttaget på nærmeste 
hold, således at man kender en hel del detail¬ 
ler, hvad angår formen. Der findes beretninger 
om forulykkede objekter som er blevet fundet 
i hel tilstand men derefter fjernet af myndig¬ 
hederne med efterfølgende mørklægning (Nor¬ 
ge - England - U.S.A.). 

3. Hvor ses ufoerne? Svaret kunne kort være: 
overalt, - for gennem radioamatører og avis¬ 
meddelelser har man fået oplyst, at også i de 
kommunistiske stater observerer man ufoer. En 


undersøgelse af rapporterne synes dog at tyde 
på, at ufoerne optræder hyppigere over nogle 
områder end over den øvrige klode, samt at 
de måske følger et bestemt mønster i overflyv¬ 
ningerne. Franskmanden Aimé Michel har 
foretaget en analyse af dette adfærdsmønster 
og er sammen med andre ufologer, der har 
foretaget lignende undersøgelser, kommet til 
den konklusion, at der er tale om en bevidst 
observationsplan. Nævnes bør det vel også, at 
antallet af observationer svinger fra år til år. 
Nogle mener, at der er tale om et bestemt 
cyclus i antallet af overflyvninger, men selvom 
15 år synes at være et langt tidsrum, er det 
dog nok for kort til at kunne give et pålide¬ 
ligt billede af en sådan hypotese. 

4. Findes der rummennesker? 

For mig er svaret ikke svært, det må blive ja. 
Har man accepteret ufoernes eksistens, må man 
også samtidig erkende et intelligent liv bag 
fænomenet. For mig er disse to ting knyttet 
uløseligt sammen. Jeg ved, at en del menne¬ 
sker erkender ufoernes eksistens, men samtidig 
tager de afstand fra tanken om rumfolk, hvil¬ 
ket vil sige, at ufoer er opstået ved en tilfæl¬ 
dighed og altså også viser sig efter tilfældig¬ 
hedsprincippet. En sådan stillingtagen til pro¬ 
blemet virker på mig højst ulogisk og fore¬ 
kommer samtidig forbavsende på baggrund af 
den materialistiske indstilling, som råder i ver¬ 
den i dag. 

5. Hvorfra kommer rummenneskene? - og 
hvordan ser de ud? 

Hele vor viden stammer fra kontaktfolk, d.v.s. 
mennesker, der hævder at have talt med be¬ 
sætningerne på ufoerne. En del af disse kon¬ 
taktberetninger fortæller både om rumfolkenes 
udseende og angiver, hvorfra de kommer. Der 
angives i flere beretninger, at rumfolkene kom¬ 
mer fra Venus, Mars, Jupiter og Saturn, og at 
de stort set ligner Jordens beboere. 

Da der oftest ingen vidner findes til disse mø¬ 
der med rumfolk, bliver bevisførelsen af pro¬ 
blematisk natur, eller sagt på en anden måde, 
er der i højere grad tale om at tro på beret¬ 
ningerne, og dermed bliver det lidt af en tem¬ 
peramentssag, hvad man vil acceptere. 
Accepterer man ovennævnte oplysninger, kan 
man sammenholde disse med de videnskabelige 
hypoteser om livsbetingelser på planeterne og 
den fysiske lovmæssighed, der synes at herske 
i universet. Ser vi her først på planeternes livs¬ 
betingelser, synes mulighederne jo ikke at være 

store, for de fleste astronomer vil jo højst aner¬ 
kende lavestående former for liv på enkelte 
planeter. Man skal dog ikke lade sig slå ud af 
den grund. Et stadigt større antal videnskabs- 
mænd har, på grundlag af års studier, rejst 
tvivl om de hidtidige hypoteser, og enkelte går 
endog så langt, at de mener, at der på flere 
af planeterne synes at være gode livsbetingelser 
for højere livsformer. De seneste års rumstudier 
har i det mindste ikke støttet de gamle teorier, 
og man kan vel i de kommende år forvente 
flere og mere positive oplysninger på dette om¬ 
råde. 

Det vil vel også i denne forbindelse være rig¬ 
tigst at nævne den mulighed, at rumfolkene 
kan komme fra andre solsystemer, og de har 
brugt vort solsystems planeter som baser. For 
mig personlig står begge muligheder åbne. 
Kontaktberetningerne omtaler menneskelignen¬ 
de væsener, og det må rent logisk være et na¬ 
turligt svar. Så langt øjet og vore instrumenter 
rækker i universet, synes de samme enkle love 
og mønstre at være gældende, hvorfor skulle 
intelligensvæsener så danne en undtagelse? En¬ 
kelte kontaktberetninger omtaler væsener af et 
andet udseende, ja endog i andre dimensioner. 
Jeg skal dog være den første til at indrømme, 
at der sikkert i universet findes lige så mange 
steder med intelligensvæsener opbygget på en 
anden grundstofcyklus, som der findes intelli¬ 
gensvæsener i jordisk forstand. Jeg tror dog 
ikke på nogen kontaktmulighed mellem disse 
forskellige kategorier, hvorfor jeg må fastholde 
påstanden om menneskelignende væsener. 

6. Hvorfor optræder ufoernes i fordens nærhed? 
Her kan der ikke givet noget enkelt svar, men 
kun en række hypoteser. Inden vi ser på disse 
muligheder, må vi nok fastslå enkelte ting, som 
har særlig stor betydning i denne forbindelse. 

a. Det, at ufoerne overhovedet viser sig nær 
Jorden og i så stort et antal, udtrykker klart 
en teknisk udvikling, der er nået længere end 
den jordiske. Denne udvikling kan være 100 
år forud for vores eller 1000 år (de gamle hi¬ 
storiske beretninger synes at antyde en udvik¬ 
ling, der ligger 15-20.000 år forud), det er iøv- 
rigt mindre væsentligt, under alle omstændig¬ 
heder er den den jordiske overlegen på alle 
punkter. 

b. Den eller de kulturer, der står bag ufo’erne, 
er enten gået andre veje end den jordiske kul¬ 
tur, eller også har de været igennem den sam¬ 
me udvikling, men er blot nået videre. Begge 
muligheder er sandsynlige. 


Den jordiske udvikling har i dag bragt menne¬ 
sket i den situation, at vi kun har to alternati¬ 
ver at vælge imellem: 

- Enten at ødelægge den nuværende kultur 
(helt eller delvis). 

- Eller også at ændre den nuværende udvik¬ 
ling i retning af en konstruktiv udnyttelse af 
vore muligheder til gavn for hele klodens be¬ 
folkning, hvilket kræver forståelse og samarbej¬ 
de mellem og på tværs af lande og racer. 
Såfremt rumfolkene har været igennem en ud¬ 
viklingsproces lig Jordens, har de tilsyneladen¬ 
de valgt den konstruktive mulighed med deraf 
følgende fremskridt som resultat. 

Vender vi nu tilbage til spørgsmålet om, hvor¬ 
for de viser sig, står vi uden konkrete oplys¬ 
ninger, hvis man da ikke vil tage de oplysnin¬ 
ger, som stammer fra kontaktberetningerne, til 
efterretning. Det kan være svært at tegne et 
billede på grundlag af de mange forskellige bø¬ 
ger, der er skrevet om dette spørgsmål. Næsten 
alle er dog enige om, at rumfolkene er venligt¬ 
sindede, og at de ikke ønsker nogen tvangs¬ 
mæssig indgriben i forholdene på Jorden. De 
holder os under observation og følger den jor¬ 
diske udvikling med stor interesse. Ifølge kon¬ 
taktberetningerne er de villige til at hjælpe os, 
men kun i den udstrækning, vi selv er villige 
(og modne) til at modtage hjælp og at anven¬ 
de denne hjælp i konstruktiv retning. 

Mange finder det underligt, at de ikke lander 
i stort tal og åbent tilkendegiver eventuelle 
hensigter. Dette finder jeg ikke spor mærke¬ 
ligt, men i højeste grad i overensstemmelse 
med jordisk tankegang. Hvis vi opdager, at 
vore naboplaneter er beboede, tror man så, at 
vi straks vil lande og sige goddag? Nej, vi vil 
påbegynde en grundig observation for at få et 
billede af indbyggerne og deres udviklingstrin 
(hvis disse altså tillader en sådan observation). 
Kontakt vil først finde sted, når vi mener at 
have tilstrækkeligt med oplysninger, og kon¬ 
takten vil ske gradvis. 

Hvordan tror man iøvrigt, at rumfolkene ville 
blive modtaget i de forskellige lande på denne 
klode? Man ville mange steder forsøge at arre¬ 
stere dem, udspørge dem, undersøge deres rum¬ 
skib for at få nye „fiduser”. Ja, jeg kan endda 
levende forestille mig, at rumfolkene kan kom¬ 
me ud for alle mulige hændelser lige fra at 
blive slået ihjel til at blive udstillet i cirkus, 
eller i bedste fald blive udvist af landet for 
ikke at være i besiddelse af et pas. 

Der er såmænd al mulig grund til ikke at kon¬ 
takte Jordens befolkning, der endnu ikke, trods 

store tekniske fremskridt, har formået at skabe 
tålelige forhold for sig selv. 

Men som sagt, alt dette er kun gætteri og løse 
formodninger, kun fremtiden kan besvare dette 
spørgsmål. Jeg kan i den forbindelse nævne, at 
NICAP har påbegyndt en undersøgelse af for¬ 
holdene omkring ufoernes tilstedeværelse, og at 
det resultat, man kommer til, vil blive udsendt 
i form af en bog. 

7. Hvad er UFOLOGI? 

Ufologi dækkede fra starten den forskning, der 
på grundlag af observationerne søgte at klar¬ 
lægge disse gådefulde fænomener samt at ud¬ 
brede kendskabet til „de flyvende tallerkener“s 
eksistens. Dette er selvfølgelig stadig ufologi, 
men i dag er der kommet så mange andre ele¬ 
menter ind i sagen, at det ofte kan være van¬ 
skeligt at finde ufoerne i dette brogede billede. 
Efterhånden som man har fået en fornemmelse 
af, hvor det hele snerper hen, har det været 
naturligt at inddrage nye områder, f. eks. af 
arkæologisk art, ligesom det har vist sig na¬ 
turligt og nødvendigt sideløbende at studere, 
hvad f. eks. den officielle astronomi har at 
sige. Men i ufologiens navn beskæftiger man 
sig i visse kredse med snart sagt alt lige fra 
vegetarianisme til religion og spiritisme. 

Intet under, at det ofte kan være svært at få 
folk til på nøgtern måde at tage stilling til 
problemet „de fl. tall.“. Når aviserne ofte har 
gjort grin med sagen og „Ufologerne", er det 
ekstremisternes skyld. Ufologiens værste fjen¬ 
der findes ofte blandt sagens egne medlem¬ 
mer, hvilket man må gøre sig klart, når man 
møder vanskeligheder i arbejdet. 

Ufologiens yderligtgående synspunkter bekriger 
hinanden med næsten alle midler, og parterne 
beskylder gensidigt hinanden for svindel, sekte¬ 
risme m. m., og dette er UFO-sagens akilleshæl. 
Dette sorte kapitel i Ufologien er måske den 
væsentligste forhindring for at opnå et godt 
forhold til officielle myndigheder, videnskabs- 
mænd og pressen. 

Findes der da ingen organisationer, som stadig 
holder sig til det, der var Ufologiens egentlige 
formål? Jo, det gør der, men så vidt det er mig 
bekendt, er det kun ganske få organisationer 
over hele verden, der 100 pct. har holdt sig 
dette efterretteligt. 

NICAP indtager her en særstilling ved dels at 
være en af verdens største UFO-organisationer 
og samtidig en af de få, der råder over et tek¬ 
nisk apparat og en stab af virkelige kapacite¬ 
ter til at foretage tilbundsgående undersøgelser. 


Endvidere har NICAP sat overordentligt snæv¬ 
re grænser for, hvad de vil beskæftige sig med 
officielt, og bliver af disse grunde taget alvor¬ 
ligt, hvor andre bliver gjort til grin eller i bed¬ 
ste fald overset. 

I SUFOI tilstræber vi at holde en rimelig mid¬ 
terkurs, der medtager så meget som muligt af 
det, der har tilknytning til selve UFO-gåden 
eller er nødvendigt til sammenligning eller som 
nødvendig forudsætning for forståelse af visse 
problemer. Det står naturligvis medlemmerne 
frit rent privat at beskæftige sig med, hvad de 
vil, lige fra borddans til yogaøvelser, når blot 
det ikke sker under påberåbelse af SUFOI. 
Hvad der er rigtigt eller forkert med hensyn 
til Ufologiens dækningsområde, afhænger af, 
hvad man ønsker og tilstræber med en UFO- 
organisation. Vil man kun studere fænomenet 
for sin egen fornøjelses skyld og derfor er uden 
interesse for, hvad andre mener om sagen, ja, 
da kan man sådan set beskæftige sig med alt. 
Vil man derimod ud over det, sagen giver den 
enkelte personligt, også udføre et forsknings- og 
informationsarbejde, bliver grænserne for Ufo¬ 
logiens arbejdsområder straks meget snævrere. 
Kritiske vurderinger af behandlet stof vil spille 
en afgørende rolle i den udadrettede kontakt. 
Afhængig af, hvor man befinder sig på kloden, 
vil en række emner være tabu og derfor enten 
være udelukket fra organisationsmæssig be¬ 
handling eller skal i det mindste behandles 
yderst varsomt. Ønsker man at kontakte an¬ 
dre, må det ske udfra modtagerens baggrund 
og forudsætninger, ellers er forsøget på for¬ 
hånd dømt til at mislykkes. 

Rent personligt kan jeg godt forstå, at mange 
mennesker beskæftiger sig med både religion, 
filosofi, spiritisme, ufologi m. m. Tilværelsen er 
fyldt med problemer, som kan beskæftige det 
tænkende menneske, der søger en forklaring. 
Jeg kan derimod ikke forstå, hvorfor man ab¬ 
solut skal dyrke disse interesser under et fælles¬ 
navn til lige stor skade for de enkelte interesse¬ 
områder. 

Religiøse forklaringer og udlægninger har lige 
så lidt at gøre med ufologi som hestesport og 
hønseavl (N.B. jeg interesserer mig iøvrigt for 
begge dele). Jeg har mange interesser også 
blandt de emner, der ofte virker som anstøds¬ 
sten i forbindelse med ufologien, men jeg for¬ 
søger efter bedste evne at holde de enkelte 
interesser ude fra hinanden. 

8. Filosofiens tilhørsforhold til „de fl. tall.“ 

Som for ufologi gælder det også for filosofi, 

at det kan være svært at afgrænse, hvad der 
bør medtages under UFO-sagen. 

At filosofi hører til de emner, der både kan 
og skal medtages, hersker der for mig ingen 
tvivl om, men samtidig må det også fastslås, 
at de sagsområder, filosofien beskæftiger sig 
med, må være meget nøje knyttet til sagens 
almene og normale arbejdsfelter. 

Der kan skrives meget om denne side af sagen, 
ikke mindst fordi en del af de filosofiske artik¬ 
ler har givet anledning til både offentlige reak¬ 
tioner i form af latterliggørelse i aviser og bla¬ 
de og til indbyrdes stridigheder mellem „ufolo¬ 
ger" Det første kan man „måske" tillade sig 
at se bort fra, men de interne stridigheder kan 
kun være til skade for sagen. 

Det, der i første række skaber uro blandt sa¬ 
gens tilhængere, er de filosofiske artikler, som 
angår den menneskelige etik, og som forsøger 
at give menneskene en ny livsopfattelse. Det 
står vistnok de fleste klart, at jordklodens be¬ 
boere har behov for en ny og bedre opfattelse 
af, hvad det at være menneske er, og hvad det 
indebærer af forpligtelser overfor ethvert med¬ 
menneske på kloden. Det er noget, som vedrø¬ 
rer os alle som mennesker, men det er nok et 
spørgsmål, om det på ufo-sagens nuværende^ 
stade er et anliggende, der bør knyttes uløse¬ 
ligt til sagen. 

Det anstødelige opstår vel nok i første række 
på grund af de mange bibelcitater, der let gi¬ 
ver det hele et religiøst præg. Forfatterne kan 
vel oftest kun bebrejdes, at de drager kristen¬ 
dommen ind i billedet, på trods af, at største¬ 
parten af Jordens befolkning tilhører andre 
hovedreligioner. Vil man skabe en livsfilosofi 
til bedring af menneskeheden, må det ske på 
et grundlag, som kan samle og ikke via et af 
historiens ældste stridsspørgsmål. 

Værre er det, at mange af de tilhængere, for¬ 
fatterne får til den „ny lære", desværre ofte 
misforstår det væsentlige og positive i de frem¬ 
satte tanker. Som sande efterkommere af tid¬ 
ligere tiders religiøse stridsmænd går de hårdt 
i rette med alle, der ikke straks kan acceptere 
den nye, eller som har en anden opfattelse af 
tingene. Man angriber alt og alle i flæng og 
ofte på uvidenhedens grund og i intolerancens 
navn. I sandhed et kosmisk arbejde, som med 
usvigelig sikkerhed vil føre menneskeheden vi¬ 
dere ad de gamle baner. 

I mine øjne tjener man altså sagen bedst ved 
at holde alle politiske og religions-filosofiske 
betragtninger ude af sagen. 


9. Kontaktpersoner og Kontaktberetninger. 

Verden over kender man vel i dag et sted mel¬ 
lem 2-3000 påståede beretninger om kontakt 
med besætninger på „de fl. tall.". Enkelte af 
disse kontaktpersoner er verdenskendte, men 
langt de fleste er kun kendt af en snæver kreds 
af ufologer, eller også har man blot glemt de¬ 
res navne, selv om man godt kan huske beret¬ 
ningerne. 

En del af beretningerne har vist sig at være 
svindel, mange ved man ikke meget om, men 
et mindre antal har overlevet ethvert forsøg 
fra myndigheders og modstanderes side på at 
mane dem i jorden. 

Kontaktberetningerne hører rent bevismæssigt 
til et af ufo-sagens vanskeligste områder, men 
derfor hører de alligevel med blandt de helt 
nødvendige arbejdsfelter. Det er derfor nød¬ 
vendigt at foretage meget kritiske undersøgel¬ 
ser og vurderinger af alt tilgængeligt materiale 
om påstået kontakt. Ikke så meget for svind¬ 
lernes skyld, men af hensyn til de beretninger, 
som er sandfærdige, og fordi det skaber større 
respekt om ufo-arbejdet. 

Jeg skal ikke her tage stilling til nogen enkelt 
kontaktberetning, men kun sige, at man både 
som organisation og som enkeltperson bør sætte 
sig grundigt ind i beretningerne, sammenholde 
dem med hinanden og med alle tilgængelige 
oplysninger, inden man enten forkaster dem 
eller anser dem for sandsynlige; og så må man 
endda gøre sig klart, at man ikke dermed har 
fået noget som helst bevis, men i bedste fald 
et sandsynligvis rigtigt arbejdsmateriale. 

Konklusion. 

Igennem snart 20 år har denne sag beskæftiget 
mange mennesker. Sagen har været genstand for 
megen omtale i pressen. Latterliggørelse var i de 
første 15 år det mest karakteristiske træk i den 
offentlige omtale, men trods uheldige infiltrationer 
fra sagen uvedkommende ting, har et stadigt stør¬ 
re antal mennesker hørt om „de fl. tall.", og inter¬ 
essen er stigende. Den jordiske rumfart og dens 
resultater har dels skærpet interessen og dels gjort 
folk mere lydhøre. 

Verden over har mange mennesker gjort et stort 
og uegennyttigt arbejde m.h.t. indsamling, bear¬ 
bejdning og vurdering af observationer m. m. Der 
er blevet holdt mange foredrag og udsendt mange 
pjecer og tidsskrifter. 

Arbejdet er dog ikke afsluttet endnu. Vi mang¬ 
ler stadig at få sagen fuldt belyst, og vi ønsker, 
at alle officielle myndigheder giver klar og fuld 
besked om deres viden på dette felt. Vi må fort- 

sætte med at indsamle beviser og at udbrede kend¬ 
skabet til sagen og det arbejde, der gøres på privat 
basis. Alle ufo-organisationer bør på positiv måde 
udveksle erfaringer og resultater til gavn for sa¬ 
gen. 

Efterskrift. 

Dette blev jo en længere redegørelse for en ræk¬ 
ke synspunkter, som helt igennem er mine egne, 
og som kun jeg selv hæfter for. Skønt subjektivt 
skrevet, vil en del af synspunkterne måske dog 
nok på enkelte områder holde for en objektiv be¬ 


dømmelse. Jeg ved meget vel, at mange måske 
ikke er enige i de her fremsatte betragtninger, 
det eneste, jeg i så fald beder om, er, at man ved 
en vurdering af mine synspunkter meget nøje skel¬ 
ner imellem, hvad der i forbindelse med ufo-sagen 
måtte interessere den enkelte, og hvad der ar¬ 
bejdsmæssigt og informativt kan anvendes til gavn 
for sagens videre udbredelse. Min artikel dækker 
på ingen måde de interesseområder, jeg beskæf¬ 
tiger mig med, såvel indenfor som udenfor ufo¬ 
sagen. 

F. P. 

* 


Ja, selv om denne status er over 8 år gammel, 
er den omtrent lige aktuel! Børge Jensen, der ef¬ 
terhånden både selv hoppede og blev hvirvlet ind 
i centrum og ned i dybet af Universal Link hekse¬ 
kedlen, var en både vittig og velskrivende redak¬ 
tør i årene 1965-67. Her er en af hans velop¬ 
lagte artikler, der samtidig præsenterer et ikke 
overdrevent hyppigt behandlet, muligt aspekt af 
UFO-sagen: 

Så til søs! 

Af Børge fensen. 

For ikke så længe siden faldt jeg over en artikel 
om havenes skræk, „Den flyvende Hollænder**. - 
Naturligvis er det kun en myte - men på den 
anden side: noget må de pågældende søfolk have 
set, når der helt op til vor tid nu og da kan frem¬ 
komme beretninger om, at spøgelsesskibet har væ¬ 
ret på færde igen. Artiklens forfatter gav da også 
flere fornuftige og ovenud sandsynlige forslag til 
forklaring på fænomenet. Et af dem var møde 
med såkaldte „døde skibe**, vrag, der var kommet 
i drift. Et sådant møde i oprørt hav kan godt 
være både uhyggeligt og ikke helt ufarligt. Det er 
derfor ikke alle kaptajner, der standser op og sen¬ 
der „Hollænderen** til bunds med en sprænglad¬ 
ning, og man har eksempler på, at sådanne vrag 
har drevet rundt i årevis til fare for skibsfarten. 

Da jeg stadig ikke er kommet med den forven¬ 
tede påstand (!) - er læserne sikkert forlængst 
begyndt at undre sig over, hvad alt dette egentlig 
har med tallerkener at gøre. Sandt at sige, så 
ved jeg det heller ikke selv, men sagen er den, 
at artiklen fortsatte med at nævne en række til¬ 
fælde - og i flere af disse autentiske beretninger 
var der visse detaljer, der var ret påfaldende, og 
som mindede om visse andre ting, vi har hørt - 
i forbindelse med flyvemaskiner. Men døm selv. 

I januar 1890 sejlede tremasteren „Marl- 
borough** fra New Zealand med en dygtig kap¬ 
tajn og erfaren besætning. Skibet blev sidst set 


ud for Kap Horn, men nåede aldrig hjem til Skot¬ 
land. Man regnede naturligvis med, at det var 
sunket. 

Godt 23 år senere, i oktober 1913, blev det 
imidlertid set drivende tilsyneladende i havsnød 
ud for Ildlandets kyst. Da det ikke svarede på 
signaler, sendte man en båd derover. Vraget flød 
opret på vandet, men alt var grønt af skimmel og 
så pilråddent, at det var livsfarligt at bevæge sig 
omkring, og alting smuldrede ved berøring. Kun 
navneskiltet var endnu læseligt. Overalt - i luk¬ 
afer, i officersmessen, i lasten og oppe på dækket 
fandt man skeletter i skimlede pjalter. Selv ror¬ 
gængeren lå på sin post - ved det hensmuldrende 
rat. En pludselig og uventet katastrofe matte have 
ramt alle ombord - men hvilken? Man fandt al¬ 
drig løsningen, fordi logbogen også var rådnet op, 
og hvem siger også, man havde fået skrevet no¬ 
get i den. Alle skibspapirerne manglede - måske 
blæst væk af storme. 

I foråret 1908 mødte firmasteren „Quevilly** et 
vrag ud for Amerikas østkyst, og kaptajnen be¬ 
sluttede at undersøge det. Det viste sig at være 
skonnerten „Everest Webster**, der tilsyneladende 
var blevet forladt i rum sø - dog uden brug af 
redningsbådene! For eventuelt at opklare gåden 
ved hjælp af logbogen trængte man ind i kahyt¬ 
ten. De ellers så barske søfolk udstødte skrig af 
forfærdelse over det syn, der mødte dem dér: En 
bunke levende lig - udmagrede, skæggede mænd, 
stive og med tomme øjne. De prøvede forgæves 
at rejse sig og tale. På grund af sult og kulde 
var de mere døde end levende - og havde alle 
mistet forstanden. Derfor blev det heller aldrig 
opklaret, hvorfor hele besætningen var blevet lig¬ 
gende i køjerne i omtrent en måned - uden at 
prøve at signalere eller forlade skibet i rednings¬ 
bådene, der intet fejlede! 

En lille damper, „Eltham**, sejlede i 1929 fra 
en havn i Wales med en last kul. Besætningen 
var erfarne søfolk, og kaptajnen kendte de på- 

gældende farvande som sin egen lomme. En uge 
senere fandt man en morgen skibet på Cornwalls 
sydkyst. Det stod på et rev, men var næsten ikke 
beskadiget. Rat, ror, redningsbåde, luger m. m. 
var alt sammen i orden, men kaptajnen og hele 
besætningen var forsvundet, og det samme gjaldt 
skibspapirerne. Det havde den pågældende nat 
været roligt vejr, og på den nærliggende kystvagt- 
station havde man hverken hørt eller set nødsig¬ 
naler. Ingen lig drev i land, og ingen overlevende 
meldte sig nogensinde. 

For mange år siden, en aften i november, duk¬ 
kede et skib frem af tågen og styrede direkte ind 
mod havnebyen Queenstown i Irland. Lodsen, der 
sejlede det i møde og gik ombord, fandt en kost¬ 
bar mahognilast urørt og alt andet ligeledes på 
plads og i orden. - Kun tre ting manglede: Ski¬ 
bets navn, skibspapirerne - og besætningen! Efter 
et par års undersøgelser blev skibet og lasten solgt 
på auktion. - Ingen skibsreder eller mægler har 
nogensinde meldt sig og gjort krav på det. 

I nærheden af Cherbourg fandt man i 1917 den 
franske fragtbåd „Zébrine“ drivende. Bordet stod 
dækket, vasketøj flagrede fra en tørresnor, log¬ 
bogen var ført til og med den foregående dag - 
men besætningen var forsvundet. Nu var det jo 
i krigstid, og man troede derfor i første omgang, 
at hele mandskabet var blevet taget til fange af 
en u-båd, som af en eller anden grund bare ikke 
havde fået sænket skibet. Mysteriet opstod derfor 
først, da man efter krigens afslutning gennemgik 
fjendens rapporter og fangelejre - uden at finde 
det ringeste, der tydede på en sådan begivenhed. 

Den 22. februar 1939 opfangede man nødsig¬ 
naler fra et skib ved navn P.E.C.C., som meldte, 
at det var blevet torpederet i Atlanten syd for 
Azorerne. (Det var et halvt år, før krigen brød 
ud!) Flere skibe ændrede kurs og gik til undsæt¬ 
ning, men på den opgivne position fandt man 
hverken skib, oliepletter, drivgods eller andre tegn 
på forlis. Alle stormagterne benægtede på det 
kraftigste at have haft u-både i det pågældende 
farvand. Mysteriet blev ikke mindre, da Lloyds 
i London meddelte, at et hollandsk skib ved navn 
PECC nogle år forinden var meldt savnet. - På 
mindst 10 forskellige skibe havde man hørt SOS- 
signalerne, og pejlinger bekræftede den opgivne 
position. 

Dette minder på mange måder om omstændig¬ 
hederne ved „Hans Hedtofts" forlis ved Grønland 
for ikke så mange år siden. Uden at vi dog skal 
komme nærmere ind herpå, kan det lige nævnes, 
at tililende skibe ved den lejlighed skal have 
rapporteret, at de kom lige tids nok til at se visse 


mystiske lys over det formodede ulykkessted- 

Endelig skal vi gengive et uddrag af bogen 
„Bacchantens Færd", hvor de tre engelske prinser 
Albert, Victor og George - den senere kong 
George den 5. - beretter om en oplevelse, de som 
unge havde i farvandet ved Australien: 

„ - Ved firetiden om morgenen blev vi passe¬ 
ret af „Den flyvende Hollænder". Vi fik øje på 
et mærkeligt rødt lysskær, der spøgelsesagtigt op¬ 
lyste hele skibet. På ca. to hundrede meters af¬ 
stand så vi master, ræer og sejl på en ukendt 
brig. Da skibet kom nærmere, råbte udkigsman¬ 
den forude: „Ship ohoy!" Skibet blev også set 
af den vagthavende officer på broen og af ka¬ 
detten på agterdæksvagten. Men da han nåede 
frem til forskibet, kunne han ingenting se. Nat¬ 
ten var klar, sigtbarheden god, havet roligt. Ialt 
tretten personer iagttog skibet. De to fartøjer, 
„Tour Maline" og „Cleopatra", som sejlede bag 
os, signalerede om morgenen for at spørge, om 
vi også havde bemærket den gådefulde sejler. 
Manden, der først så og meldte „hollænderen", 
styrtede få timer senere fra forreste bramstang 
og knustes mod dækket - 

I denne sidste beretning kunne det tænkes, at 
„hollænderen" var en tallerken - bl. a. på grund 
af det røde lysskær. Når man observerede „ma¬ 
ster" og „sejl" på det mystiske fartøj, så k a n 
det være et eksempel på det psykologiske fæno¬ 
men, at man ser det, man venter at se: Når 
noget passerer én ude på havet - så må det 
altså være et skib, og hvis man vitterligt skimter 
noget på det sted, hvor masten i så fald må 
befinde sig - så v a r det altså masten -! 

Det kunne her indskydes, at denne lov naturlig¬ 
vis ikke bare gælder for mennesker, der ikke 
kender til flyvende tallerkener. 

Man skal i det hele taget være varsom med at 
se tallerkener alle vegne og sætte alt, hvad der 
forekommer af mærkelige begivenheder, i forbin¬ 
delse med dem. Det er imidlertid en kendsger¬ 
ning, at tallerkener i utallige tilfælde er dukket 
op i forbindelse med ulykker og dødsfald. Årsa¬ 
gen hertil kendes ikke, men flere teorier eksi¬ 
sterer. 

Hvad alle de foregående beretninger angår, er 
de straks endnu mere usikre, men for ganske kort 
at belyse de mistænkelige punkter i dem, kan vi 
minde om følgende: 

En bestemt gruppe UFO-observationer omhand¬ 
ler den såkaldte undervandsbådstype. Et møde 
med en sådan - under dramatiske omstændighe¬ 
der - kunne bevirke, at et nød-telegram kom til 
at indeholde ordet „torpederet". 

Det er endvidere en kendsgerning, at mange 
mennesker i tidens løb er forsvundet sporløst - 
på måder, hvor UFO’er har været indblandet. Vi 
ved ikke, hvad der er sket - eller hvorfor. Mange 
teorier og påstande har været fremsat, og dette 
specielle emne vil blive taget op i en senere arti¬ 
kel. 

Men havet rummer mange andre mysterier. Ud 
over de ovenfor omtalte hændelser er der i tidens 
løb rapporteret snesevis af lignende tilfælde. Her¬ 
til kommer en lang række rapporter om tildragel¬ 
ser, der for en tilfældig læser vil være fuldkom¬ 
men mystiske og uforklarlige - men om hvilke 
UFO-loger nok vil sige, at „tallerkenen smager 
igennem“ i endnu højere grad, end det var tilfæl¬ 
det i de hidtil gengivne. De følgende tilfælde er 
hentet fra Charles Forts’ fantastiske samling: 

Den 18. juni 1845 befandt briggen „Victoria** 
sig i det østlige Middelhav, da man kun en god 
halv kilometer borte så tre lysende legemer stige 
op af havet. De var synlige i omkring 10 minutter, 
og deres størrelse var som „5 gange månens 
størrelse**. De havde nogle „vedhæng**, der for¬ 
bandt dem med hinanden. (Lignende observatio¬ 
ner blev rapporteret af Aimé Michel i 1954 i 
Frankrig). 

Den 12. nov. 1887 så man fra den britiske 
damper „Siberian** et objekt, der blev beskrevet 
som „en stor ildkugle**, som steg op af havet i 
nærheden af Cape Race. Den steg til en højde af 
omkring 50 fod, bevægede sig så ganske tæt hen 
til skibet og derpå bort igen. Den forblev synlig 
i ca. 5 minutter. Kaptajn Moore udtalte, at han 
tidligere havde set lignende fænomener omkring 
det samme sted. 

Kommandør Pringle på H.M.S. „Vulture** ob¬ 
serverede den 15. maj 1879 i Den persiske Bugt 
nogle „lysende bølger eller pulseringer i van- 
det“. De bevægede sig med stor fart og passerede 
under skibet. Da man så mod øst, lignede det et 
roterende hjul med centrum et sted der ude. Mod 
vest opdagede man et lignende „roterende hjul** 
med lysende „eger**. Disse lysbølger strakte sig fra 
« overfladen og et godt stykke ned i vandet. Før og 
efter denne „opvisning** passerede skibet igennem 
store flager af en drivende substans, der blev be¬ 
skrevet som lignende en „olieagtig fiskerogn**. 
(Noget lignende skete den 8. jan. 1960, da det 
britiske skib „Corinthio** passerede cennem en my¬ 
stisk flydende substans, der var „honningfarvet og 
silkeagtig**). 

I maj måned det følgende år oplevede et andet 
skib, „Patna“, nøjagtigt det samme: To rote¬ 
rende, undersøiske kæmpehjul med lysende eger. 
Egernes længde blev anslået til ca. 250 meter. 


Også andre har rapporteret dette fænomen, og 
hver gang har stedet været Den persiske Bugt 
eller Det røde Hav. Det er i det hele taget, som 
om alle disse mærkværdige „fænomener** har for¬ 
kærlighed for berømte farvande. 

Rækken af sådanne rapporter er lang. Man 
kunne med lethed fylde dette og de to næste 
numre af UFO-NYT, men endnu mere interes¬ 
sante er de overvejelser, som disse rapporter kan 
give anledning til: Hvad foregår der i havet? - 
Hvad er årsagen til denne aktivitet? - Undersøiske 
baser? - Sunkne kulturer? - Geologiske undersø¬ 
gelser? - En dag vil vel også dette blive opklaret. 

Lad os til slut nævne beretningen om s.s. „St. 
Andrew**, der nær var blevet skudt i sænk af en 
meteorsværm - ifølge „New York Times** fra 
den 5. november 1906. Vi citerer kaptajn Fitzge- 
ralds egen beretning: 

„Tirsdag eftermiddag (den 30. okt. 1906. O.a.), 
da vi befandt os ca. 950 km nordøst for Cape 
Race (der var den igen! O.a.), var vejret klart 
og sigtbart, selv om der kun var lidt solskin. Lige 
efter „1 glas**, altså kl. 16,30, så jeg tre meteorer 
falde i vandet ret forude, det ene efter det andet, 
og i en afstand af 7-8 kilometer fra skibet. Selv 
om det var dagslys, efterlod de en rød stribe i luf¬ 
ten, lige fra Zenith til horizonten. I det samme 
råbte 3. maskinmester til mig. Da fik jeg øje på 
et enormt meteor om bagbord. Det faldt i zig-zag 
ca. 1 km borte mod syd. Vi kunne tydeligt høre 
vandets syden, da det ramte. Det faldt med en 
vuggende bevægelse og trak en bred, rød stribe 
efter sig. Meteoret må have vejet adskillige tons 
cg så ud til at være mellem 3 og 5 meter i dia¬ 
meter. Det havde form som en tallerken, hvilket 
formodentlig var årsagen til den mærkelige, vug¬ 
gende bevægelse. Da metal-massen ramte vandet, 
rejste sprøjt og damp sig til en højde af mindst 
12 meter, og et øjeblik så det ud som en krater¬ 
åbning. Havde det været nat, ville meteoret have 
oplyst havet i en radius a] 75-100 km (!). Den 
sydende lyd, da det ramte vandet, lød som damp, 
der slipper ud, og var så kraftig, at 1. maskinme¬ 
ster tørnede ud af køjen og kom op på dækket, da 
han troede, at lyden kom fra maskinrummet. Jeg 
har set meteorer overalt på Jorden, men aldrig et 
så stort som dette**. 

Læg mærke til, at ordet „tallerken** forekom¬ 
mer. Major Keyhoe, N.I.C.A.P., har angivet, at 
den ældste kendte rapport, hvor dette ord er an¬ 
vendt til beskrivelse af et UFO-fænomen, er en 
observationsberetning fra Dennison, Texas, i ja¬ 
nuar 1878. - Er dette måske den næstældste? 

Nr. 6, nov.jdec. 1965. 

Fra nr. 1 1966, skal De have denne mundsmag, 
der behandler de så hyppigt rapporterede elektro¬ 
magnetiske virkninger: 

Videnskabelige målinger af 
UFO’er 

af prof. Charles A. Maney. 
Kan videnskaben nægte , at UFO’er er ma¬ 
terielle (håndgribelige) - hvis de kan måles 
ved hjælp aj netop de instrumenter, viden¬ 
skaben selv benytter til at måle materielle 
emner? 

Elektromagnetiske virkninger i forbindelse med 
rapporter over tilsynekomst af UFO’er udgør et af 
de mest betydningsfulde aspekter ved deres virke¬ 
måde. Efter bølgen af UFO-observationer i USA i 
november 1957, under hvilken, der hyppigt op¬ 
trådte elektromagnetiske virkninger som, at bilmo¬ 
torer gik istå, billygter blev svagere, bilradioer 
holdt op at fungere, - skrev jeg en artike 1 i maj¬ 
juni nr. 1958 af det engelske Flying Snueer Re- 
view, hvor jeg anførte 18 tilfælde med sådanne 
virkninger. I denne artikel understregede jeg det 
betydningsfulde i, hvad afdøde kaptajn Ruppelt 
betegner som en „ny dimension indenfor UFO- 
fænomener“. 

I juni 1960 offentliggjorde en komité af NICAP 
-medlemmer en omfattende undersøgelse over de 
samme fænomener; denne anførte 81 klare tilfælde 
plus 9 grænsetilfælde. Senere kom „The UFO 
Evidence“-rapporten fra NICAP, som var en ud¬ 
videlse af 1960-undersøgelsen. Denne omfattede 
i alt 106 klare tilfælde og 10 grænsetilfælde, som 
alle var forekommet før januar 1964. Indsamlin¬ 
gen af yderligere tilfælde, konstateret i løbet af 
1964, er endnu ikke offentliggjort, men eftersom 
observationerne stadig fortsætter uden ophold 
over hele verden, vil de samlede resultater for 
1964 uden tvivl fremvise yderligere tilfælde. Det 
bør bemærkes, at de såkaldte „klare tilfælde", 
som NICAP-rapporterne nævner, kun omfatter 
de tilfælde, „hvor et tydeligt UFO, enten en klart 
synlig, genstand eller lyskilde (ikke blot diffuse 
eller blinkende lysstråler) blev observeret på 
samme tid og sted som forekomsten af en klar 
elektromagnetisk virkning, som f. eks. at en vogn 
gik istå“. 

En berømt fysiker fra det 19. århundrede, Lord 
Kelvin, definerede engang virkeligt kendskab til 
den fysiske videnskab, begyndende med disse ord: 
„Når man kan måle, hvad man taler om, og måle 
det i tal, så ved man noget om det . . .“ Han be¬ 
skrev den form for oplysninger, som giver be¬ 
stemt bevis for en fysisk realitet. Det, som kan 


måles med de instrumenter, som videnskaben be¬ 
nytter sig af, udgør stof i den materielle verden. 
Ydermere tjener den fortsatte anvendelse af sta¬ 
dig mere præcise målinger indenfor fysikken til, 
på den mest betydningsfulde måde, at udvide 
grænserne for vort kendskab til arten af den fy¬ 
siske verden. I UFO’ernes tilfælde kan fysiske 
målemetoder med bestemthed påvise det reelle i 
disse nye fænomener, og de kan også medvirke 
til, at vi finder ud af mere om dem. 

Jeg vil gerne henlede opmærksomheden på, 
hvad man meget vel kan kalde en milepæl i jag¬ 
ten på oplysninger om UFO’er, nemlig tilfælde, 
hvor styrken af magnetiske felter i forbindelse 
med UFO’er er blevet målt med fysiske måleap¬ 
parater. Med indførelsen af videnskabelige måle¬ 
metoder ved undersøgelsen af UFO’er følger det, 
at UFO’er er klassificeret som afgjort materielle 
genstande, og de danner således en gruppe af 
fysiske fænomener, som afviger fra alle nu kata¬ 
logiserede typer, som er kendt af den ortodokse 
fysiske videnskab. 

For til dels at belyse arten af disse elektromag¬ 
netiske fænomener, vil jeg referere visse udvalgte 
oplevelser og i to tilfælde følge dem op med be¬ 
skrivelser af forsøgene på at måle fænomenerne 
ved anvendelse af videnskabelig metodologi. Det 
vil blive klart, at vidt forskellige måleteknikker 
har givet meget ensartede resultater. Det er min 
opfattelse, at eksemplerne, som her gives, danner 
tilstrækkeligt bevismateriale til at stimulere mere 
aktiv deltagelse fra fysik-videnskabsmændenes side 
i forskning med det sigte at sikre flere oplysnin¬ 
ger om disse fænomener. 

For ikke så længe siden modtog jeg et brev fra 
en dame, som bor i Defiance, Ohio, hvori der var 
beskrevet en uhyggelig oplevelse. Damen, hvis 
navn jeg vil hemmeligholde, er intelligent, abso¬ 
lut pålidelig og yderst agtet i byen. Hendes brev 
lyder som føleer: 

„Min mor, fru . . ., som boede på landet 
udenfor Hutsonville, Illinois, døde den 28. 
april i år (1964). Jeg er ked af, at jeg ikke 
insisterede på, at hun fortalte Dem denne be¬ 
retning selv, men jeg tror, hun frygtede, at De 
ville reagere på samme måde på historien, som 
jeg gjorde - skeptisk. Jeg vil prøve at for¬ 
tælle Dem det, hun fortalte mig, så vidt jeg 
kan på samme måde. „En aften, da det næsten 
var mørkt, gik jeg ud i hønsehuset for at samle 
æg. Hønsene var rolige som sædvanlig, da jeg 
pludselig hørte en snurrende lyd - en lyd, jeg 
aldrig havde hørt før. - Hønsene blev vilde, 
mere vilde end hvis et dyr havde været der- 

inde hos dem. Jeg kunne knapt nok komme ud, 
fordi de fløj mod mig. Jeg kunne ikke finde 
ud af, hvad der kunne forårsage en sådan op¬ 
standelse. 

Nogle aftener senere var jeg gået i seng 
ovenpå. Jeg tror nok, jeg havde sovet, men jeg 
er ikke sikker. Så hørte jeg den samme snur¬ 
rende lyd igen - i det fjerne, så kom den nær¬ 
mere gradvis, derefter gradvis længere borte 
fra - adskillige gange. Det lød, som om der 
var noget, der prøvede at lande på huset. Det 
føltes, som jeg aldrig har følt noget før. Der 
var en pulseren, noget i retning af et kæmpe¬ 
mæssigt hjertes slag og en slags tryk, tungt 
tryk - men det kan heller ikke rigtigt for¬ 
klare det. På et tidspunkt syntes det at komme 
så nær, at jeg syntes, jeg ikke kunne holde det 
ud. Jeg var så angst, at jeg ikke kunne røre 
mig fra sengen. Hele tiden kunne jeg høre den 
elektriske måler snurre hurtigere, end jeg no¬ 
gensinde tidligere havde bemærket. Når „tin¬ 
gesten" fjernede sig, sagtnede måleren farten, 
når den kom nærmere, løb måleren løbsk. - 
Jeg er sikker på, at det var lysmåleren. 

Jeg tænkte på at få fat i geværet og komme 
ud og skyde på den, men på en eller anden 
måde kunne jeg ikke, eller gjorde jeg det bare 
ikke, før nogle minutter efter den var væk. 
Jeg kunne ikke se noget til den, da jeg kom 
udenfor". 

Jeg prøvede selvfølgelig at forklare min mo¬ 
der, at hun kunne have drømt det, eller at det 
var et udslag af for højt blodtryk, eller måske 


et hjerteanfald - når det kommer til stykket 
var hun 70 år gammel og havde haft et til¬ 
fælde 10 år tidligere. Hun fastholdt, at hun 
var sikker på, at det virkelig var sket . . . 

Jeg var dog i hvert fald overbevist af mine 
egne argumenter, indtil - slutningen af må¬ 
neden, hvor moder viste mig sin lysregning - 
$ 13,00 - alle de tidligere $ 6,00". 

En anden lignende hændelse fandt sted i Bed- 
ford, Ind., om aftenen den 25. august 1955. Denne 
belyser også UFO’ers elektromagnetiske virknin¬ 
ger på elektrisk strøm i huse. 

En kvinde var sammen med en veninde på vej 
til sit hjem i bil. Da de nærmede sig huset, hvor 
hun havde ladet lyset brænde i opholdsstuen, så 
de et UFO, hvidt med en sort stribe gennem mid¬ 
ten, som svævede nær ved huset. Når lyset fra 
UFO’et pulserede, blev lyset i huset svagere og 
stærkere i takt med UFO’ets glød. Den rædsels¬ 
slagne kvinde kørte tilbage til byen for at vente 
på sin mand. Da de sammen vendte tilbage, var 
UFO’et forsvundet. 

Det betydningsfulde er, at en ydre kilde for 
elektromagnetisk energi, i det andet tilfælde med 
sikkerhed klarlagt som et UFO, påvirkede strøm¬ 
forsyningen i disse hjem. 

* 

En mere almindelig forekommende demonstra¬ 
tion af elektromagnetiske virkninger, hvor UFO’er 
har været i nærheden, drejer sig om forstyrrelser 
af det elektriske anlæg på biler. Et særligt inter¬ 
essant eksempel på denne type er hændelsen ved 
Lock Raven dæmningen, den 31. oktober 1958. 


Om forfatteren 

Charles A. Maney er professor i fysik og mate¬ 
matik fra Defiance Calle ge, Defiance, O hio, USA. 
Han er medlem af NICAP’s bestyrelse samt seer- 
lig rådgiver i fysik for APRO. Sammen med 
Richard Hall har han udgivet bogen „De fly¬ 
vende tallerkener s udfordring". Professor Maney’s 
„Et eksperimentalt studium over gnidningsmod¬ 
stand", der blev offentliggjort i „American Jour¬ 
nal of Physics" i april 1952, har ført til opda¬ 
gelsen af helt nye love for gnidningsmodstand. 

Lock Raven dæmningen ligger lige nord for Balti- 
more, Md. Enkelthederne i denne sag blev „om¬ 
hyggeligt undersøgt" af det amerikanske luftvå¬ 
ben, som officielt indrømmede at de „ikke kunne 
nå frem til nogen gyldig konklusion . . . med 
hensyn til arten af genstanden eller fænomenet". 
Denne observation er her gengivet ordret, som den 
er anført på side 14 i det amerikanske luftvå¬ 
bens officielle rapport fra 1963: 

„Den 31. oktober 1958 kørte to mænd i nærhe¬ 
den af Lock Raven dæmningen, som ligger nord 
for Baltimore, Md. Idet de kørte rundt i et vej¬ 
sving nær ved en bro, fik de øje på noget, som 
så ud til at være en stor, flad og noget i retning 
af ægformet genstand, som svævede mellem 100 
og 150 fod over broens overbygning. 

De sagtnede farten, men besluttede at køre nær¬ 
mere og undersøge genstanden. De kørte lang¬ 
somt nærmere mod genstanden ad vejen, som 
førte til broen. Da de var ca. 75 eller 80 fod fra 
broen, gik bilen fuldstændig istå. Vidnerne oply¬ 
ste, at det var, som om hele det elektriske system 
blev påvirket, lyset på instrumentbrættet og for¬ 
lygterne gik ud samtidig med motoren. Føreren 
af vognen bremsede og prøvede at starte vognen, 
men der skete ingenting. 

Vidnerne blev forskrækkede og steg begge ud af 
vognen. De gemte sig bag den, da der ikke var 
noget andet skjulested. Fra dette fordelagtige sted 
betragtede de UFO’et i ca. 30 til 45 sekunder. 
Pludselig så det ud, som om UFO’et udsendte et 
strålende hvidt lys, og begge vidnerne udtalte, at 
heden slog mod deres ansigter. Samtidig kom der 
en kraftig larm, som de forklarede som en dump 
eksplosion eller et tordenskrald. 

Så hurtigt, at vidnerne ikke blev klar over den 
rette rækkefølge af begivenhederne, begyndte gen¬ 
standen at hæve sig lodret. Genstanden ændrede 
ikke stilling over broen, mens den steg, men den 
så meget stærkt lysende ud, og omridset blev 
uskarpt, så dens form ikke kunne skelnes, da den 
steg. Den var fra 5 til 10 sekunder om at for¬ 
svinde fuldstændigt. 

Da genstanden var ude af syne, vendte vid¬ 
nerne vognen, som nu startede uden besvær, og 
kørte hurtigt tilbage til nærmeste telefon for at 
melde oplevelsen. De nåede til en telefon et kvar¬ 
ter efter hændelsen, og observationen blev rap¬ 
porteret til politiets afdeling i Towson. De sendte 
to betjente ud for at afhøre vidnerne. 

Da vidnerne havde rapporteret observationen 
til betjentene, følte de en brændende fornemmelse 
på huden og fortsatte til St. Joseph’s hospital i 


Baltimore, hvor de blev undersøgt og derefter 
sendt hjem. Vidnerne tog hjem hver for sig. 

Anmærkninger: Broen er en dobbeltbuet stål- 
ramme-konstruktion med vejbelægning af cement. 
Den er forsynet med et friskt lag mørkegrøn ma¬ 
ling og er omkring 40 fod høj, målt til overkan¬ 
ten af hver bue. Hele broen er ca. 500 fod lang 
(0,1 mile), og den afstand, hvorfra UFO’et først 
blev set, var ca. % eller 1 mile. 

Der var ingen usædvanlig meteorologisk akti¬ 
vitet i området, ingen tordenstorme og helt klart 
vejr. Sigtbarheden var 20 miles, ved Friendship 
Lufthavnen kl. 01,00, den 27. oktober. 

Denne sag blev omhyggeligt undersøgt; man 
kunne imidlertid ikke finde frem til nogen gyldig 
konklusion med hensyn til arten af genstanden 
eller fænomenet, og det er stadig u-identificeret. 
Materialet, der er til rådighed, tyder ikke på, at 
denne genstand eller fænomen udgør nogen trus¬ 
sel mod De forenede Staters sikkerhed". 

* 

En lige så sensationel hændelse, som tiltrak sig 
videnskabsmænds opmærksomhed, er beskrevet i 
et brev til det engelske Flying Saucer Review. 
Dette omhandler Ivinghoe-tallerkenen, som også 
bliver benævnt Buckinghamshire-observationen. 

I dette brev fortæller Mr. Ronald Wildman, 42 
St. Margaret’s Ave., Luton, Bedfordshire (Eng¬ 
land), om sin forbløffende oplevelse, da han var 
på vej for at aflevere en ny Vauxhall-bil tidligt 
om morgenen den 9. februar 1962: 

„Jeg tog hjemmefra kl. 3,00 for at køre til 
Swansea med en ny station-car fra fabrikken. Jeg 
var kommet gennem Dunstable og nærmede mig 
korsvejen for enden af den øde Ivinghoe-vej ved 
Aston Clinton, og klokken var nu ca. 3,30. Så så 
jeg noget - det var ovalt af form og hvidt med 
sorte mærker med regelmæssige mellemrum om¬ 
kring det; det kunne se ud som huller for udstød¬ 
ning eller luft-ventilation. Det var 20 til 30 fod 
over jorden og mindst 40 fod i tværmål - hvilket 
forekom mig fantastisk. 

Så snart jeg kom indenfor en afstand af 20 
yards fra det, ændredes motorstyrken på min bil, 
og hastigheden faldt brat til 20 miles i timen. Jeg 
skiftede ned til 2. gear og trådte kraftigt på spee¬ 
deren - intet skete. Jeg kørte med det lange lys 
på, og selv om motoren gik ned i omdrejninger, 
blev lyset ikke svagere. Genstanden, som ikke gav 
nogen støj fra sig, fløj foran mig i en afstand af 
ca. 20 fod over en strækning på 200 yards, så be¬ 
gyndte den at komme længere ned - den fortsatte 
således til den nåede enden af vejen - så kom der 

en hvid tåge frem omkring den, ligesom et slør om 
månen. Så drejede den mod højre med en enorm 
fart og forsvandt; idet den gjorde det, fejede den 
frostsne fra trætoppene ned på vindspejlet på min 
vogn. 

Det var afgjort en fast genstand, for skæret fra 
mine forlygter blev kastet tilbage fra den“. 

For at klargøre nogle af kendsgerningerne om¬ 
kring Buckinghamshire-observationen, foreslog 
Thomas Thomson (i marts-april nummeret af det 
engelske ,,Luforo-Bulletin“), at vognen måske mi¬ 
stede kraft, da den var nær ved tallerkenen, på 
grund af denne sidstes magnetiske felt, som på¬ 
virkede tændings-systemet. Thomson mente, at 
krafttabet kunne stamme fra virkningen af tal¬ 
lerkenens felt på tændspolen. 

1 et strålende eksperiment lavede Alan Watts en 
induktionsspole med 616 vindinger af glaseret kob¬ 
bertråd på en fiberrulle og satte denne hjemmela¬ 
vede spole udenpå tændspolen i sin vogn, en en¬ 
gelsk Vauxhall Victor. Mens bilen gik i tomgang, 
sendte Watts først en ensrettet strøm gennem den 
hjemmelavede spole. Ingen virkning konstateredes. 
Da han imidlertid sendte vekselstrøm på 8-11,5 
ampere med 50 svingninger pr. sekund igennem, 
faldt motorens omdrejningstal, og der blev mindre 
motorkraft. Ved et simpelt regnestykke med en 
fysisk formel vises det, at et skiftende magnetisk 
felt af størrelsesordenen 500 enheder (ørsted) på¬ 
virkede tændspolen. Dette skiftende felt havde en 
udtalt virkning i retning af at formindske bi¬ 
lens kraft. 

Da Watts bemærkede, at Buckinghamshire- 
UFO’et var ca. 20 fod foran vognen et stykke tid, 
mens bilens kraft var mindsket, beregner han ved 
hjælp af loven om kvadratet på afstand, styrken 
af det magnetiske felt een fod borte fra tallerke¬ 
nen, til 200.000 Ørsted-enheder. Dette er et me¬ 
get kraftigt magnetisk felt. 

Watts kommentarer: „Sådanne felt-styrker kan 
man i dag nærme sig i laboratorier ved at an¬ 
vende meget kraftige magneter". 

Endnu en observation udfordrede videnskabs- 
mænd til at nå frem til en konklusion, i forbløf¬ 
fende grad overensstemmende med den førnævnte, 
nemlig en forbindelse mellem et uhyre kraftigt 
skiftende magnetisk felt og et UFO. I dette andet 
tilfælde var UFO’et imidlertid en stor cigarformet 
genstand. Og forbløffende nok var beregningen af 
feltet i forbindelse med dette UFO baseret på et 
helt andet fysisk princip, den såkaldte Faraday- 
effekt, som omhandler rotation af polariseret lys i 
et kraftigt magnetisk felt. 

Den observation, som tjener som baggrund for 


den fysiske analyse i dette tilfælde, blev gjort af 
en amerikansk videnskabsmand, Wells Alan 
Webb, kemisk ingeniør og forsker, som skaffede 
California Universitetet en deuterium-kilde til 
brug for cyclotrøn-forskning. Mr. Webbs observa¬ 
tion er refereret, som han beskrev den i sin bog 
„Mars the New Frontier". Det hændte den 5. maj 
1953 kl. 9,45-10,00 om formiddagen i Arizona. 

„Det var en meget klar morgen med solskin; 
forfatteren stod på en mark nær The Vacuum 
Cooling Company’s fabrikker, ikke langt fra Spain 
flyvepladsen, og ca. en mile nord for Yuma mili- 
tærflyvebasen. Hans opmærksomhed blev henledt 
på støjen fra nogle jetjagere, som steg op i hur¬ 
tig rækkefølge, fløj direkte over ham og nordpå. 
Mens forf. betragtede den nordlige himmel, blev 
hans opmærksomhed henledt på noget, som først 
så ud som en lille hvid sky, alene på himlen på 
det tidspunkt. Forf. havde Polaroid briller med 
grønt skær på, og som han havde for sædvane, 
når han studerede skyer, tog han brillerne af og 
på med mellemrum, for at sammenligne virknin¬ 
gen med og uden polaroid. Genstanden var om¬ 
trent aflang med en lang akse i vandret plan. 

I løbet af ca. fem minutter fløj genstanden om¬ 
kring 30 grader mod øst. Så så den ud til at dreje 
brat og flyve nordpå; på samme tid skiftede den 
aflange form til cirkel. Som en cirkelformet gen¬ 
stand blev den hurtigt mindre, som om den trak 
sig tilbage. Mens den fjernede sig, mistede gen¬ 
standen ikke synligt noget af sin lysstyrke. I løbet 
af 30 sekunder blev dens diameter så lille, at forf. 
ikke længere kunne se den. 

I det første tidsrum havde forf. ikke bemærket 
nogen ændring, hverken i den aflange form eller 
synsfeltet omkring den, når han tog sine Polaroid- 
briller af og på. Men i den anden periode kom ad¬ 
skillige koncentriske cirkler med samme indbyrdes 
afstand tilsyne rundt om den nu cirkelformede 
genstand. Cirklerne var tydelige mørke bånd, som 
omsluttede den sølvskinnende skive. Den største 
af disse cirkler var måske seks gange selve ski¬ 
vens diameter. Når forf. tog polaroid-brillerne af, 
blev den sølvskinnende skive tilbage, mens de kon¬ 
centriske ringe forsvandt. Når brillerne blev taget 
på, dukkede ringene atter op. Forf. gentog dette 
adskillige gange, hver gang med samme resultat. 
Ringene ophørte dog med at være synlige, inden 
selve skiven blev for lille til at se længere. 

Denne observation stimulerede Mr. W. K. 
Allan’s videnskabelige fantasi således, at han fra 
sin adresse, 2025 - 29th Ave., S.W., Calgary, 
Alta., Canada, skrev til NICAP den 7. jan. 1962 
og fremlagde en forklaring på Webb's observa- 

tion på grundlag af Faraday-effekten. Mr. Allan 
beregnede styrken af UFO’ets magnetiske felt til 
omkring 1 million Ørsted, et tal, der godt nok er 
større end det, Watts kom til, men dog af sam¬ 
me størrelsesorden. Wilman’s UFO, som Watts 
arbejdede med i sine beregninger, var af den min¬ 
dre og skiveformede eller ovale rumskibstype. 
Webb-Allan objektet var af den større og cigar¬ 
formede type. 

Webb’s observation og Allan’s brev til NICAP, 
der forklarede de observerede ringe, kom den 
franske videnskabsmand René Fouéré for øre. En 
artikel, offentliggjort af Fouréré i GEPA, (Paris), 
i 1963, forklarer, hvorfor Webb, da han observe¬ 
rede det cigarformede objekt fra siden, var ude af 
stand til at se ringene, og hvorfor ringene var 
synlige, da han så UFO’et fra enden, og det frem¬ 
trådte cirkelformet. Da det blå morgendagslys er 
polariseret, som Fouréré forklarer, og det passe¬ 
rer på langs af det cigarformede UFO for ende¬ 
ligt at blive analyseret gennem Webb’s polaroid- 
glas, havde han i virkeligheden et gigantisk polari- 
meter til analyse af UFO’ets magnetiske felt. 
Fouréré accepterede tallet 100 meter (328 fod) 
som solenoidens („spolens" - O.a.) længde - og 
dermed også Allan’s beregning på 1 million Ør¬ 
sted. 

Dette tal på ca. 300 fod som solenoidens læng¬ 
de og dermed også længden af det cigarformede 
UFO stemmer godt med den anslåede længde af 
andre sådanne objekter. 

En af de mest pålidelige observationsberegnin¬ 
ger om et cigarformet UFO er den, der er aflagt 
af pastor Lionel Browning fra Cressy, Tasmanien. 
Pastor Browning beskriver objektet, han observe¬ 
rede, som „ca. 300 fod langt". I dette tilfælde var 
det cigarformede objekt, der blev karakteriseret 
som „moderskibet", ledsaget af 5 eller 6 mindre 
skiver, der blev anslået til omkring 30 fod i tvær¬ 
mål. En interessant kendsgerning, der blev be¬ 
mærket af pastor Browning, er, at moderskibet 
„havde fire lodrette bånd", Disse lodrette bånd er 
også blevet set ved andre observationer af cigar¬ 
formede objekter, i særlig grad over Kilimanjaro 
i Afrika i 1951 og i Plymouth, N.N., i 1960. 
Man spekulerer på, om disse observerede bånd kan 
være kæmpemæssige induktionsspoler, der frem¬ 
bringer de store magnetiske felter, som optræder 
i forbindelse med UFO’er. 

I lyset af disse beretninger er det klart, at de 
første pionerskridt er blevet taget af videnska¬ 
ben henimod en analyse af UFO’ernes natur. Man 
må håbe, at andre videnskabsmænd og videnska¬ 
belige grupper vil gøre yderligere bestræbelser for 


med videnskabelige instrumenter at fastslå de 
Uidentificerede Flyvende Objekters natur. 

FATE, juni 1965 -/IOKJ. 

Gengivet med speciel tilladelse fra Clark 
Publishing Company (copyright), Evanstone, 
111., USA. 



— Stå ikke bare dér og glo, 
Borge, VINK . . . 


Kometen 

Hidtil har kometen Kohoutek ikke væ¬ 
ret så iøjnefaldende set herfra, som vi 
måske havde forventet. De gode iagt¬ 
tagelsesmuligheder om aftenen og 
natten får vi først, når den har pas¬ 
seret bag om Solen. Hele januar skulle 
vi kunne se den lyse klart - dog kun 
som Venus, ikke som Månen. Endnu i 
februar skulle vi kunne følge den med 
det blotte øje. 

UFO-NYT har altid været med på noderne, læn¬ 
ge inden mange andre har prøvet at spille etter 
dem. Det gælder for eksempel den ukon 'tntionel- 
le fortidsopfattelse. Godt 2 år før vor }ånikens 
første bog forelå på dansk, kunne i n således 
læse denne artikel: 

KULTUREN I GLEMMEBOGEN 

Af V. J. Brøndegaard. 

Adskillige fund og overleveringer peger på, 
at der fandtes højtudviklede kulturer lange 
før syndfloden. Naturkatastrofer og ... atom¬ 
bomber“ kan have ødelagt dem. 

Alle skolebørn lærer, at verdenshistorien begynder 
med sumererne og ægypterne, grækerne og ro¬ 
merne. Længere tilbage lå jern-, bronce- og sten¬ 
alderen. Resten fortaber sig i fortidens mørke. 

Men kan det virkelig være sandt, at men¬ 
neskeaber eller abemennesker gennem mange år¬ 
tusinder kun brugte deres ringe intelligens til at 
slå hinanden ihjel? 

Antropologerne forsikrer os, at homo sapiens’ 
eneste værktøj gennem en halv million år var af 
flint. Stort mere opfandt „det klog* 6 væsen“ ikke i 
løbet af 500.000 år. Først fra omkring 1750 e. Kr. 
begyndte menneske/* i' elligens pludselig at klatre 
op mod nutidens teU. ’ e civilisation. 

Men oldtidens ægy| .r s romere var næppe 
dummere end vo' t:d> ccr. Ganske de sam¬ 

me materialer cg naturkræft . stod til deres rådig¬ 
hed. Man savner da også en sandsynlig forkla¬ 
ring på, at menneskeslægten først i løbet af de 
sidste to hundrede år kom ind i en nærmest 
eksplosionsagtig udvikling. 

Kan den mulighed helt udelukkes, at der også 
før stenalderen fandtes blomstrende kulturer med 
højt udviklet teknik? De lærde afviser tanken 
som det rene nonsens. Og dog - vi har i dag vå¬ 
ben, som kan udslutte hele folkeslag. Blev for¬ 
historiske lande og byer udslettet af gigantiske 
atomkrige eller naturkatastrofer og det så grun¬ 
digt, at nu kun sagnet hvisker om deres eksistens? 

Vi véd, at jordskælv, vulkanudbrud og oversvøm¬ 
melser gentagne gange har ændret verdensde¬ 
lenes udseende - at myriader af liv og livsformer 
uddøde. Når man betænker, hvor få og tilfældige 
vore geologiske og arkæologiske fund er - om 
Ægyptens visdom f. eks. blev så godt som intet 
bevaret - kan man engang meget vel finde ting, 
som gør det nødvendigt helt at revidere vort 
gængse tidsskema for menneskets kulturhistorie. 

I følge videnskaben har oceanernes niveau altid 


været praktisk taget det samme som i dag. Men 
Titicaca-søen i Sydamerika ligger næsten fire kilo¬ 
meter over havspejlet og indeholder dog saltvand 
og en havfauna. Endnu højere oppe er fundet et 
700 km langt bælte havmuslingekalk. Geologerne 
siger, at hele kontinenter hævede og sænkede sig. 
Men kan den forklaring ikke være lige så rigtig, 
at havspejlet af en kosmisk magt blev hævet og 
sænket? 

De store floders munding fortsætter som under¬ 
søiske canons langt ud i havet. Kongo-bækkenet 
f. eks. fortsætter til 150 km fra kysten og 2000 
meters dybde. Denne afslidning kan kun være 
sket på landjorden, følgelig må Afrika engang 
have været meget større mod vest. 

Blev Atlanterhavet tørlagt alle steder med min¬ 
dre end 2000 meters dybde, kom et fastland til 
syne. Er det Atlantis? 

Om Atlantis er allerede skrevet 25.000 bøger og 
utallige artikler. Men kun så meget synes sikkert: 
Ikke én, men flere vældige „syndfloder** har gen¬ 
nem geologiske tidsrum ændret verdenskortet. Ikke 
blot ét rige, men mange lande kan være begra¬ 
vet under vand- eller jordmasser. 

Sagn fra Hellas, Mellemamerika og Polynesien 
beretter om en fjern fortid uden måne og med 
et færre antal planeter. Grækerne kaldte urrigets 
indbyggere „proselener** - månebeboere. Den 
Amors gyldne kakonkugle, der nu ret fredsomme¬ 
ligt kredser omkring Jorden, er rimeligvis et him¬ 
mellegeme, der kom ind i Jordens tiltræknings¬ 
kraft. Da månen blev indfanget af vor klode, må 
følgen være blevet gigantiske naturkatastrofer. Fra 
antiken er bevaret mange overleveringer om kor¬ 
rekturen af månekalenderen. Først fra det 7. 
årh. f. Kr. svarer omløbstiden til nutidens. 

Den faste jordskorpe måler kun 100-150 km 
og er sammenlignet med hele kloden kun som en 
æggeskal. Skorpen svømmer i sej magna og kan, 
påvirket af en kosmisk kraft, være blevet fast¬ 
holdt, mens massen i det indre fortsatte rotatio¬ 
nen. Resultatet måtte blive den vandring af po¬ 
lerne, som mange geologer har konstateret. 

Den græske historiker Herodot (5. årh. f. Kr.) 
refererer en samtale, han førte med ægyptiske 
præster, der forsikrede ham, at det ægyptiske kon¬ 
gerige var over 10.000 år gammelt. I det tidsrum 
skiftede solen (set fra Jorden) plads fire gange. 
Også Bibelen beretter om forhistoriske naturkata¬ 
strofer. Esajas’ bog og 2. Kongernes bog fortæller 
samstemmende, at i kong Akaz’ tid gik solurets 
skygge ti streger frem, d.v.s. solen stod nærmere 
horisonten, men at den gik det samme antal stre¬ 
ger tilbage, mens sønnen Hiskiaz regerede. I Josva- 

bogen råber profeten efter sejren over amoriterne 

- Sol, stå stille i Gibeon, og måne i Ajjalons dal! 

- „Og solen blev stående midt på himlen og tø¬ 
vede næsten en hel dag med at gå ned. Hverken 
før eller siden har der været en dag som denne“. 

Platon siger i dialogen „Politicus“: 

- Til visse tider har verdensaltet sin nuværende 
kredsbevægelse, til andre tider drejer det i modsat 
retning ... På et sådant tidspunkt omkommer alle 
dyr, men kun en lille part af menneskene. 

I Kritias-dialogen lader Platon en ægyptisk 
præst sige: 

- Der er allerede sket mange slags udslettelser 
af mennesker, de værste med ild og vand. Hvad 
der hos jer grækere fortælles om Faeton, Helios’ 
søn, at han besteg faderens solvogn og forbrændte 
alt på Jorden, det lyder nok som en fabel. Men 
den har en sand kærne, nemlig himmellegemernes 
ændrede bevægelse og livets ødelæggelse på jor¬ 
den. Ved hver ødelæggelse skånes kun nogle få 
mennesker, som lever højt i bjergene. Og det er 
de udannede og uvidende, der ikke véd noget om 
alt det, der var i disse ældre tider. 

Med andre ord: civilisationen langs floder og 
kyster druknede, kun de primitive folk i høj- 
egnene overlevede. Den dumme bevarer ingen tra¬ 
ditioner . . . derfor gik vor viden om fortidens 
kuturer tabt. 

Og hvad der blev levnet, sørgede mennesket 
selv for at ødelægge . . . som eleven, der efter sid¬ 
ste eksamen tilintetgør de forhadte skolebøger. 

Kinas ældste traditioner er yderst sparsomme. 
Kejser Shin-Huang-ti begyndte i det 1. årh. e. Kr. 
at bygge muren som værn mod alle fremmede 
„barbarer f ‘. Samtidig sørgede han for, at alle bø¬ 
ger om astronomi og historie blev brændt. Bog¬ 
bålene flammede over hele Midtriget - med ham 
skulle en ny æra begynde. Sagnet siger, at de sid¬ 
ste rester af fortidens litteratur måtte rekonstru¬ 
eres efter en gammel mands hukommelse. . . 

Det videnskabelige bibliotek i Alexandria 
(Ægypten) var oldtidens største og rummede om¬ 
kring år 250 f. Kr. over 700.000 skriftruller. De 
blev alle brændt under krige 48 og 47! Det lyk¬ 
kedes at samle andre 43.000 ruller, der år 391 
e. Kr. totalt ødelagdes af en hob religiøse fana¬ 
tikere. Hvor megen kostbar viden om menneske¬ 
hedens ældste historie gik for altid tabt med disse 
dokumenter? 

Aztekernes fjerde konge Itzkoatl, som regerede 
et halvt århundrede før Amerikas opdagelse, ville 
tilsløre sin ringe herkomst og grundlægge en ny 
tradition - derfor gav han ordre til, at alle gamle 
„løgnagtige 4 * håndskrifter skulle samles og bræn¬ 


des. De spanske erobrere foragtede også dette „he¬ 
denske makværk 44 og smed hele dynger pragtfulde 
illustrerede codices på bålet. Kun ganske få ek¬ 
semplarer overlevede autodaféen og ligger nu som 
store kostbarheder i verdens museer. 

Vi kan nu kun gisne om de overraskelser, der 
ville møde nutidens forskere, hvis de kunne gen¬ 
nemgå de forsvundne dokumenter. I et museum i 
Salzburg ligger et 67x67x47 millimeter stålstik, 
fundet 1866 af geologen Gurit i et lag fra - ter¬ 
tiærtiden! 

Mineralogen Wm. Niven gjorde 1911 et sensa¬ 
tionelt fund i Meksiko. Han fandt i en grusgrav 
ved hovedstaden to brolagte gader, den ene i 2,7, 
den anden i 4,5 meters dybde. Han gravede vi¬ 
dere, kom gennem et tykt lag vulkansk aske og 
fandt talrige bygningsværker. I et rum fyldt med 
aske havde ligget et guldsmedeværksted. Et side¬ 
rum var smykket med vægmalerier i velbevarede 
farver. Niven døde 1937, og tusinder af hans 
fund ligger ubearbejdet i en dynge i Houston, 
Texas. Videnskaben vil ikke kendes ved dem . . . 
de passer ikke ind i dens billede af verdenshisto¬ 
riens gang. 

I det hele tager venter mange arkæologiske gå¬ 
der på deres løsning. Et bælte fra en oldkinesisk 
grav viste sig at bestå af 85 pct. aluminium, 10 
pct. kobber og 5 pct. mangan (vore fysikbøger si¬ 
ger, at H. C. Ørsted som den første - 1825 - 
fremstillede rent aluminium). I 1958 beviste en 
amerikansk ingeniør, at nogle „hellige krukker 44 
på et museum i Bagdad var elektriske batterier 
brugt for 2000 år siden. I Gobiørkenen og Turki- 
stan er fundet rør af en keramisk masse eller glas 
med en dråbe kviksølv i den ene ende. Et måle¬ 
instrument eller en kultisk genstand? 

Flyvemaskinen turde være udtryk for højt ud¬ 
viklet teknik. I næsten 4000-årige indiske Veda¬ 
kvad findes nøje beskrivelser af flyvende fartøjer 
kaldet „vimana 44 , som har flere etager eller dæk 
og kan flyve både fremad og baglæns. Det hedder 
om dem i bogen „Manusa 44 : - Ved hjælp af disse 
maskiner kunne menneskelige væsener flyve i luf¬ 
ten indtil stjernernes regioner. Og himmelske væ¬ 
sener kunne begive sig til Jorden. 

Professor Hunt Williamson optegnede blandt 
indianere i Minnesota et sagn: Før hvid mand 
kom hertil, så man runde og tavse himmelbåde, 
der kunne lande på søerne. De forsvandt, men 
lovede at komme igen. 

Når brødrene Montgolfier og brdr. Wright 
nævnes som henholdsvis ballonens og flyvemaski¬ 
nens opfindere, svarer det ikke til virkeligheden. 
Ifølge Franz Maria Feldhaus, der har teknikkens 

kulturhistorie som speciale, gik en luftballon alle¬ 
rede år 1306 til vejrs ved en kejserkroning i Pe¬ 
king, og „flyvende vogne“, d.v.s. propeldrevne fly, 
havde man også i begyndelsen af vor middelalder 
- at dømme efter kinesiske træsnit fra Kung- 
futse’s tid (551-479 f. Kr.). 

I den oldindiske bog „Drona Parva“ omtales 
et supervåben med virkninger, der meget ligner 
katastrofen over Hiroshima og Nagasaki årtusin¬ 
der senere. Det hedder om erobringen af en by: 

- Han kaster projektilet Agneva, som rummer 
hele verdensaltets energi. Byens tre dele begyndte 
at brænde. Ild som 10.000 sole slog højt i vejret ... 
Hår og fingernegle faldt af menneskene. Hønsenes 
fjer blev hvide, deres fødder fulde af brandsår. 
Levnedsmidler fordærvedes på få timer og kruk¬ 
ker gik itu uden synlig årsag. 

Kan civilisationer, der mistede kontrollen over 
frigjorte naturkræfter, have udslettet sig selv og 


ikke efterladt spor? - Stensatte fæstninger i Irland 
og det vestlige Skotland ser faktisk ud, som om en 
kæmpemæssig skærebrænder havde smeltet dem 
sammen til en kompakt masse. Gamle irske sagn 
nævner også frygtelige våben - „kæmpefugle ud¬ 
spyede ild mellem skyerne, brændte grønne træer 
og smeltede sten helt ned til kiselstenenes rødder". 

Vi råder nu over kosmisk energi af en størrel¬ 
sesorden, der meget vel kan forvandle storbyer til 
en dynge glaserede murbrokker. De arkæologer, 
som 100.000 år efter gravede i resterne, måtte 
med rette tvivle på, at her havde eksisteret en høj 
civilisation. Krigen efter atomkrigen bliver ud¬ 
kæmpet med spyd og stenøkser, har en filosof 
sagt. 

Kronik fra „Frederiksborg Amtsavis", 

4. juli 1965. 

Nr. 2, mar./april 1966. 


I denne kavalkade har vi ikke villet begrave Dem 
i danske observationer. Vi bringer kun en enkelt 
rapport, der til gengæld er en af de mest opsigts¬ 
vækkende, vi nogen sinde har haft lejlighed til at 
kigge nærmere på: 

UFO-LANDING 
den 27. april 1960 

Den 27. april 1960 kl. ca. 03,00 kommer herr 
NN kørende i sin bil (Opel Rekord varevogn, år¬ 
gang 1953) på landevejen mellem Slagelse og 
Næstved. Ca. 11 km syd for Slagelse passerer han 
godset „Gyldenholm". Farten er ca. 60 km/t. Luf¬ 
ten er let diset og vinden svag. Observatøren for¬ 
tæller, at han havde fornemmelsen af, at et eller 
andet iagttog ham. 

Efter at være kommet fri af den skov, der om¬ 
giver godsets hovedbygning, ser han mod sydvest 
i ca. 20° højde en stærk lysende, hvidlig ring, der 
nærmer sig med stor hastighed. I løbet af 3-4 se¬ 
kunder har ringen bevæget sig mod bilen og 
standser brat i kort afstand fra denne. Bilens 
tændingsanlæg og lys afbrydes pludselig. Da ob¬ 
servatøren mærker, at motoren ikke trækker, kob¬ 
ler han ud, kører ind til højre vejside og bremser 
bilen. Den stopper i en afstand af ca. 6 meter 
fra objektet. 

Observatøren ser nu, at det drejer sig om en så¬ 
kaldt „flyvende tallerken". Dens størrelse anslås 
til ca. 9x6 meter (bredde/højde). Formen er no¬ 


get i retning af to skåle lagt mod hinanden med 
et bredt lysende bånd ca. tværs over midten for¬ 
uden en smallere stribe eller spalte ovenpå. Aller¬ 
øverst, på noget der lignede en lille overbygning, 
løber en smal, fluoriscerende stribe tværs over. 
Forneden fordeler sig tre runde, lysende pletter, 
som observatøren mener er koøjer (se iøvrigt skit¬ 
sen). Objektet lyser grå-grønt. 

Medens observatøren betragter objektet, der hol¬ 
der sig svævende ca. 3 meter over jorden, glider 
tre teleskopstøtteben ud af skålformede fordybnin¬ 
ger på undersiden af objektet. Endnu før de når 
jorden, glider endvidere et tykt, cylindrisk rør ned 
mod jorden. Røret stopper et stykke over jorden, 
og forneden på røret viser der sig nu en firkantet 
åbning. 

Observatøren føler sig ikke angst, men måske 
nærmere en smule apatisk. Han tænker på at for¬ 
lade bilen, men beslutter i det samme at blive sid¬ 
dende, idet 4 personer, én efter én, kommer ud af 
åbningen. De bevæger sig hen mod bilen med 
langsomme, graciøse bevægelser, nærmest som en 
frømand, der går på havbunden. De fire personer 
er iført grønligt skinnende dragter, hvorpå der 
foran ses tre mørke, lodrette striber, af hvilke den 
midterste er den længste. Endnu medens de fire 
bevægede sig hen imod bilen, glider et tykt kabel 
ud af objektets underdel i retning mod bilen. Kab¬ 
let stopper ca. 2 meter fra bilens højre vindue. 
Nærmest bilen ender kablet med en firkantet 
skærm, hvori der ses en rund, hvid, lysende linse. 

Skærmen holdes af kablet i knapt en meters høj¬ 
de. I mellemtiden har de fire personer fordelt sig 
omkring bilen, de to ved bilens venstre dør. I hæn¬ 
derne har de alle noget, der ligner en stavlygte, 
som de sætter ind mod bilen flere steder. 

Observatøren beskriver personerne som lignende.* 
almindelige mennesker, dog var de kun ca. 90 cm 
høje. Deres ansigter lignede vore, men syntes at 
være noget fladtrykte. De bevægede munden, som 
om de talte, men der hørtes ingen lyde. Derfor er 
alt stille under observationen, bortset fra en svag 
summen som fra et højspændingsnet. 

Kort efter forsvandt de fire personer tilbage til 
og ind i fartøjet, åbningen lukkedes, kablet blev 
trukket tilbage i objektet, og tilsidst blev støtte¬ 
benene trukket op. Under en meget stærk lys¬ 
effekt hævede objektet sig derefter med en kolos¬ 
sal hastighed og forsvandt i samme retning, som 
det kom fra. Det var uden for synsvidde i løbet 
af få sekunder. Et øjeblik efter blev observatøren 
atter nærværende, idet tændingslampen begyndte 
at lyse. Nu steg observatøren ud af bilen og be¬ 
mærkede straks en ejendommelig lugt, som han 
ikke kunne identificere. Da han prøvede at sætte 


hånden ned i de knytnævedybe mærker fra tele¬ 
skopbenene, mærkede han en stærk hede. 

Observationens længde anslås til ca. 4 minutter, 
idet observatørens armbåndsur, som ellers gik helt 
nøjagtigt, senere viste sig at gå 4 minutter bag¬ 
efter. Det var sandsynligvis gået i stå samtidig 
med bilen. Da observatøren forsøgte at starte bi¬ 
len bagefter, virkede den straks. 

I årene efter observationen har observatøren 
lagt mærke til, at på det sted, hvor observationen 
fandt sted, har der været en plet, hvor vegetatio¬ 
nen først kom i gang lidt efter lidt. Dette har 
ikke været muligt at efterprøve så lang tid efter 
observationen; der findes nogle få bare pletter på 
stedet, men det kan ligeså godt skyldes andre for¬ 
hold som landingen. 

Rapporten er udarbejdet i løbet af året 1966 og 
signeret af observatøren den 11. november. Ob¬ 
servatøren er håndværker fra Midtsjælland. Det 
er vore medarbejderes indtryk, at herr NN er nøg¬ 
tern, og at han har haft en oplevelse. Grunden 
til, at rapporten er så gammel er, at NN ikke har 
omtalt den for ret mange mennesker. Han ønsker 
også fuldstændig anonymitet. 

Den skitse, der er vist, er ikke tegnet af obser¬ 
vatøren selv, idet han ikke tegner særlig godt. 
Men den er opbygget med hans råd og vejledning 
og må siges at være tilnærmelsesvis korrekt ifølge 
hans beskrivelse. Man har gjort meget ud af at få 
facon og mål til at være så korrekte som muligt. 

M 

TIL UFO-NYTs redaktion . . . 

I anledning af rapporten om observationen ved 
„Gyldenholm" den 27. april 1960. 

Mange vil maske forbavses over, at en så god 
observation har fundet sted her i landet, men i 
betragtning af de mange lignende UFO-observa- 
tioner, der har været andre steder i verden og som 
nu kommer frem i dagspresse og ugeblade, skulle 


der ikke være noget enestående ved „Gyldenholm" 
observationen. 

Siden jeg fik den første underhåndsmeddelelse 
i begyndelsen af 1965, har observationen været 
gennemarbejdet af flere medarbejdere inden for 
SUFOI, og det er vort indtryk, at observatøren er 
en pålidelig og nøgtern mand og at hans beretning 
er ægte. 

En tilfældighed gjorde, at vi kom i forbindelse 
med observatøren. Var denne tilfældighed ikke 
indtruffet, havde manden beholdt oplevelsen for 
sig selv. Hvor mange af den slags hændelser, der 
ligger gemt ude i landet, ville være rart at vide. 

Hørsholm, den 29. december 1966. 

X. P. 

Nr. 1, jan./feb. 1967. 


Til sidst vil vi omtale et par af de initiativer, hvor¬ 
med SUFOI har søgt at vække offentlighedens in¬ 
teresser for UFO-problemet. Desværre har de jo 
ikke givet nær det udbytte, som vi i vore lyse stun¬ 
der - nok lidt naivt - havde forestillet os; men vi 
har da endnu ikke opgivet håbet! 

VIL 1967 BLIVE ET 
VENDEPUNKT? 

Endnu et år er ved at rinde ud og stadigvæk 
kan vi ikke se enden på sagen. Ti år er gået, 
siden UFO-NYT blev startet i 1957, og ser vi 
tilbage på den forløbne tid, skal det gerne ind¬ 
rømmes, at UFO-folk vel nok flere gange i dette 
tiår har regnet med, at en del af sløret ville blive 
løftet og at offentlige institutioner ville med¬ 
virke til sagens opklaring på en helt anden og 
mere positiv måde end tidligere. Dette er ikke 
sket, og vi har vel efterhånden også vænnet os 
til, at det ikke altid går så nemt og så stærkt, 
som vi kunne ønske. 

1967 blev dog alligevel på mange måder et 
mærkeår. Skal vi tage det kedelige først, må vi 
konstatere, at flere religiøse sekter har søgt at 
benytte UFO-sagen til hvervning af tilhængere. 
SUFOI har i den anledning fået et antal henven¬ 
delser med forespørgsler om, hvad vi vil gøre ved 
dette? Vi kan faktisk ikke gøre ret meget! Vi kan 
beklage, at dette sker, men der er nok ingen 
grund til at fortvivle. Der vises i dag sagen så 
stor og saglig interesse, at folk i almindelighed 
ikke vil lade sig påvirke af slige infiltrationer. Det 
nytter ikke at lade sig inddrage i en polemik om 
disse problemer. 

Visse steder i verden har der været talrige over¬ 


flyvninger, der har givet os ekstraordinært gode 
observationer som et værdifuldt supplement til 
forskningsmaterialet. Universitetet i Colorado har 
udvidet deres forskningsarbejde af UFO-fænome- 
net, men vi har endnu ikke fået kendskab til de¬ 
tailler i dette arbejde, og vi ved derfor heller ikke 
noget om, hvilken vending sagen vil tage, når de 
første forskningsresultater offentliggøres ... hvis 
de offentliggøres? 

Vi har oplevet et år, hvor flere fremtrædende 
videnskabsmænd har tilkendegivet deres positive 
holdning til problemet og dets opklaring. Profes¬ 
sor James E. MacDonalds bog, UFO’er - det stør¬ 
ste videnskabelige problem i vor tid!, må nok be¬ 
tegnes som årets vægtigste bidrag til fremme af 
en saglig forskning. Hans grundige studier, og 
hans nøgterne og klare fremlæggelse af UFO-sa- 
gens kendsgerninger har fået mange andre viden¬ 
skabsmænd til at ændre holdning. Bedst spores 
denne ændrede holdning vel nok hos det ameri¬ 
kanske luftvåbens egen videnskabelige UFO-kon- 
sulent, astronomen Dr. Allen Hynek (leder af det 
astronomiske fakultet og chef for det nye Lind- 
heimer astronomiske forskningscenter på North- 
western-universitetet i Illinois). Efter i 19 år at 
have været luftvåbnets UFO-konsulent og dermed 
en af de medansvarlige for den hidtil førte UFO- 
politik, erkender han nu offentligt, at mange iagt¬ 
tagelser ikke kan bortforklares så let. Om UFO’er 
som fartøjer fra det ydre rum, siger han: „Jeg må 
indrømme, at der ikke er noget, der tyder på, at 
vi har besøg af gæster fra andre verdener. Men 
det ville være tåbeligt helt at ignorere denne mu¬ 
lighed". Dr. Allen Hynek støtter nu bestræbelser¬ 
ne på at få gennemført en systematisk udforsk¬ 
ning, ikke blot af amerikanske, men også af UFO- 
rapporter fra andre dele af verden. 

SUFOI har fundet professor McDonalds bog 
så værdifuld, at vi har sendt den til: 

Den danske regering 
Det danske folketing 
60 danske videnskabsmænd 
Den danske presse. 

Vi har sendt bogen som en saglig og nøgtern 
orientering om UFO-problemet, men samtidig i 
håbet om en ændret og mere positiv holdning til 


hele sagen, dens behandling og opklaring. På næ¬ 
ste side kan De se det følgebrev, der blev sendt 
til regering og folketing. Lignende følgebreve er 
tilsendt pressen og videnskabsmændene. —► 

Vi kan intet sige om resultatet af dette initiativ, 
men vi kan håbe det bedste. Hvis vi fremover vil 
få bedre arbejdsvilkår, vil året 1967 så afgjort 
havde været et mærkeår. Frank Pedersen. 

Nr. 6, nov.jdec. 1967. 


De sidste fem år frem til i 
dag har UFO-NYT været 
drevet efter uændrede ret¬ 
ningslinier, og vi slutter 
derfor kavalkaden med det¬ 
te indlæg fra nr. 2, 1968: 

ÅBENT BREV 
TIL POLITIET ... 

I januar-nummeret af 
UFO-NYT havde vi en 
massiv ophobning af rap¬ 
porter fra navngivne poli- 
timænd underoverskriften: 
Politillidvækkende . . . ! 
Mange har sikkert undret 
sig over indledningen og 
afslutningen på rapporter¬ 
ne fra de 67 repræsentan¬ 
ter for lovens håndhævel¬ 
se. Det ligger i hvert fald 
naturligt at forestille sig, 
at en og anden blandt de 
faste læsere har sagt: 

„Hvem vil han overbe¬ 
vise... ?“ eller lign. Men 
naturligvis havde vi en 
bagtanke. Her er den: 

Dette brev er, sammen 
med januar - nummeret, 
blevet sendt ud til alle 
landets politikredse. Vi ved 
— her ved redaktionens 
slutning - ikke noget om 
de eventuelle reaktioner på 
henvendelsen. Men det er 
naturligvis vort håb, at det 
på kortere (eller endnu 
vigtigere: på længere) sigt 
vil medvirke til et behage¬ 
ligere klima for UFO-ob- 
servatører - også blandt 
politimændene selv! 

Iver O. Kjems. 

Til politimester N.N. 
X-købing politikreds 


Vedlagt har ri fornøjelsen at sende Dem det nyeste nummer af tidsskriftet UFO-NYT. 

Når ri har valgt at bade Dem lasae netop dette nummer, skylde* det, at vi på siderne 18*27 har samlet 
en def rapporter fra navngivne mennesker rundt om på kloden. Disse 67 kolleger - de er nemlig alle 
poiitimænd! - atår med deres navn og gode rygte inde for, at de har observeret det, man populært, 
men fejlagtigt, kaldar »flyvende tallerkener«. 

UFO’er, uidentificerede flyvende objekter, (aom er den lidt stive, men mere korrekte betegnelse for 
•tallerkenerne«) er et af vort tids sterste mysterier. I årene siden den II verdenskrig er der fra trovær¬ 
dige borgere, potitimænd, læger, sagførere, videnskabsmænd m.m., indløbet tusinder og atter tusinder af 
rapporter om disae mærkeligt manøvrerende ly* på himlen. 

Også her i Danmark har SUFOI, Skandinavisk UFO Information, aom på privat basis indsamler og ana¬ 
lyserer oplysninger om htmmelfænomeneme, modtaget flere tusind rapporter. Men endnu flere er aldrig 
nået frem til os; måske vigtige rapporter, der kunne bringe os et skridt nærmere problemets opklaring. 
Mange har, takket være en meget naturlig og forståelig frygt for latterliggørelse, foretrukket at høide 
deres eventuelle oplevelser for sig selv. Denne frygt har ikke været ubegrundet, for fænomenet m* elt 
for ofte - af autoriteter uden det fornødne kendskab til emnet - blevet eflejet som »fri fantesi« aller 
»mistolkning af natur-fænomener«. Denne negative indstilling er smittet af på myndighademet og aviser¬ 
nes behandling - og ikka mange mennesker udsætter sig frivilligt for at »blive tit grin«. 

Vi tillader os høfligat at anmode Dem om at lade dette eksemplar af UFO-NYT cirkulere I politikredsen, 
således at de flest mulige får lejlighed til at læse artiklen om deres kolleger. Ter vi også bede Dem hen- 
viee eventuelle personer, der måtte melde om »mærkelige Himmelfænomener*, til vor rapportcentral? - 
Adressen er: 

SUFOI rappørteentral, 

Erling Jenten, 

Ingstrup Alle 39, 

2770 Kastrup, 
m (01) 51 11 41. 


Med venlig hilsen - og på forhånd tak for Deres venlige Indstilling: 

UFO-NYT 

O AGAN FOR S. U. F. O. I. 

Redaktionen i 

Frank Pedersen . Solvænget 
Iver O. Kjems . Vesterkxrsv 


Til Regering og Folketing 


Organisationen SUFOi (Skandinavisk UFO Information) har herved fornøjelsen at fremsende Professor 
James E. McDonald’s beretning om sit syn p& UFOer, populært omtalt som »flyvende tallerkener«. 

UFOer - det største videnskabelige problem i vor tid? har denne fremtrædende amerikanske viden¬ 
skabsmand kaldt sin beretning, der er baseret p& over ét års intenst studium af problemet. Beretningen 
bygger p& en undersøgelse af amerikanske observationer og af forholdene omkring dette mærkelige 
fænomen, specielt de amerikanske myndigheders holdning til UFOerne og den usømmelige m&de, hvor¬ 
på man har behandlet tusinder af observatører. 

Den offentlige mening og den amerikanske presse har blandt andet medvirket til, at de officielle 
undersøgelser i efteråret 1966 er blevet overdraget Universitetet i Colorado under ledelse af Dr. Edward 
P. Condon. 

Fænomenet er dog ikke noget specielt for U.S.A.; overalt på Jorden bliver disse UFOer observeret, 
og også i Skandinavien har man gjort mange iagttagelser. Ulykkeligvis har den officielle amerikanske ind¬ 
stilling på dette område i udtalt grad været bestemmende for vurderingen hos nordiske myndigheder, 
videnskabsmænd og nyhedsformidlere. I Danmark såvel som i de øvrige nordiske lande må myndigheder¬ 
nes holdning karakteriseres som negativ-passiv. 

Denne bog, som SUFOI også har tilsendt pressen og en række danske videnskabsmænd, er i første 
række tilstillet den danske regering og folketingets partier som en introduktion til og orientering om 
fænomenet. 

Vi er helt klar over, at både regering og folketing er optaget af mange vigtige problemer, men vi vil 
dog alligevel tillade os at appellere om forståelse for alvoren bag dette problem. Vi beder om dette, 
ikke for vor egen skyld, men af hensyn til de mange mennesker, som har observeret eller fremover vil 
observere disse fænomener. 

Vi anmoder indtrængende om, at man fra ansvarlig side vil holde sig underrettet om sagen og stille 
sig positivt overfor de bestræbelser, der fra flere sider på privat basis gøres for at nærme sig proble¬ 
mets løsning. 

Skulid man her i landet ønske at etablere en officiel løbende undersøgelse af sagen, stiller vi meget 
gerne alle vore materialer og vor arbejdskraft til rådighed. 

På SUFOI’s vegne 
med højagtelse 


. SKANDINAVISK UFO INFORMATION 

Hynek, Harder - 
og hyponose-sagen 

ved Iver O. Kjems 

I flere danske og norske dagblade var der i 
oktober måned i år omtale af en UFO-affære, 
som vor gode bekendt, astronom dr. J. Allen 
Hynek, skulle have „sagt god for“. Vi skrev 
naturligvis straks til dr. Hynek for om mu¬ 
ligt at få bekræftet historien, og vi fik da 
også svar - som vi skal vende tilbage til se¬ 
nere i denne artikel. 

Men først vil vi præsentere sagens enkelt¬ 
heder, som vi har fået dem stykket sammen 
af oplysninger i de forskellige nedennævnte 
kilder. 

En aften i oktober - efter de foreløbige 
oplysninger torsdag d. 11. — drog to værfts¬ 
arbejdere, den 45-årige Charles Hickson og 
den 19-årige Calvin Parker, ud på fisketur 
ved Pascagoula i Mississippi, USA. De stil¬ 
lede sig ud på en gammel anlægs- og både¬ 
bro, og da mørket var faldet på, fik de øje 
på et underligt blåt lys, der bevægede sig 
hen mod dem ude over vandet. Lyset viste 
sig at komme fra en kæmpemæssig cigarfor¬ 
met genstand, og fra en dør på siden hop¬ 
pede eller „flød“ (?) tre mærkelige væsener 
ud. De havde rynket hud (nogle kilder be¬ 
skriver den som rødlig, andre som sølvskin¬ 
nende), spidse øren, spidse næser med hul 
under (mund uden læber), smalle øjespræk¬ 
ker (eller ifølge én kilde store øjne) og store 
hænder, der mindede om krabbekløer. 

Den yngste, Parker, besvimede, så han 
kunne ikke give nogen fuldstændig redegø¬ 
relse for, hvad der var hændt. Hickson var 
derimod ved bevidsthed, og han fortalte, at 
det ene af væsenerne rørte ved ham - og så 


En skitse af en 
af Hickson og 
Parker's væse¬ 
ner med rynket 
hud (der vel 
strengt taget 
lige så godt 
kan være en 
dragt). 

blev han straks vægtløs! De to mænd blev 
nu skubbet gennem luften hen til rumfar¬ 
tøjet. Hickson fortalte, at han råbte og skreg, 
da de blev ført ombord, og at et af væsenerne 
frembragte en sagte summende lyd, som om 
det ville berolige ham. Herefter blev de un¬ 
dersøgt fra top til tå af et tallerken-stort 
øje i kabinens ene væg. 

Efter undersøgelsen (enkelte aviser taler 
om „forhør“, men det er yderst usikkert, om 
der kan være tale om noget forhør, i hvert 
fald i normal forstand) blev de to mænd 
atter bragt ned på bådebroen, hvorefter væ¬ 
senerne forsvandt tilbage i genstanden, som 
fløj bort. 

Dr. James Harder fra University of Cali- 
fornia’s tekniske højskole, som vi herhjemme 
kender bl. a. som konsulent for den ameri¬ 
kanske LTFO-organisation APRO, fik hen¬ 
vendelse fra denne næste morgen og tog 
samme eftermiddag med fly til Mobile i Ala- 
bama og kørte om lørdagen videre til Pasca¬ 
goula for at udspørge de to vidner. 

Herom fortalte dr. Harder til pressen: „De 
to mænd taler sandt, det er ikke noget fup¬ 
nummer 44 . I et telefon-interview fra Berkeley 
sagde Harder, at det var en fuldstændig ægte 
oplevelse, de to mænd havde haft. „Der er 
ikke plads for latterliggørelse i denne sag“. 
Dr. Harder havde anvendt hypnose under 
sin afhøring, der ifølge visse kilder tog fire 
timer. „Efter adskillige forberedelser, som 
var nødvendige for at overbevise dem om, 
at det var ufarligt for dem, opnåede jeg ved 
almindelig hypnose-teknik at få dem til at 
genopleve begivenheden. Deres frygt- og 
rædsels-reaktioner er for mig bevis ud over 
al rimelig tvivl om, at de genoplevede en 
virkelig erfaring. 44 

Mens den yngste som sagt havde været 
bevidstløs, kunne den anden berette mere; 

men han var så skrækslagen, at jeg ikke 
kunne lade ham gennemgå hele oplevelsen 
påny. Jeg var nødt til at afbryde hypnosen 
på et tidspunkt, hvor det blev alt for pine¬ 
fuldt for ham. 

Med sig under undersøgelsen havde dr. 
Harder dr. J. Allen Hynek, som udtalte: 
„Dette er ikke mennesker, ude af balance. 
De er ikke gale. De var så afgjort ude for 
noget, som ikke var af denne verden. 44 Hynek 
mente ikke, at der var nogen grund til at 
tvivle på deres beretning. 


Det yngste vidne, Calvin Parker, ses her efter et 
forhør hos sheriffen i Jackson County. Han ræk¬ 
ker armen afværgende frem, fordi han ikke øn¬ 
sker at blive fotograferet. 

Harder sagde, at skeptikere sandsynligvis 
ville antyde, at Hickson og Parker led af hal¬ 
lucinationer; men i så fald måtte det være 
identiske hallucinationer. 

Sheriffen Fred Diamond fra Jackson 
Cocnty siger om de to mænd: „De taler 
sandt. Hvis dette er et nummer, hører de 
hjemme i Hollywood! 44 

D< t meddeles desuden, at yderligere tre 
mennesker i Pascagoula har meldt om iagt- 
tagehe af uidentificerede flyvende genstande 
samme aften. 

Dr. Hynek’s brev 

SUFOFs formand, Erling Jensen, modtog 
ret hurtigt svar fra dr. Hynek. Det var i form 
af et duplikeret brev, hvilket antydede, hvil¬ 
ken blæst, beretningen har vakt. Vi bringer 
nedenfor en komplet oversættelse: 

„Oktober 1973 

Tak for Deres brev fornylig, hvori De 
udtrykker interesse for min undersøgelse 
af hændelsen i Pascagoula, Mississippi. 
Desværre må jeg sige, at jeg ikke på 
nogen som helst måde kan frigive den 
mindste del af det materiale, jeg op¬ 
nåede under mine interviews med de to 
mennesker, sagen vedrører. Disse oplys¬ 
ninger blev givet til mig strengt fortro¬ 
ligt; og de vil vedblive at være strengt 
fortrolige, indtil jeg har fået tilladelse 
til at frigive dem over for offentligheden. 
De to vidner afgav på tidspunktet for 
hændelsen korte erklæringer til pressen, 
og disse kan ses i næsten enhver avis 
i landet og i hvert fald helt sikkert fra 
de to store pressebureauer, UPI og AP. 
Med venlig hilsen 

jAH/ttv (sign.) ]. Allen Hynek. 

Behøver vi at sige, at vi naturligvis hvis - og så 
snart - vi får flere oplysninger om denne sag, vil 
bringe dem videre til UFO-NYT’s læsere? 

Kilder: Bl. a. BT, Langelands Folkeblad, Aar- 
huus Stiftstidende, 16. okt.; Dagbladet Oslo, 18. 
okt.; jyllandsposten, 29. okt.; Brev fra dr. Hynek. 

jlOKj. 

Hvad driver UFO’erne...??? 


En hypotese og dens konsekvenser. 

Af Flemming Ahrenkiel. 

Adskillige teorier og ideer vedrørende UFO’ 
ernes fremdriftsmetode har efterhånden set 
dagens lys siden disse objekter begyndte at 
fare rundt på vor himmel. Måske særligt 
fordi hele deres flyvemåde og de manøvrer, 
de kunne udføre syntes at ligge uden for vore 
evner i den retning, ja, i mange tilfælde 
stred direkte imod, hvad vi mente skulle 
kunne lade sig gøre. Det synes i hvert fald 
ikke muligt i dag, med de drivmidler vi be¬ 
hersker, at bygge fartøjer med egenskaber 
som UFO’erne. Alene derfor beskæftiger 
mange af de fremsatte teorier sig med utro¬ 
lige opfindelser, set med vore øjne i dag, for 
at kunne forklare de observerede fakta. Men 
havde man for bare 75 år siden, i en diskus¬ 
sion om et drivmiddel for et hurtigt transport¬ 
fartøj, foreslået en motor, der sugede luft ind 
foran og pressede luften ud igen bagi ved 
hjælp af en eksplosion ja, så havde man 
løbet en ret så stor risiko for at blive erklæ¬ 
ret småtosset ved formildende omstændig¬ 
heder måske kun usaglig!! Men vore dages 
jetmotor fungerer ikke desto mindre fortræf¬ 
feligt. 

I det følgende skal jeg vove mig ud på 
fremdriftsteoriernes område, idet jeg vil rede¬ 
gøre for en teori som især er blevet udviklet 
og bearbejdet af Leonard G. Cramp, grund¬ 
læggeren af the Isle of Wight UFO Investi- 
gation Society, (1). Ved hjælp af skitser og 
gennem-regnede eksempler håber jeg at kun¬ 
ne anskueliggøre teoriens idé og konsekvenser. 


For overhovedet at kunne komme i be¬ 
tragtning, må en given, hypotetisk kraftkilde 
eller drivkraft for UFO’erne udfolde sig på 
en sådan måde, at den er i overensstemmelse 
med de iagttagne fænomener og effekter ved 
UFO-observationerne. Denne forudsætning 
kan synes banal, men har ikke desto mindre 
væsentlige konsekvenser, bl. a. at en del hidtil 
luftede teorier kommer til kort, hvad jeg skal 
komme til i det følgende. 

Fælles for vore hidtil konstruerede luftfar¬ 
tøjer har været kampen mod luftmodstanden, 
som er årsag til lydmursbrag ved overskridel¬ 
se af lydens hastighed, problemer med frik¬ 
tionsvarmen ved store hastigheder samt ende¬ 
lig besværet med overhovedet at holde sig i 
luften, altså den evige kamp mod tyngdekraf¬ 
ten tænk blot hvilken enorm mængde 
brændstof en raket til satellitopsendelse kræ¬ 
ver for at overvinde jordens tyngdefelt, en 
omstændighed der gør vore „rumfartøjer 44 
store, klodsede og tunge. 

Det er problemer vi er vant til at leve med, 
men skal man dømme ud fra observationerne, 
har UFO’erne ikke tilsvarende problemer, de 
må øjesynligt være overvundne. UFO’erne 
synes ikke overvældende strømlinede, allige¬ 
vel har man målt deres hastigheder i atmo¬ 
sfæren til at være enorme efter vore forhold 
- friktionen synes altså ikke at være et pro¬ 
blem, og lydmursbrag har man mig bekendt 
ikke bemæret, når de accelererer fra stilstand 
til de store hastigheder. At de skulle med¬ 
bringe større mængder brændstof forekom¬ 
mer heller ikke sandsynligt, mange af de sete 

objekter - med eller uden passagerer - synes 
ikke at være særlig rummelige. Og alligevel 
synes deres energi-kilde ubegrænset. 

Mange UFO-loger hælder til den antagel¬ 
se, at UFO’erne bevæger sig ved hjælp af, 
eller på, elektromagnetiske kraftlinier, men 
herimod taler dog i det mindste én væsent¬ 
lig ting, foruden den meget lille feltstyrke, 
nemlig at ganske vist kan disse felter accele¬ 
rere en metallisk genstand, men acceleratio¬ 
nen gælder kun fartøjet og ikke den evt. be¬ 
sætning. Man kan sammenligne situationen 
med den en passager i en bus oplever, hvis 
bussen pludseligt bremser eller starter, hvil¬ 
ket kan være ret ubehageligt, og ved de ac¬ 
celerationer UFO’erne foretager vil situatio¬ 
nen simpelthen være ensbetydende med, at 
en evt. besætning vil blive mast fuldkommen. 

En anden ofte luftet teori går ud på at 
UFO’erne kan ophæve eller skærme af for 
tyngdekraften. Denne metode har den ulem¬ 
pe, at et objekt, der blot ophæver tyngdekraf¬ 
ten ville svæve vægtløs, evt. blive blæst hid 
og did af luften, og mangle en drivkraft til 
at bevæge sig vandret. 

Vi kan prøve at opstille et minimum af 
betingelser, som en hypotetisk drivkraft 
mindst må opfylde: 

1. Den må kunne virke både i vandret og 
lodret plan, altså give fri bevægelighed. 

2. Den må være uafhængig af store mæng¬ 
der brændstof. 

3. Da UFO’erne er observeret flyvende 
med meget store hastigheder må den 
formindske eller eliminere luftmodstan¬ 
den. 

4. Ved hastighedsændringer må accelera¬ 
tionen overføres momentant til både far¬ 
tøj og indhold, f. eks. pilot. 

5. Egenskaber og effekter må stemme med 
iagttagelser. 

Disse betingelser må være opfyldt, hvis man 
forestiller sig, at UFO’erne er flyvende ma¬ 
skiner med besætning. Man kunne forestille 
sig flere forskellige kraftkilder, der kombine¬ 
ret kunne tilfredsstille de opstillede punkter, 
men det simpleste ville dog være én enkelt, 
der kunne indstilles eller udbygges til at op¬ 
fylde betingelserne. 


Ser vi f. eks. på punkt 4, der er det svæ¬ 
reste at opfylde, kender vi i dag faktisk kun 
én kraft, der kan påvirke et legeme plus ind¬ 
hold med samme acceleration, nemlig tyngde¬ 
kraften, eller gravitationskraften. Denne kraft 
skelner i et givet tilfælde ikke mellem et ob¬ 
jekt og dets indhold, men virker lige effek¬ 
tivt på begge dele. Det væsentlige er nu, at 
det ikke er anti-gravitation, en ophævelse af 
tyngdekraften, vi vil prøve at anvende, men 
derimod et kunstigt frembragt tyngdefelt, 
altså en aktiv kraft. 



Forestiller man sig f. eks. et UFO i en 
højde h over jorden, jvf. fig. 1, ville dette 
kunne holdes svævende, hvis man over UFO’ 
et kunne anbringe en anden „jord“, også i 
afstanden h. Kræfterne på objektet fra de to 
„jorde“ ville være lige store, men modsat ret¬ 
tede, hvorfor objektet alt i alt ikke ville blive 
påvirket og derfor blive hængende. Arrange¬ 
mentet ville dog være lidt uladesiggørligt og 
objektet ville komme slemt i klemme, da 
de to kloder øjeblikkeligt, på grund af den 
indbyrdes tiltrækning, ville tørne sammen. 

For gravitationskraften mellem to masser 
gælder Newtons formel: 

Mi x M 2 

F = f x- 

A2 

hvor 

F = Gravitationskraften på det ene legeme 
forårsaget af det andet. 

f =en konstant, gravitationskonstanten 
Mi = det ene legemes masse 
M 2 = det andet legemes masse 

A = afstanden mellem de to legemers 
tyngdepunkter. 

Ifølge denne almene formel ses det, at lod 
man jordens størrelse skrumpe ind, radius, R, 
bliver mindre, mens massen holdes uændret 
Mi, (dvs. jorden blev mere ,,tæt“), så ville 
et 1 kg lod, Mo, anbragt på overfladen af 
den stadig skrumpende jord, blive tungere 
og tungere, efterhånden som R blev mindre. 


Fig. 2 anskueliggør dette. Hvis man nu for¬ 
drede, at 1 kg loddet stadig skulle veje 1 kg 
mens jorden skrumpede ind, måtte jorden 
derfor samtidig tabe en hertil svarende 
mængde masse. Vi ville derfor nå til en til¬ 
stand, hvor en lille, „tæt“ jord stadig kunne 
påvirke et 1 kg lod på dens overflade med en 
acceleration på 1 g. Vi kan nu tegne fig. 1 
om og nå til fig. 3. Her påvirker en lille tæt 
klode X, anbragt i kort afstand over objektet, 
dette med en opadrettet acceleration på 1 g 
som udligner den fra jorden kommende ac¬ 



celeration på 1 g. (1 g er den normale 
tyngdeacceleration ved jordoverfladen!) Men 
stadig vil vi have problemet med X’s øjeblik¬ 
kelige bevægelse mod jordoverfladen. 

Vi tager nu det endelige skridt og fore¬ 
stiller os, at vi yderligere lader X formindskes 
og i grænsetilfældet sætter radius af X næ¬ 
sten lig nul, vel at mærke uden at X’s masse 
ændres. At tale om små, supertunge legemer 
med enorme gravitationsfelter er ret udbredt 
indenfor astronomien, f. eks. i forbindelse 
med neutronstjerner, quasarer og sidst i for¬ 
bindelse med de såkaldte „sorte huller“. Men 
vi tager altså endnu et skridt og forestiller 
os et stærkt gravitationsfelt frembragt uden 
synlig masse, et felt fremkommet ved en de- 
formering af selve vor 3-dimensionale rum¬ 
struktur. Ideen kan forekomme helt uanta¬ 
gelig, men er dog ikke mere science fiction 
end at f. eks. Einstein anvender et lignende 
begreb eller billede på forbindelsen mellem 
rumstrukturen og gravitationsfelter, idet han 
foreslår, at gravitationsfelter, eller tyngde¬ 
kræfter, opstår, ikke på grund af masser, men 
på grund af en deformering af den 4-dimen- 
sionale rum-tids-struktur. Masserne skulle så 
være et billede af eller udtryk for denne de¬ 
formation. Martin Gardner (2) anskueliggør 
tyngdekræfternes årsag på følgende måde: 
Tænk på et gummilagen, der er spændt 
fladt ud, ligesom en trampolin. En grape¬ 
frugt, som anbringes på dette lagen, vil 
lave en nedsænkning. En lille kugle, der 
lægges tæt ved grapefrugten, vil trille 
ind mod den. Grapefrugten „trækker u 

ikke i kuglen. Den har snarere skabt et 
felt, nedsænkningen, af en sådan struk¬ 
tur, at kuglen - som tager den vej, der 
frembyder mindst modstand - triller ned 
mod grapefrugten. Meget groft taget 
krummer eller slår rum-tids-strukturen 
sig på samme måde i nærværelse af store 
masser, som f. eks. solen. Denne krum¬ 
ning er tyngdekraftfeltet. 

Eksempler på og diskussion af disse og lig¬ 
nende fænomener kan læses i (3), (4) og (5). 

Muligheden for og evnen til overhovedet 
at fremkalde en sådan deformation af rum¬ 
strukturen med et gravitationsfelt til følge er 
det store og springende punkt. Lad os antage, 
at det kan lade sig gøre! 

Vender vi nu tilbage til vort objekt og dets 
inducerede gravitationsfelt, kan vi udtrykke 
det opnåede således: 

Vi forudsætter at den eller de, der benyt¬ 
ter UFO’erne, er i stand til på kontrolleret 
vis at frembringe et kunstigt gravitationsfelt, 
der udbreder sig fra en punktformet kilde. 
Afstand til den kilde, R, feltets intensitet samt 
kildens placering i rummet kan styres og va- 

FP. 

k 



<3 


rieres fra objektet efter ønske, på samme 
måde som vi kan variere styrke og placering 
af et magnetfelt. Hvordan feltet skabes og 
styres har vi ingen forudsætninger for at af¬ 
gøre. Det er dette felt eller denne hypotese 
hvis konsekvenser vi dernæst vil undersøge 
nærmere i relation til UFO’erne. Lad os 
kalde den G-felt hypotesen! 


FP 

Under de givne forudsætninger kan vi se 
på fig. 4. Vi har her i a) det svævende ob¬ 
jekt, påvirket af 1 g fra jorden og 1 g fra 
dets eget g-felt i punktet FP og afstanden R. 
Afstand og felt-intensitet er afstemt, så den 
resulterende, lodrette påvirkning fra jordens 
og objektets g-felt netop er nul. I b) er felt¬ 
punktet flyttet lidt ud til siden, i forhold til 
en lodret akse gennem objektets tyngdepunkt, 
og objektet er bragt til at hælde, hvordan 
vender vi tilbage til. Hvad bliver resultatet 
af denne situation? Ifølge de almindelige 
regler om kræfters addition, kan hovedkraf¬ 
ten, tiltrækningen fra FP, opløses i 2 kompo- 
santer, her en lodret og en vandret. Det væ¬ 
sentlige for objektet er her at indstille g-feltet, 
så den lodrette, opadrettede komposant er 
lig med 1 g, altså netop modsvarer accelera¬ 
tionen fra jordens tyngdefelt. Den vandrette 
komposant giver dernæst en yderligere acce¬ 
leration i vandret retning - objektet bevæger 
sig fremad. Ved denne placering af FP- 
punktet har vi altså opnået det vi ønskede, 
nemlig 1. sørget for den nødvendige opdrift 
og 2. fået en fremadrettet (eller bagudrettet) 
acceleration, og dermed opnået relativ, fri be¬ 
vægelighed. Skal objektet stige samtidig med 
at den fremadrettede bevægelse opretholdes, 
ændres placeringen af FP blot en smule, af¬ 
hængig af hvor brat en stigning der ønskes. 
Jvf. fig. c). Hvad der her også er værd 
at bemærke, og som var indeholdt i de stil¬ 


lede betingelser, er, at en pilot under en gi¬ 
ven acceleration i vandret - eller lodret — ret¬ 
ning intet vil mærke. Han vil modtage nøj¬ 
agtig samme påvirkning som fartøjet og der¬ 
for ikke registrere nogen ubehagelig g-påvirk- 
ning. Han kan derfor uanset fartøjets hæld¬ 
ning betragte dettes gulv som „vandret" og 
sig selv som „lodret". Af samme årsag vil han 
ikke mærke nogen vægtforøgelse under start, 
men nærmere et vægttab, medmindre andre 
faktorer, som vi senere skal se, modvirker det- 
te, jvf. fig. d). 

Af mulige metoder, som kunne stabilisere 
et sådant fartøj, kunne man tænke sig en ro¬ 
terende masse å la gyroskop; f. eks. kunne 
den yderste kant af et cirkelformet fartøj 
være indrettet til at kunne rotere, eller un¬ 
derdelen; måder, der bringer adskillige UFO- 
observationer i erindring. Men vi skal vende 
tilbage til problemet med stabilisering og 
orientering i rummet. 

Fortsættes i næste nummer. 


KENDER DU DEN? 

af Kai E. Møller 

„Kender du den med at man ser noget man 
ikke selv ved hvad er, og så var der alligevel 
ikke noget?“ 

„Nej!" 

„Nå, men det er altså et faktum. Min 
kone så det også. Det var en skikkelse - 
hvid nede på havnen, hvor vi kom gående. 
Da „den“ fik øje på os forsvandt den ned 
i en fiskekasse. Vi ventede lidt og gik så der¬ 
hen, men kassen var tom - der var intet." 

„Et spøgelse?" 

„Nej-et ufo!" 

Samtalen fandt sted i sommeren 1972 i 


den nordvestlige del af Jylland. Manden 
havde set et fænomen af en eller anden 
slags som han var ude af stand til at forklare. 
Det er ikke noget nyt; det er sket så mange 
gange før. Vores verden er fyldt med fæno¬ 
mener som bliver forklaret på lige så mange 
måder som man har tabu’er. Dette gælder 
også UFO’er ... 

Men en del af de rapporter som kommer 
ind kunne vel være blevet betegnet som iden¬ 
tificeret, hvis observatørerne havde været lidt 
mere kendt med himmelhvælvingen. Lad os 
se på et par eksempler. Alle fra lørdag d. 22. 
september 1973. 

a. Kl. 00,10: En rød kugle er synlig på den 

sydlige himmel, den befinder sig ca. 10° 
over horisonten. Den bevæger sig frem og 
tilbage, op og ned, og forsvinder bag en 
sky. Størrelsen var 3-4 gange en stjerne. 
Forklaring: Planeten JUPITER er på det 
tidspunkt så langt nede i horisonten, at 
den forstørres gennem atmosfæren. Sam¬ 
tidig er afkølende luft og dis skyld i dens 
„unaturlige bevægelser". Et fænomen der 
også kan observeres på en almindelig 
stjerne. 

b. Kl. 00,16: En lysende masse kommer lang¬ 
somt til syne mod nordvest og bevæger sig 
fra vest mod øst. Den forsvinder ca. 2 mi¬ 
nutter efter ganske langsomt. Den har i 
mellemtiden ændret form. 

Forklaring: En SKY driver over Aabenraa 
og bliver belyst af byens lys. Det lyder 
ganske enkelt, men det så vældig pænt ud. 
Og så var den lysgul. 

c. En stjerne sejler over himmelen på samme 
tid og udsender uregelmæssigt små blink. 
Retning er syd-nord, og den forsvinder i 
SKYEN over Aabenraa. Observationstiden 
ca. 4 minutter. 

Forklaring: En SATELLIT med uregel¬ 
mæssige kanter, der roterer og reflekterer 
solens lys - men også et fantastisk syn for 
dem, der ser det for første gang. 

d. Kl. 00,22: En orange kugle på størrelse 
med JUPITER (i horisonten) og med en 
lang hvid hale efter sig. Pludselig farer der 
10-12 små kugler ud fra den og den for¬ 
svinder. 

Forklaring: En Meteorit, der eksploderer i 
den øvre atmosfære på grund af den store 
temperaturf orskel. 

Hvor mange har ikke i tidens løb forundret 
sig over den store mystik som himmel og jord 
er årsag til? 

Den 1. april 1970 kunne man læse i „JYD- 
SKE TIDENDE" at flere mennesker påske¬ 
morgen havde observeret en lysende genstand 
på himmelen kl. 04,00. Den blev set både 
med og uden kikkert, og man var kommet 
til det resultat at det måtte dreje sig om et 
UFO. Det var det også - en UIDENTIFI¬ 
CERET GENSTAND - for dem der så det. 
Det drejede sig om BENNETT’s komet, der 


kunne ses denne og de følgende par morge¬ 
ner. Følgelig havde jeg uret stillet til at ringe 
hver morgen; den oplevelse ville jeg ikke gå 
glip af. Det var dengang den kraftigst lysen¬ 
de komet i ti år. 

Som omtalt i sidste nummer er en ny på 
vej. Den har fået navnet KOHOUTEK’s 
komet efter astronom ved Hamburgs Obser¬ 
vatorium LUBOMIR KOHOUTEK der fik 
øje på den i begyndelsen af marts i år. Man 
vil kunne se den med det blotte øje først i 
november på den østlige morgenhimmel. 
Mellem jul og nytår kulminerer den og den 
vil da også være så lysstærk at den kan ses 
i nogle dagtimer. Efter den er passeret bag 
om Solen vil den blive synlig på aftenhim¬ 
melen. Snyd ikke Jer selv for en sådan op¬ 
levelse. 

Halley’s komet, der sidst var synlig i 1910, 
kommer igen i 1986-1987, men den vil vi 
nok komme til at høre nærmere om. 

Men kometer har også givet anledning til 
inspiration hos ufologer. Dette gælder især 
episoden i Tunguska-provinsen i Sibirien. 

Øjenvidner fortæller at de så en stor kugle 
med en lang hale med en meget stor hastig¬ 
hed komme hen over himmelen. Andre igen 
har set den eksplodere lige inden den ramte 
Jorden. Der har været hævdet at området 
var radioaktivt mange år efter og udmærket 
kunne sammenlignes med jorden i Hiroshima 
og ved Nagasaki i Japan efter a-bombe ned¬ 
slaget i slutningen af 2. verdenskrig. (Kilder 
for dette har jeg dog ikke kunnet fremskaf¬ 
fe). Følgelig var det så en flyvende tallerken 
der enten var styrtet ned eller kommet i van¬ 
skeligheder og måtte sprænges. Derfor radio¬ 
aktiviteten i jorden. Men hvis det havde væ¬ 
ret et rumskib, ville det så ikke være mest 
sandsynligt, at man fandt et eller andet, der 
kunne henlede tanken herpå, i stedet for et 
rent fantasiprodukt? Sammenlign med rap¬ 
porterne fra Japan. 

Videnskabens mening her lyder mere reel. 
Man mener at der har været tale om en ko¬ 
met af is og støvmasser, og som følge deraf 
har man ikke fundet sten (eller metal!?) 
stumper. Episoden fandt sted d. 30. juni 1908 
og må ikke sammenlignes med METEOR- 

nedslaget for ca. 50.000 år siden i Arizonas 
ørken. I Arizona findes et kæmpemæssigt 
krater, og den mange ton tunge meteor skulle 
efter sigende endnu den dag i dag befinde 
sig mange hundrede meter nede i jorden. 
Derimod er der ingen krater i TUNGUSKA, 
men der fortælles at eksplosionen var så 


kraftig at mennesker og dyr blev slået om¬ 
kuld i en omkreds af 160 km. 

Prøv at have disse „småting 44 i tankerne 
når du næste gang ser et UFO. Men så er 
der jo lige det med UFO’erne ... 

KEM 



Den 7. april 1973 fra kl. 22,00 til 22,05 ob¬ 
serveres fra Frændevej i Søborg i sydvestlig 
retning, 45° højde, 2 mørke objekter, hvor 
der i den venstre side ses et kraftigt pulse¬ 
rende hvidt lys og i den højre side et kraf¬ 
tigt konstant rødt lys. Begge lys udsender 
stråler skråt nedefter: 



Det ene objekt bevæger sig i en sydlig 
bue mod øst, det andet i en nordlig bue mod 
øst. Det sidstnævnte objekt passerer observa¬ 
tøren i ca. 300 m afstand, og han anslår ob¬ 
jektets størrelse til ca. 10-15 m og dets ha¬ 
stighed til ca. 200-300 km/time. Begge ob¬ 
jekter mødes i øst, hvorfra de i hurtig fart 
følges mod syd, hvor de forsvinder i ca. 10° 
højde. Hastighedsændringer observeredes, og 
da det ene objekt passerer observatøren, 
høres der en svag brummende lyd. 

X. P . 

På Utterslevvej i København NV, står 
to damer den 18. juni 1973 kl. 23,57 på de¬ 
res altan på 6. sal. Altanen er ikke som de 


fleste en udbygning på huset, men snarere en 
slags karnap med åben front i flugt med hus¬ 
muren. De to vidner, fru I. og fru R. står 
og kigger efter Skylab, da der pludselig kom¬ 
mer et gult lys ned mod dem i retning af 
altanens øverste højre hjørne i 80° vinkel set 
mod vest. Objektet går med en jævn hastig¬ 
hed, det syntes mere som et lysfænomen 
uden faste konturer - ned i øjenhøjde. Fru 
R. løber i dette øjeblik 3 skridt ind i stuen 
for at hente sine briller, og fru I. træder uvil¬ 
kårlig et skridt tilbage, da det store objekt 
passerer forbi i en afstand af ca. 1 meter. 
Objektet, der ifølge vidnerne var ca. 2 meter 



i diameter, fortsætter nu videre langs hus¬ 
muren, men forinden er genstanden lige ved 
at ramme denne i altanens venstre side. Fru 
I. og fru R. læner sig nu ud over altanens 

kant og ser objektet stadig i samme højde 
gå en ca. 20 m hen langs muren, hvorefter 
den hælder en smule, så vidnerne kan iagt¬ 
tage konturerne. Observationstid ca. 1 minut. 
Hastighed anslået til ca. 40-50 km/time. 

Objektet bestod af fire runde hjul, som 
var centreret om et punkt. De fire hjul be¬ 
stod af 5 ringe, der lyste med et skarpt, men 
alligevel behageligt gult lys, - imellem disse 
ringe var der mørkt. 

De fire hjul roterede venstre om hver sit 
punkt (se tegningen). Efter at objektet hav¬ 
de fløjet de 20 meter, går det i en bue over 
mod en anden beboelsesejendom, men inden 
det når denne, toner objektet langsomt ud 
(som lyset i en bioograf). 

(Referat v. Henrik Pedersen) 

Den 6. juli 1973 kl. ca. 14,00 opholder 3 
personer sig ved Halk Hoved. Vejret er klart 
og letskyet. Mod øst ud over Lillebælt i ret¬ 
ning mod Fyn observerer de i horisonten et 
tokronestort ovalt objekt på hvis side der ses 
noget, der ligner 7 lodrette streger. 

Objektets lys betegnes som blændende og 
dets farve som hvid med et orange skær. 
Omridset af objektet er flimrende orange. 
Under observationen, som varer ca. 10 min., 
og hvor objektet bliver stående samme sted, 
bliver det mindre og mindre, men forsvinder 
ikke helt. Objektet blev betragtet gennem 
kikkert. X. P. 

Den 23. juli 1973 kl. 23,20 gik en ung 
kvinde i Roskilde til vinduet for at trække 
et gardin for. Hun så da tilfældigt ud af 
vinduet. På himlen i en højde af ca. 30 gr. 
fik hun øje på et orange lys. Hendes første 
tanke var, at det drejede sig om ildebrand. 



Hun så nærmede på det og opdagede, at det 
mindede om flammer. Dets størrelse var i 
udstrakt arm ca. på størrelse med en ti-øre. 

Som en sort silhouet mod det orange lys 
så hun et ærtestort objekt. Det sorte objekt 
stod med en hældning. Det snurrede rundt 
om sig selv, hvilket kunne konstateres ved, 
at nogle runde knopper forsvandt og kom til¬ 
bage igen. Efter ca. minut snurrede ob¬ 
jektet hurtigere og hurtigere. Lyset uden om 
objektet blev da stærkt lysende hvidt og blev 
svagere og svagere indtil det tunede ud og 
forsvandt. Objektet havde under observatio¬ 
nen svajet lidt op og ned. 

Efter 3-4 minutter fik observatøren øje på 
et svagt hvidt lys på samme sted, som det 
var forsvundet. Lyset blev kraftigere og til 
sidst var det helt klart. Det blev da orange, 
hvorefter det sorte objekt igen kunne ses. 
Kort efter, at det blev synligt igen, fik obser¬ 
vatøren øje på to ovale røde kraftige lys ne- 
derst på objektet. Disse lys tændtes pluselig 
ligesom de pludseligt forsvandt. Efter at ob¬ 
jektet var kommet tilbage, var det synligt i 
5 / 2 -I minut. Så begyndte det igen at rotere 
hurtigere og hurtigere samtidig med, at det 
orange lys blev hvidt og svagere og svagere 
til det forsvandt helt. 

FN 

Den 26. juli 1973 fra kl. 00,15 og flere ti¬ 
mer frem observerer en dame i Frederikssund 
på den sydlige himmel lavt over horisonten 
en stærkt gullig genstand, som langsomt be¬ 
væger sig i en vandret bane mod vest. Ob¬ 
jektet er til tider tredelt, men samler sig igen. 

Samme dag fra ca. kl. 00,15 til 00,45 ob¬ 
serverer en dame, som opholder sig på Je¬ 
gindø (syd for Mors) i sydvest, 30° højde et 
hvidgult objekt, som i et minut bevæger sig 
dirrende frem og tilbage mod observatøren. 
Dette varer 1 min. Ca. J /2 time senere kom¬ 
mer objektet igen til syne, men denne gang 
bevæger det sig sidelæns frem og tilbage for 
derefter at forsvinde. Også fra Jegindø sam¬ 
me dag fra kl. 00,30 til 00,33 observerer en 
skoleelev i nord-øst, 15° højde et stort og 
to små rød-gule objekter, det største med en 
orange korona. 

Det store objekt er stillestående og nogen¬ 
lunde konstant lysstyrke. De to små objekter 
har varierende lysstyrke og foretager højde¬ 
ændringer. Objekterne forsvandt pludseligt. 

Kl. 00,40 observeres fra Hillerød Øst 2X2 
hvide „sneklatter“ med kurs fra n.n.ø. til s.s.v. 
Observatøren ser dem i få sek. lige over sig 
og forklarer, at de to bageste bevægede sig 
hurtigt uden om de to forreste, hvorefter alle 
objekter pludselig slukkedes. Ingen lyd. Vej¬ 
ret stjerneklart. 

Fra kl. 01,30 til 01,50 er der en observation 
fra Tønder. Objektet ses fra den nordlige del 
af byen i retning n.ø. og i 20° højde. Det be¬ 
skrives af observatøren som en blinkende 
(pulserende) hvid lysplet. Afstanden til ob¬ 
jektet er beregnet til at være mellem 550 og 
1100 m og højden mellem 200 og 400 m. Vej¬ 
ret var den pågældende nat overskyet og 
vindstille. Månen var ikke synlig. Størrelsen 
af objektet mindre end Månen. Lyd hørtes 
ikke. 

Dagbladet „Sønderjyden u fra 27. juli be¬ 
skriver hændelsen således: 

UFO I TØNDER 

Det var meget skyet og mørkt, da Tønder¬ 
pressefotografen Arne Flemming, kom hjem, 
natten til torsdag. Kl. var 1,30 og han var 
ellers ikke indstillet på at skulle kigge stjer¬ 
ner, da hans opmærksomhed pludselig fan¬ 
gedes af en stærk lysende kugle på himlen 
i nord-østlig retning. Det kunne straks ses, 
at det ikke var en stjerne, selv om den til¬ 
syneladende stod stille. 

Mystikken på himlen bredte sig, da en an¬ 
den stærk lysende kugle kom frem på him¬ 
len og bevægede sig langsomt hen mod den 


første observerede stjernelignende genstand. 

Genstand nummer to sejlede foran num¬ 
mer et, som en anden solformørkelse, og de 
to mærkværdige stjerner skiltes igen for lige¬ 
som at forsvinde efter en snes minutters for¬ 
løb. 


Øverst de to lysende tingester. I midten 
„smelter“ de to „ stjerner“ ligesom sammen, 
for - på det nederste billede — igen at skilles. 
Her ses et af legemerne. 

Ud fra de kendsgerninger, at skydækket 
var tæt, er fotografen, som det lykkedes at 
få nogle billeder, af de lysende kugler på 
himlen, af den overbevisning, at de har væ¬ 
ret relativt langt nede. 

Arne Flemming har i løbet af torsdagen 
været i forbindelse med flere, der har for¬ 
stand på himmelske mærkværdigheder, og 
selv efter at have studeret fotografierne, har 
de ikke været i stand til at løse nattens og 
'.irnlens mysterier over Tønder. 

(citat slut) 

Samme dag og på samme tidspunkt er 
der en observation ved Bådsbol syd for Bal- 
lum, men om der er tale om det samme ob¬ 
jekt, er endnu ikke klarlagt. 

Den 9.-8.-1973 fra kl. 23,31 til 23,35 ob¬ 
serveres fra Aabenraa et rundt hvidt blinken¬ 
de objekt i n.ø., 40° højde. Kursen er først 
mod s.v. Efter at objektet har bevæget sig 
i ca. 140 buegrader hen over himlen, vender 
det om og bevæger sig nu tilbage til første 
position. Under sin flugt foretager det sig 
nogle mærkelige sving på 90°. Hastigheden 
er anslået til ca. 100 km/time. Hændelsen 
iagttages af 5 vidner. 


Den 16.-8.-1973 kl. 22,34 observeres fra 
Iranvej på Amager i 15 sek. et mærkeligt 
ikke lysende ovalt objekt, hvis farve er beton- 
grå og hvorunder der ses to sorte streger. 



Objektet kom til syne i øst, 30° højde og 
bevægede sig med jævn hastighed mod vest, 
hvor det forsvinder i 45° højde. Observatø¬ 
ren opgiver dets hastighed til større end Sky- 
lab’s. To vidner. 


Den 22-8.-1973 indgår der kl. 21,04 mel¬ 
ding til Alarmcentralen fra Humble på Lan¬ 
geland, hvor der eet minut før er observeret 
3 hvide objekter i vest, 30° højde. Da objek¬ 
ternes kurs er sydlig, gives der kl. 21,06 alarm 
til områderne Sønderjylland og Fyn. 

Kl. 21,22 ser to observatører, som er taget 
til Tastebjerg, ca. 8 km sydøst for Aabenraa, 



et ovalt objekt, som i løbet af 10-15 sek. be¬ 
væger sig fra syd, 60° højde til nord-vest, 
45° højde, hvor det forsvinder bag skyer. Ob¬ 
jektet er lysende hvidt, og på siden ses noget 
lignende ruder, hvorfra der kommer lys ud. 
Bagest på objektet ses et konstant rødligt ly¬ 
sende felt. 

Kl. 22,35 observeres igen fra Tastebjerg i 
retning vest lavt over horisonten et orange 
lysfelt med et kraftigt lysende centrum, hvor¬ 
fra der med 1. sek. mellemrum udgår 3 stær¬ 
ke orange blink. 

Kl. 22,55 ses fra Felsted Vestermark på 
den vestlige himmel 5 blink med 1 sek. mel¬ 
lemrum. 

Den 4.-9.-1973 kl. 21,56 observeres fra 
Prinsesse Charlottesgade, København N., i 
halvandet minut et orangegult objekt kom¬ 
mende fra s.ø. 30° højde. Størrelsen er som 
nålehoved, men objektet betragtes gennem 
stjernekikkert. Det iagttages, at objektet tager 
af i fart og ændrer retning mod øst. Der¬ 
efter står det stille i 5-10 sek. og flyver så til¬ 
bage i nordvestlig retning. Flyvemåden er 
uregelmæssig og foregår i små langsomme 
ryk. Tilsidst forsvinder det i nord-østlig ret¬ 
ning. 3 vidner. 

Den 9.-9.-1973. Lederen af ufo-observa¬ 
tionsgruppen i Birkerød er om aftenen på vej 
hjem på knallert. Da han kl. 21,10 når ud 
for gården „Mariehøj 44 på Frederiksborgvej, 

ca. 1 km fra Hørsholm, ser han i s.v., 20° 
højde, i ca. 1 km afstand 2 gule objekter lige 
øst for motorvejen. 



Medens det bageste stod stille, bevægede 
det forreste sig med ca. 20 km hastighed mod 
syd. Da det var kommet lidt væk, fulgte det 
andet efter, hvorefter begge objekter foretog 
en drejende bevægelse mod øst, hvor de for¬ 
svandt bag træerne i Slotshaven. Objekternes 
lys beskrives som stærkt og konstant, farven 
som værende gul. Lyd hørtes ikke. Størrelsen 
anslås af observatøren til ca. 10 m i diameter. 
Observationstid ca. 5 min. Da der ikke var 
telefon i nærheden, og afstanden fra obser¬ 
vationsstedet til alarmeringscentralen kun er 
ca. 2 km, kørte observatøren straks hertil, 
hvor han ved ankomsten kl. 21,20 afgav mel¬ 
ding om hændelsen. Alarm i området gav 
desværre intet resultat. 

Der indgår dog en meddelelse om, at der 
kl. 21,05, altså 5 min. før ovennævnte obser¬ 
vation, fra Dragør er observeret et hvidt ob¬ 
jekt i vestlig retning ca. 35° højde. Objektets 
kurs er fra syd mod nord og blev i ca. 1 min. 
iagttaget gennem kikkert. Observatøren, som 
er fortrolig med fly, mener, at det må være 
noget andet. 

Samme dag kl. 22,55 er der en ung mand, 
som opholder sig i nærheden af Zoo i Oden¬ 
se. Han er ved at betragte nattehimlen, da 
han pludselig i 65° højde får øje på 7 eller 
8 ærtestore „selvlysende grå“ runde objekter, 
som i U-formation bevæger sig i retning fra 
vest mod øst. Lige over observatøren sætter 
de farten lidt ned og drejer derefter mod 
nord, hvor de forsvandt over skoven: „Fruens 
Bøge“. Under manøvren observeredes et lys¬ 
glimt, ligesom objekternes lysstyrke blev stær¬ 
kere. Lyd hørtes ikke. 

Observatøren beretter, at han under ob¬ 
servationen følte sig dårlig til mode, men 
at det hurtigt gik over. 


Den 12.-9.-1973. Fra Værløse observeres 
ca. kl. 19,10 til 19,20 i syd, 15° højde et ovalt 
hvid-gult objekt, hvis lysstyrke beskrives som 
20-25 gange så kraftigt som en stjerne. Ob¬ 
servatøren beretter: „Fra stuen så jeg tilfæl¬ 
digt ud af vinduet og fik øje på objektet. Ef¬ 
ter at have iagttaget det i 4-5 minutter, gik 
jeg ud på terrassen, objektet stod stadig helt 
stille i endnu 4-5 minutter, hvorefter lysstyr¬ 
ken pludselig aftog, så lyset var som en svag 
stjerne, derefter begyndte det at bevæge sig 
mod vest i en svag bue, hvorefter det efter 
ca. 5 sek. i retning s.s.v. forsvandt helt, stadig 
uden at nogen lyd hørtes.“ 

Objektets hastighed anslås af observatøren 
til ca. 500 km/time, størrelsen til ca. 100 m 
og afstanden ca. 3000 m. 

Den 13.-9.-1973 omkring kl. 19,00 og i ca. 
2 min. observerer en dame, som opholder sig 
i den nordlige del af Glumsø by, i nordøstlig 
retning og i få graders højde et rundt rødt 
objekt, hvis flyveretning er fra nord mod 
syd. Objektet passerer så lavt, at observatøren 
kun ser det i mellemrummene mellem hu¬ 
sene (eet-plans huse), men foran Østerskov, 
hvis trætoppe kan ses over husene. Da af¬ 
standen fra observationsstedet til Østerskov 
er ca. 1 km, må afstanden til objektet have 
været mindre. Objektets lysstyrke beskrives 
som middel og konstant. Lyd hørtes ikke. 

Igen den 13.-9.-1973. I Haarslev, ca. 18 
km vest for Næstved sidder en herre og taler 
i telefonen med en bekendt i Sandved (3 km 
øst for Haarslev) kl. ca. 20,20. Under sam¬ 
talen kommer hustruen ind fra altanen for 
at gøre opmærksom på et mærkeligt objekt 
udenfor. Da hendes mand slukker skrive¬ 
bordslampen, kan han straks i sydlig retning 
tydeligt se et luftfartøj. Han underretter sin 
bekendt i Sandved herom og går derefter ud 
for at iagttage objektet, som ses i syd i 70° 
højde. Objektet beskrives som ovalt og med 
lysende koøjer. Størrelse som en en-krone. 
Farven opgives som rød-gul-grålig, og uden 
om objektet ses en lysende korona. Lysstyrke: 

middel og konstant. Hastigheden anslås til 
150-200 km/t. Afstand til objektet 2000 m. 
Ingen lyd hørtes. 

Efter at have iagttaget objektet i 5 min., 
forsvinder det i østlig retning og bag træer. 

Fra kl. 20,20 til 20,35 iagttager manden 
i Sandved som blev underrettet nu objektet 
gennem kikkert. Observationsretning syd og 
højden 45°. 

Observatøren beretter: „Med det blotte 
øje lignede genstanden en rødlig stjerne, som 
bevægede sig. I kikkert kunne det her viste 
tegnede omrids skelnes, og de to lysende 



punkter (koøjer) var tydelige. Med interval¬ 
ler på ca. 2-3 minutter lyste genstanden rødt 
forneden, mindede om en projektør.“ Under 
den 15 minutter lange observation stod ob¬ 
jektet stille i 5 min. Objektets hastighed sam¬ 
menlignes med et sportsfly; størrelsen an¬ 
slås til 15-20 m. Ingen lyd hørtes. Objektet 
forsvandt tilsidst i nordøstlig retning i 30° 
højde. 

Den 16.-9.-1973. Fra Tumbøl i Sønderjyl¬ 
land observeres fra kl. 19,50 til 19,55 et kon¬ 
stant hvidtlysende objekt kommende fra s.ø., 


40° højde. Objektet nærmede sig observatø¬ 
ren i en skrå stilling for derefter pludselig at 
dreje til vandret plan. Objektet havde skarpe 
afgrænsninger i kanterne, og formen kunne 
tydeligt ses. 



Objektet havde hele tiden en jævn hastig¬ 
hed og blev i slutningen af observationen 
mindre og mindre, indtil det forsvandt i syd¬ 
vest, 35° højde. Lyd hørtes ikke. Vejret var 
den pågældende aften letskyet. 


Den 18.-9.-1973. Fra kl. 20,45 og i 10 min. 
iagttager et ægtepar i Virum følgende: Igen¬ 
nem vinduet ser man i v.s.v. i ca. 25° højde 
et gyldent objekt kommende i jævn fart hen 
over himlen. Da de går ud på altanen, ser 
de yderligere 3 lignende objekter, hvoraf det 
ene er lidt længere nede end de andre. Ob¬ 
jekterne flyver med god afstand. Det forre¬ 
ste af objekterne standser først, derefter de 
andre. Efter at objekterne har stået stille i 
nogen tid, forsvinder de alle 4 vestpå. Ob¬ 
jekternes lys beskrives som stærkt og konstant. 
Ingen lyd. 

Ca. 20,50 og i ca. 10 min. iagttager 2 per¬ 
soner i Glostrup 4 objekter i vestlig retning 
i ca. 45° til 60° højde. Objekternes form er 
rund, og farven beskrives som: gul, tildels 
rødligt skær. Uden om objekterne ses en svag 
rødlig korona. Størrelsen angives som ært 
(målt mellem tommel- og pegefinger i ud¬ 
strakt arm). De 4 objekter svævede hver for 
sig i uregelmæssige baner. Ingen lyd. 

En time før, kl. 19,50, havde de samme 
personer iagttaget et tilsvarende objekt i 
samme område. Desværre blev observatørerne 
afbrudt i deres observation. 

Rapport fra 1957 

Mellem den 15. og 23. oktober 1957 en 
eftermiddag kl. 14,30 er en landmand, hans 

datter og en medhjælper ved at køre roer 
hjem fra en mark i nærheden af Bramdrup, 
ca. 5 km n.n.v. for Haderslev. Pludselig pe¬ 
ger medhjælperen opad i østlig retning og 
spørger: „Hvad søren er det?“. De to andre 
får nu også øje på en sølvgrå, oval genstand 
med en kuppel ovenpå. 



Man bemærkede straks, at solen gav re¬ 
fleks i den blankpolerede overflade. Samti¬ 
dig hørtes en mærkelig hylende, dyb summen. 
Objektet bevægede sig bort fra observatører¬ 
ne med en „fart som en jager u og forsvandt 
i løbet af ca. 1 min. bag en nærliggende skov. 
Størrelsen anslås forskellig af observatørerne 
til mellem 5 og 15 m (ca. 10 cm i udstrakt 
arm), og afstanden fra 200 til 1000 m. 

(NB: En af observatørerne bemærker i 
rapporten: „Dagen efter var der i den lokale 
avis et stykke om et ufo, observeret på sam¬ 
me tid. u Det udklip vil vi gerne have fat 
på! X. P.) 

Siden ufo-bølgen over Sjælland den 11. 
februar i år er der til stadighed indgået en 
jævn strøm af rapporter. På grund af den 
begrænsede spalteplads har det kun været 
muligt at bringe en del af disse. 

Samtidig har antallet af meldinger til 
Alarmeringscentralen været i stadig stigning. 
Alene i oktober har der været 16 alarmer, 
mest over Midtsjælland, og de fleste var ret 
langvarige. 

Et problem, der har meldt sig, er de sta¬ 
digt stigende udgifter, specielt Alarmerings¬ 
centralens telefonomkostninger, og det har 
derfor været nødvendigt i et vist omfang at 
indskrænke videregivelse af meldinger til 
mere begrænsede områder. 

Da de fleste alarmer sker enten sent på 
aftenen eller om natten, er det oftest et ret 
anstrengende arbejde for A. C. at få ufo¬ 


alarmeringssystemet til at fungere. En stor 
hjælp ville det være, om alle medlemmer af 
alarmeringskæden ville gøre det til en fast 
regel, altid at gøre notater under alarmerin¬ 
gen, evt. at skrive rapporter (ufo-spørgeske¬ 
maet) om observationer og snarest at indsen¬ 
de disse til Alarmeringscentralen. 

Husk altid under telefonalarmering at op¬ 
give: 

Observatørens navn og bopæl. 

Objekternes antal, form, farve (lys) og 

størrelse. 

Observationstidspunkt. 

Observationssted. 

Observationsretning. 

Observationshøjde i grader. 

Objektets flyveretning (fra og til). 

Objektets flyvemåde (manøvrer). 

Observatørens tlf.nr. (evt. Walkie-Talkie 

stations betegnelse). 

På forhånd tak! X.P. 

Tegninger (undtagen s. 257): 

Henrik Petersen. 


DETTE STORE 
JUBILÆUMSNUMMER 

er godt stof for den, som vil 
„snuse“ lidt til UFO-problemet. 
Derfor har vi trykt et begrænset 
ekstra oplag, som vi sælger for 
samme pris 

+ kr. 1,25 i forsendelse = kr. 7,00 
Men skynd Dem at bestille, hvis 
De vil have det som alle tiders 
mandelgave! 

Giro 11 77 25 

SUFOIs Regnskabskontor 

Oxford Allé 3 A , 

2300 København S. 

Husk at anføre „jubilæumsnum¬ 
mer" på bagsiden af „talon til 
modtageren"! 

SCANDI -hjørnet 

ved Finn Nielsen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 

SVERIGE: 

„CIGAR“ UDSENDER BOLDE 

Tidligt om morgenen den 1. november 1972 
stod fru Margit Johansson op som sædvan¬ 
ligt kl. 04,45. Hun satte sig ved køkkenbor¬ 
det og kikkede ud ad vinduet. Vejret var 
dårligt, det styrtregnede og blæste, himlen 
var helt dækket af skyer. 

I nordvest så hun pludselig et lysende ob¬ 
jekt på himlen. Hun troede først, at det var 
månen. Men efter at have tænkt sig lidt om, 
kunne hun ikke få det til at passe. For det 
første kunne månen vel ikke skinne gennem 
skydækket, og hvis det var månen, stod den 
i det forkerte verdenshjørne. Hun så derfor 
nærmere på det. Lyset var meget stort, ca. 
dobbelt så bredt som månen, og så var det 
ovalt - cigarformet. 

Medens hun sad der og så på objektet, 
var den ene af hendes hunde - en golden re¬ 
triever meget urolig. Den sprang uroligt 
og hylende rundt i køkkenet. Hunden plejer 
ellers at være meget rolig. 

Margit Johansson følte sig ikke vel til 
mode, da hun kikkede på „cigaren“, som lyste 
med et intensivt gulhvidt lys. Rundt om den 
kunne ses en lysende corona. Hele tiden vug¬ 
gede cigaren frem og tilbage sideverts, me¬ 
dens den ikke flyttede sig op og ned. 

I tiden indtil kl. 06,00 skete ingenting. Så 
begyndte der at ske noget. Pludselig udsendte 
cigaren et rødtlysende rundt objekt, som lyn¬ 
hurtigt fløj mod nordøst. 

Margit Johansson besluttede nu at vække 
sin 13-årige datter, Mia, så hun kunne be¬ 
vidne observationen af det ukendte. 

Efter et kvarters forløb udsendte cigaren 

Fru Johansens tegning 



endnu et rundt rødt objekt, men denne ud¬ 
sendelse skete lidt lavere end den første. Og¬ 
så dette fløj mod nordøst. Efter endnu et 
kvarter udsendte cigaren atter et rundt ob¬ 
jekt. Dette var dog gulhvidt og blev udsendt 
lidt nedad. 

Klokken var nu omkring 06,30. De kunne 
nu se lysstråler som lyste ned mod jorden 
fra cigaren. De kunne dog ikke se, hvor lyset 
ramte jorden. Disse lysstråler lignede dem 
man ser, når solen lyser ned gennem skyerne. 

Et stykke tid efter at den 3. „bold“ var 
udskudt af cigaren, begyndte den at bevæge 
sig langsomt væk fra observatørerne, for til 
sidst at forsvinde. 

Yderligere oplysninger: Margit Johansson 
opgiver afstanden til cigaren som ca. 200 me¬ 
ter. Cigaren skjultes delvis af skyer, og de 
kunne se, at skyerne trak forbi den. Vinduet 
blev åbnet under den sidste del af observa¬ 
tionen. 

Vejret: skytæthed 8/8 - helt overskyet - 
regn og en skyhøjde på 300-400 meter. 

Kilde: GICOFF-information, Sverige. 

NORGE: 

Der har i efteråret været stor aktivitet i Nor¬ 
ge. I flere tilfælde har UFOer fulgt efter bi¬ 
ler. Vi bringer her et par af disse observa¬ 
tioner. 

FORFULGT AF „RUGBY BOLD“ 

Først i august var et ægtepar, civilingeniør 
Almås og hans hustru og søn, i bil på vej 
fra Mysen gennem Søndre Høland til Bjørke- 
langen. Kl. var da ca. 20. 

Kort efter, at de havde passeret Mysen, 
fik de øje på en lysende genstand, som kom 
farende over himlen. Det lignede et stjerne¬ 
skud. Små partikler faldt af da den nærmede 
sig Jorden. De mente, at det enten var et 
stjerneskud eller en satellit, der brændte op. 
Samtidig med, at den nærmede sig jorden, 
opstod der stærke forstyrrelser på bilradioen. 

De fortsatte dog deres kørsel. De kørte nu 
på Riksvej 115 gennem Hølandstraktene. 
Hustruen bøjede sig og så ud ad bagvinduet. 
Her så hun nu et meget skarpt lys bag ved 
bilen. Det var for tæt på til at være en 
stjerne og hun tænkte først, at det måtte 
være et fly. Hun blev dog lidt interesseret 
og kikkede fortsat ud ad bagvinduet. Hun 
opdagede nu, at det flyttede sig. Engang imel¬ 
lem var det på siden af vognen og flyttede 
sig så tilbage bag bilen igen. De troede dog, 
at det skyldtes vognens position på den sno¬ 
ede vej; men da det gentog sig på et langt 
lige stykke vej, begyndte de for alvor at in¬ 
teressere sig for lyset. Almås standsede bilen 
i et sving efter et kvarters kørsel. Den lysen¬ 
de genstand stoppede også. De fortsatte de¬ 
res kørsel og standsede denne gang på en lige 
strækning. Genstanden stoppede også. 

Først da de standsede ved et hus og sluk¬ 
kede billyset bevægede genstanden sig i mod¬ 
sat retning. 

Almås sprang ud af bilen med en kikkert 
gennem hvilken han fulgte genstanden. Den 
fulgte ikke en lige kurs, men ændrede ret¬ 
ning flere gange. På det tidspunkt havde gen¬ 
standen fulgt dem i en time. 

Gennem kikkerten kunne genstandens kon¬ 
turer tydeligt ses. Den lignede en rugbybold. 
Kernen af genstanden lyste med et turkis lys, 
mens omridset havde et gult skin. 


UFO STANDSER BIL 

Den 16. oktober var der ufo-aktivitet på vejen 
mellem Lillestrøm og Oslo. En bilist fortæl¬ 
ler: Jeg kørte ad Strømsvejen, da min bil 
pludselig gik i stå lige nord for Karihaugen. 
Jeg kikkede mig lidt desorienteret omkring, 
da jeg ikke kunne forstå, hvorfor den var 
gået i stå. Idet jeg så ud ad vinduet så jeg 
en lysende kugle „flyde u i luften kort fra 
bilen. Kort efter fjernede kuglen sig, og bilen 
startede igen. Kuglen kom tilbage igen, og 
motoren stoppede igen. Da kuglen fløj væk, 
startede motoren igen; denne gang „hakke- 
de“ den dog en del, før den igen gik nor¬ 
malt. 

Kuglen fløj langs vejen med en hastighed, 
som kan sammenlignes med ,,en fugls flugt 
gennem luften“. Kuglen fløj flere gange væk 
fra vejen, men kom atter tilbage, nogle gan¬ 
ge foran bilen og andre gange bag ved bilen. 

Den fløj i anslået højde af 100-200 meter. 
Kuglen blev observeret ved vejen i ca. Z 2 
time. 

UFO I ZIG-ZAG 

Den 26. september mellem kl. 21,30 og 22,30 
sad fire personer i Ringvål og så TV. Deres 
opmærksomhed blev pludselig tiltrukket af et 
stærkt lys, som fløj forbi et vindue. De gik 
da alle ud på en balkon, der vender mod 
Melhus og Orkanger. Da de så rundt på 
hamlen, fik de øje på lyset, som tilsyneladen¬ 
de var standset og stod stille over Trond¬ 
heim. Den var aflang og mindede om en 
omvendt dyb tallerken. Det intensive lys pul¬ 
serede, medens den holdt sig svævende. Gen¬ 
standen fløj rundt i cirkler og foretog af og 
til zig-zag bevægelser. Under disse manøvrer 
udsendte den flere gange et rødt lys. En en¬ 
kelt gang udsendte den et grønt lys. 

Da en af observatørerne vendte blikket 
mod vest, så han en lignende genstand over 
Trondheimsfjorden i retning mod Orkanger. 
Denne svævede lavere end den først sete. Og¬ 
så denne bevægede sig frem og tilbage med 
bratte bevægelser, medens den udsendte rødt 
og grønt lys. De betragtede genstandene i 
længere tid. 

Kl. var vel omtrent 22,30 da genstanden 

over Orkanger pludselig satte i gang og med 
stor hastighed fløj over himlen. Observatøren 
løb til et andet vindue, som han regnede med, 
at genstanden ville passere efter den retning, 
den havde taget. Genstanden kom med stor 
hastighed i lav højde. De havde åbnet vin¬ 
duet, men kunne ingen lyd høre. Genstanden 
fløj ind mellem nogle bakker, hvorved begge 


bakker blev oplyste. Afstanden til genstanden 
anslås til ca. 5 km. Genstanden forsvandt bag 
en bakke og kunne ikke ses mere. 

Genstanden, der stod over Trondheim, 
forsvandt gradvis mod øst. Genstandenes 
størrelse anslås til 15-30 meter og hastighe¬ 
den til det dobbelte af et jetflys. 

Kilde: sammendrag fra norsk presse. 


LÆSERBREVE 


Kommentar i anledning af 
„Okkultisme og overtro" 

I UFO-NYT nr. 5 skriver Ole Henningsen 
om bibliotekscentralens nye pjece „Okkul¬ 
tisme og overtro 44 . Den er udarbejdet af Hjejl 
Resen Steenstrup og Birgitte Rørbye. 

Det er utvivlsomt Hjejl Resen Steenstrup, 
der tidligere arbejdede ved Dansk Folke¬ 
mindesamling og nu er bibliotekar i Rødovre, 
der er ansvarlig for pjecens indslag om ufo’ 
er. Han har gennem flere år anmeldt ufo¬ 
litteratur i biblioteksvæsenets fagtidsskrift 
Bogens Verden og på den måde haft indfly¬ 
delse på bibliotekernes indkøb af bøger om 
emnet. 

Jeg undrede mig også over indholdet i 
pjecen. Retfærdigvis skal det måske nævnes, 
at Steenstrup i Bogens Verden 1973, nr. 5 
side 288 anmelder, synes jeg, SUFOFs bog 
„UFO og videnskaben 14 helt pænt. 

I andre anmeldelser har jeg ikke kunnet 
undlade at spekulere over, hvor Hjejl Resen 
Steenstrup henter sine oplysninger. 

For at starte med anmeldelsen af min egen 
bibliografi i Bogens Verden 1973, nr. 2 side 
93. Der skriver Steenstrup at jeg skulle have 


haft en del at gøre „med Adamski-bevægelsen 
og Orthon-tilhængerne u ! Det tror jeg at så¬ 
vel H. C. Petersen og Knud „Orthon 44 Wei- 
king til enhver tid vil bestride. Et andet ek¬ 
sempel: I omtalen af „UFOs i fokus 44 i Bo¬ 
gens Verden 1972, nr. 12 side 714 skriver 
Steenstrup: „Litteratur om emnet fx. på tysk 
er meget stort 44 . (Bemærkningen skal ses på 
baggrund af at han mener at flere gode 
udenlandske bøger burde oversættes til 
dansk). Vel, det kan godt ske, men af de 56 
tyske ufo-bøger jeg har registreret, er de 33 
oversat fra andre sprog, hovedsageligt en¬ 
gelsk. En anden sag er så at mange af de 
originale tyske ufo-bøger, i modsætning til 
danske, udmærket passer ind i pjecens øv¬ 
rige udvalg af litteratur. 

Ole Henningsen spørger hvem man skal 
klage til. Det må velsagtens være til Hjejl 
Resen Steenstrup selv, det er ham der er 
„eksperten 44 , en misinformeret ekspert. En 
trøst er der dog: Bogens Verden holder op 
med at anmelde bøger i det hele taget. 

Willy Wegner 

Se - det er et 
rigtigt familieblad! 

SUFOI følger artikel-svindelen op 


Læserbrev til SUFOI: 

„Jeg er en daglig læser af „Roskilde Tidende 44 , 
og sender derfor en tak til SUFOI for oplys¬ 
ningen i dagens avis, om „artiklerne 4 * i Dansk 
Familieblad. 

Jeg køber af princip aldrig ugeblade, ude¬ 
lukkende på gr. af serien „TV-Reporter myr¬ 
det af Rumvæsener 44 har jeg „hængt på 44 i de 
uger „beretningerne 44 har været bragt. Nu fø¬ 
ler jeg mig komplet til grin, har vel været 
lige lovligt godtroende, men i den udform¬ 
ning serien blev bragt, kunne jeg kun opfatte 
den som fakta. 

Tak til SUFOI fordi jeg nu er fri for at 
blamere mig yderligere. Det er såmænd alle¬ 
rede slemt nok, idet jeg over for min om¬ 
gangskreds, i flere UFO-diskussioner har 
henvist til disse „artikler 44 som en slags yder¬ 
ligere „bevis 44 i UFO-sagen. 

Dansk Familieblad kunne nu godt have sat 
en lille notits i et hjørne m. (Science Fiction). 
Dette er endnu en chance for skeptikerne til 
at få sig en god latter. (Hvad kan man dog 
ikke få de UFO-fantaster til at tro på!) 
Undskyld mit lange brev, men jeg syntes lige 
jeg ville sige tak fordi De afslørede bedraget. 

Venlig hilsen 

Gertrud Olsen 

I forrige nr. af UFO-NYT afslørede vi, 
hvorfra Dansk Familieblad’s stærkt omtalte 
serie „TV-reporter myrdet af rumvæsner 44 
stammede, nemlig at det drejede sig om ma¬ 
nuskriptet til et tysk TV-spil. I ugebladet 
præsenteres materialet som en artikelserie, 
d.v.s. en beskrivelse af virkelige hændelser, 
mens der i virkeligheden er tale om et bedrag 
over for læserne. 

Ovenstående henvendelse er ikke den ene¬ 
ste reaktion på Dansk Familieblads serie, og 


i det følgende skal kort orienteres om, hvad 
der fra SUFOI’s side er gjort for at gøre of¬ 
fentligheden opmærksom på bladets manipu¬ 
lation med læserne. 

Som nævnt i forrige nr. af UFO-NYT blev 
der afsendt et anbefalet brev til den ansvars¬ 
havende redaktør, Hans Barfod, på Dansk 
Familieblad. I dette brev blev der bedt om 
en redegørelse for, hvad der har foranlediget 
redaktionen til at behandle stoffet som reali¬ 
teter, når der i virkeligheden er tale om et 
TV-spil. 

Lang tid gik uden reaktion fra Dansk Fa¬ 
milieblad, hvorfor SUFOI udsendte en 
pressemeddelelse til dagblade og ugeaviser 
samt radio og TV. Ingen af de nævnte 
medier bragte imidlertid sagen frem, hvorfor 
der måtte gåes andre veje. Der blev skrevet 
et læserbrev i Ny Dag, Nakskov, ligesom Lol- 
land-Falsters Folketidende i Nakskov brag¬ 
te en større artikel om sagen. 

Det norske „Verdens Gang 44 bragte i for¬ 
bindelse med en omtale af de signaler, sovjet¬ 
iske videnskabsmænd har opfanget, dette: 

Det er særdeles viktig ikke å forveksle 
vitenskap med science-fiction. Vitenskapen 
bygger bare på kjensgjerninger, mens science- 
fiction mest benytter seg av fantasien. 

Mange danske lesere av ukebladet Dansk 
Familieblad har således ikke visst om bladets 
artikkel-serie om en TV-reporter som er myr¬ 
det av romvesener fra en annen klode, var 
sann eller bare oppdiktet. Serien er en om¬ 
skrevet versjon av et tysk TV-spil. 

Tyskerne la ikke skjul på at stykket var 
oppdiktet, men Dansk Familieblad har ikke 
med et ord nevnt at artikkelserien er oppdik¬ 
tet, og at det fotografiske materiale er kon- 

struert. Rom-artiklerne er stilt opp dokumen¬ 
tarisk og er oppført under artikler, ikke som 
noveller eller romaner. 

SUFOI, Skandinavisk UFO-Informasjon, 
har protestert mot at ukepressen uten videre 
trykker slike ting, uten hensyn til om det er 
sant eller usant. 

V. G. 26. okt. 73. 

Fremsendt materiale med dokumentation 
for SUFOFs oplysninger om serien i Dansk 
Familieblad resulterede i en større artikel . 
Roskilde Tidende samt i Information, hvor 
Hans V. Bischoff ringede Dansk Familieblad 
op for at få en forklaring: 

(Interview fra Information): 

„Vi giver det ganske rigtigt ud for 
facts, selv om vi naturligvis godt ved, 


hvor stoffet kommer fra,“ siger bladets 
chefredaktør Hans Barfod, til Informa¬ 
tion. „Det har vi da lov til. 44 

- Har De det? 

„Ja, hvem skulle forbyde os det? Vi 
skriver da heller ikke altid over novel¬ 
ler, at det er noveller. 44 

- Så fremgår det vel på anden måde. 
Af Deres indholdsfortegnelse, for ek¬ 
sempel. Rumartiklerne er opført som 
artikler, ikke som noveller eller roma¬ 
ner. 

„Den teknik at stille noget doku¬ 
mentarisk op giver mere liv over frem¬ 
stillingen. Det har vi da set mange 
eksempler på i tidens løb. 44 

- Hvor? 

„Det kan jeg ikke lige huske. 44 

Lapsus 

- Har De selv gjort det før? 

„Lige i øjeblikket kan jeg ikke kom¬ 
me på noget eksempel. Men kan De 
ikke huske det berømte amerikanske 
hørespil fra 1930’erne, det, hvor Orson 

Welles dramatiserede H. G. Wells’ Klo¬ 
dernes Kamp? Det vakte også stor op¬ 
sigt" 

- Både før og efter den udsendelse 
blev der tydeligt gjort opmærksom på, 
at det var teater. 

„Vi indrømmer da gerne, at stoffet 
er behandlet meget realistisk. Men vi 
kan ikke se, vi har gjort noget forkert.“ 

— Burde der ikke have stået bare et 
enkelt sted, at der er tale om rent digt? 

„Det står der vist også i forbindelse 
med en af artiklerne. 44 

— Ikke i dem, der hidtil har været 
offentliggjort. Serien har kørt hver uge 
siden 13. september. 

„Måske skrev vi det først i forbin¬ 
delse med den sidste artikel. Den er 
ikke offentliggjort endnu. 44 

- Måske? 

„Ja, jeg kan ikke lige huske det. Hvis 
vi har glemt det, må det være en lap¬ 
sus. 44 

— Har De solgt mange blade på det 
nummer? 

„Nummer og nummer, det er vel 
svært at vide hvad det er, der sælger. 
Men vort oplag er for tiden 74.000- 
75.000 eksemplarer, og det er 4000- 
5000 mere end i sommer. 44 

— Har De ingen protester haft mod 
serien? 

„Kun nogle ganske få, og de har 
fuldt ud accepteret vor forklaring. Den, 
jeg har givet Dem. 44 


Fra Dansk Familieblad var der i mellem¬ 
tiden indløbet svar, hvor man henviser til 
den berømte radioudsendelse „Klodernes 
Kamp 44 . Brevet slutter med: „Vi ønsker ikke 
at manipulere med læserne, som alle ved, 
hvad der kan være fantasi i dag kan blive 


virkelighed i morgen. 44 Magen til floskel skal 
man lede længe efter. Det er fantastisk, at 
redaktionen af et af Gutenberghus-bladene 
kan tillade sig at spise en veldokumenteret 
forespørgsel af på denne facon. Men det er 
åbenbart det niveau, man arbejder på i 
Dansk Familieblad. 

Henvendelser til Jyllands-Posten, Berling- 
ske Tidende, Politiken, BT og Ekstrabladet 
med dokumentation for de fremsatte påstan¬ 
de, førte ikke til en ellers landsdækkende om¬ 
tale. Alternativt fik samtidig nogle af disse 
dagblade medsendt et læserbrev, som ikke 
blev optaget. Hvilke muligheder har en en¬ 
kelt person, altså en læser af ugebladet f. eks., 
for at få korrigeret usande påstande og få 
gjort de øvrige læsere opmærksomme på, at 
de i virkeligheden bliver bedraget af bladet? 

Dette er en af de ting, man kommer til 
at tænke nærmere over, når en sådan sag har 
stået på i nogen tid, uden at nogen egentlig 
har lyst til at reagere overfor en så åbenlys 
manipulation fra Dansk Familieblads side. 

Sagen burde have interesse for langt videre 
kredse end blot for UFO-folk, hvis arbejde 
for et seriøst syn på UFO-observationer nemt 
kan ødelægges af sådanne sensationer uden 
bund i virkeligheden. Vi anser det derfor for 
ønskeligt at føre sagen videre - også ud fra 
et forbrugersynspunkt — for eventuelt at nå 
frem til en utvetydig afklaring af spørgsmålet 
om, hvor langt ugepressen kan tillade sig at 
gå i behandlingen af stoffet. 

Vi føler trang til at rette en tak til de 
mennesker, der har hjulpet os i det foreløbige 
arbejde, først og fremmest Per Nielsen, Lol- 
land-Falsters Folketidende, Nakskov, Morten 
Dam, Roskilde Tidende, Hans V. Bischoff, 
Information, samt fru Kitty Jørgensen, For¬ 
brugerkontoret i Nykøbing F., der har været 
til megen opmuntring og støtte. 

UFO-NYT’s læsere vil blive holdt løbende 
orienteret, dersom der skulle komme nye ting 
frem i sagen, som vi har ment det rigtigt af 
principielle grunde at tage op. 

O H 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens arbejde. 


REPRÆSENTANTSKABSMØDET I SUFOI 

Søndag den 23/9 afholdt SUFOI sit halv¬ 
årlige Repræsentantskabsmøde i København. 
Alle medlemmer af Repræsentantskabet samt 
Forretningsudvalget (se side 2) var indbudt. 

Ved disse møder orienterer de forskellige 
arbejdsudvalg hinanden om udviklingen si¬ 
den sidst, og desuden diskuteres projekter og 
arbejdsplaner for fremtiden. 

Nedenfor vil jeg give et forkortet referat 
af beretningerne fra arbejdsudvalgene: 

I disse spalter har jeg løbende orienteret 
om Forretningsudvalgets arbejdsprogram, så 
jeg vil gå over til nogle af Erling Jensens ge¬ 
nerelle bemærkninger til Repræsentantska¬ 
bet: 

Erling Jensen (Forretningsudvalget): 

Prisen på UFO-NYT 1974 skulle fast¬ 
sættes ved dette møde. Trods stærkt stigende 
udgifter til trykning og porto, foreslås det, at 
vi søger at undgå en prisstigning på bladet 
i denne omgang. 

Vi skal i det nye år satse på at få flere 
bøger udgivet; især skal dr. Hyneks bog ud, 
så snart de tekniske vanskeligheder er over¬ 
vundet. 

- SUFOI bør nok fremover rette henven¬ 
delse til massemedierne i stigende omfang. 
Der tænkes særligt på dags- og ugepressen. 

- Et stort ønske for det kommende år er, 
at SUFOI får kontakt med flere konsulen¬ 
ter på forskellige videnskabelige fagområder. 

- Arbejdspresset er fortsat meget stort i de 
forskellige afdelinger. Da arbejdet er ulønnet, 
må vi med mellemrum regne med, at flere 
medarbejdere ikke kan afse den nødvendige 
tid til at fortsætte. Men problemet er fortsat 
at få disse folk erstattet med egnet arbejds¬ 
kraft, der har den fornødne tid og de nød¬ 
vendige evner! Lige for tiden mangler der 


særlig folk til: Rapportoptagning, fotobedøm¬ 
melse og oversættere fra romanske sprog. 

Erling Jensen sluttede sine bemærkninger 
med at sige: „... Vi bør benytte 1974 til at 
cementere vort ståsted, ved at få endnu bedre 
styr på organisationen og dens begrænsede 
ressourcer. Det må og skal være sådan, at 
vi kan finde det vi ønsker, når vi ønsker det 
- og når før eller siden andre ønsker det!“ 

Med de sidste bemærkninger hentydede 
Erling Jensen bl. a. til det nye arbejdsområ¬ 
de i SUFOI: Arkivering og registrering. 
SUFOI har gennem årene samlet så store 
mængder oplysninger, data, materialer, artik¬ 
ler, bøger og konkret viden, at vi af hensyn 
til fremtiden må bruge tid på nu at få et 
samlet overblik. Stig Holst Christiansen er 
udpeget til leder af dette spændende arbejds¬ 
felt. Selv kunne Stig ikke være til stede ved 
mødet, men han bad om at få uddelt regi¬ 
streringslister ved mødet, så Repræsentant¬ 
skabets egne UFO-materialer kunne indføres 
i arkivet. 

Ole Henningsen (Efterforskningsafdelingen 
og Områdeleder for Lolland/Faister): Det 
praktiske arbejde med SUFOFs avisudklip 
er nu overdraget til Niels Krag (fra Inform.- 
afdelingen). Niels Krag har arbejdet med 
sagen gennem lang tid, og SUFOI har aldrig 
haft en bedre orden i disse sager end nu. 

Der var ikke væsentlige nyheder fra Efter¬ 
forskningsafdelingen ud over de ting, som 
Repræsentantskabet allerede er gjort bekend¬ 
te med. - Interessen for et aftenskolekursus 
i „ufologi“ i Nakskov havde været for ringe 
til at holdet kunne starte. 

John Juhler (Områdeleder for Nordjyl¬ 
land ): John har bl. a. arbejdet på at få flere 
medlemmer til sine studiegruppe i Nørholm 
ved Ålborg. Der er planer om i det kommen¬ 
de halvår at søge kontakt med flere af 
SUFOI’s medlemmer i området. 

Peter A. Hansen (Informationsafdelingen): 
Der var bl. a. arbejdet med problemet om 
mandskabsmanglen i SUFOI. Afdelingen 
havde derfor opfordret folk til at deltage i 
sine møder for ad denne vej at finde frem 
til nye medarbejdere. Det var delvis lykke¬ 
des, idet 3 nye hjælpere var dukket op på 

relativt kort tid. - Endelig havde man taget 
initiativet til at få startet den omtalte „Arki¬ 
vering og registrering“ af SUFOI’s materia¬ 
ler. Stig arbejder også i denne afdeling. Dette 
arbejdsfelt betragtes som en vigtig forudsæt¬ 
ning for at kunne præstere et godt oplysnings¬ 
arbejde over for offentligheden. 

Andre sager der var behandlet: Ændring 
af vandreudstillingen, så den kan fremtræde 
revideret ved en ny cirkulation blandt de dan¬ 
ske biblioteker i 1974. Desuden havde vi be¬ 
skæftiget os med: Pressemeddelelser om lo¬ 
kale observationer, det nye „studiekreds- 
hefte u , fremstød for UFO-NYT, kontakt med 
studiekredsene. 

Finn Nielsen (Områdeleder for Sjælland): 
Kontakten til de øvrige skandinaviske grup¬ 
per (som også hører ind under Finn’s ar¬ 
bejdsfelt) kører roligt videre. Den nye rubrik 
„SCANDI-hjørnet“ i UFO-NYT bringer ny¬ 
heder fra denne kant. 

Vedrørende den studiekreds, Finn regner 
med at påbegynde, så har der foreløbig meldt 
sig 5 deltagere. Man regner med at være i 
gang i oktober måned. 

Erik Benny Johansen (Ekspeditionen): Det 
oplystes, at Ekspeditionen har meget travlt, 
og vi fik ved mødet det indtryk, at det er 
ved at blive en permanent tilstand. Det kni¬ 
ber med tiden. 

SUFOI’s nye telefonsvarer yder den for¬ 
ventede service over for personer, som ønsker 
at komme i kontakt med Ekspeditionen, og¬ 
så når der ikke er nogen hjemme. Det er 
nu blevet muligt at indtale en besked til 
SUFOI på telefonsvareren. 

Finn W. Kalvik (SUFOFs faste repræsen¬ 
tant i Norge): Finn gav en grundig redegø¬ 
relse for situationen mellem de norske ufo¬ 
organisationer. I disse år er man ved at få 
udbygget den nye norske organisation: Norsk 
UFO Center (NUFOC). Heri er medtaget 
hovedparten af de små lokale ufo-grupper, 
som før fandtes spredt i stort tal rundt om 
i Norge. Man er med andre ord godt på vej 
til en central norsk UF O-organisation. Der 
er et lille minus herved: Det har endnu ikke 
været muligt at få fodfæste i Oslo, hvor 
massemedierne befinder sig. Grupperne i 


Oslo vil efter sigende ikke være med i 
NUFOC. 

Finn omtalte et større UFO-arrangement, 
som fandt sted i Lillestrøm i september, og 
hvor både NUFOC og SUFOI havde leve¬ 
ret reklamemateriale. 

Finn takkede for et godt samarbejde med 
SUFOI og var særlig glad for den løbende 
orientering, som sker gennem udsendte refe¬ 
rater. 

X. P. Madsen (Alarmeringscentralen): 
Alle nye observationer bliver meldt hertil. 
Det kræver sin mand at stå ud af sengen 
kl. 2 om natten den ene gang efter den an¬ 
den! En aflastning er virkelig ønskelig! Alar¬ 
meringsøvelsen den 1.-2./9 var tilfredsstillen¬ 
de. Mange walki-talkie-klubber gav et nap 
med. Hovedparten af Rapportcentralens ar¬ 
bejde befinder sig i dag i Alarmeringscen¬ 
tralen. 

Endelig havde X. P. holdt et utal af fore¬ 
drag over hele landet, og han regner med, 
at det kan fortsætte fremover. 

Iver O. Kjerns (Redaktør for UFO-NYT): 
Der blev takket for de mange bidrag i form 
af artikler, som redaktionen havde modtaget 
fra de tilstedeværende. Der var indtrådt et 
akut behov for gode oversættere, som også 
beherskede det danske sprog acceptabelt. - 
Desuden var redaktionen netop blevet udvi¬ 
det med Flemming Ahrenkiel (fra Inform.- 
afd.), som får astronomi og rumfartsstof som 
sit arbejdsfelt. 

Ole ]. Knudsen (Områdeleder for Midt¬ 
jylland ): Han havde bl. a. arbejdet med en 
observation fra Langeland, hvor nogle inter¬ 
essante fotografier nu var til undersøgelse. 
Ellers var der ikke meget nyt fra området. 

Kai E. Møller (Områdeleder for Sønder¬ 
jylland): Den lille gruppe, som Kai Møller 
har diskuteret UFO’er med gennem nogle 
år, er desværre ved at gå i opløsning. Andre 
ufo-interesserede i Sønderjylland opfordres 
til at kontakte ham vedrørende deltagelse! 
Der er planer om et større fremstød for 
UFO-NYT via pjecer etc. i området i løbet 
af dette efterår. 

Frank Lerhæk (Områdeleder for Fyn samt 
trykning af UFO-NYT): Ikke nogle væsent- 

lige henvendelser i det forløbne halvår. - 
Udgifterne til UFO-NYT i 1974 vil stige be¬ 
tydeligt. Der advares mod at slække på bla¬ 
dets kvalitet! 

Bodil og Erling Kromann (Oversætter og 
Rapportarkivering): De var desværre ikke til 
stede, men oplyste pr. brev, at de ikke mere 
havde den fornødne tid til arbejdet og 
desværre måtte ophøre hermed. UFO-NYT’s 
redaktion har i årenes løb trukket store veks¬ 
ler på Bodil, og det er et alvorligt tab for 
bladet, at „BK U ikke mere kan klare over¬ 
sættelserne. Ligeledes må vi savne Erling 
Kromanns samvittighedsfulde arbejde med 
rapporterne og disses beskrivelse i bladet. Der 
blev fra alle sider udtrykt en tak for det ar¬ 
bejde, som „Kromænnerne“ har udført gen¬ 
nem mange år. 

Gunnar Weichardt (Regnskabsafdelingen): 
Store dele af arbejdet udføres i samarbejde 
med Erik B. Johansen i Ekspeditionen. Regn¬ 
skabet er nu så krævende, at Gunnar kun 
kan overkomme dette arbejde i SUFOI. 

Vi gik herefter over til at diskutere 
S UFO I 3 s driftsregnskab for første halvdel af 
1973 samt budgettet for 1974. En af de af¬ 
gørende ting i den efterfølgende debat var 
prisen på UFO-NYT i 1974. Trods de store 
forventede prisstigninger, mener vi at kunne 
forsvare at beholde prisen uændret på 35 kr. 
årligt. Den jævne stigning i abonnements¬ 
tallet skulle delvis kunne dække vore omkost¬ 
ninger. Bladets kvalitet fremover blev også 
omtalt. Også på dette punkt var der enighed 
om, at den høje kvalitet ikke måtte ændres! 

Næste punkt var valg til Forretningsudval¬ 
get. Det fik til resultat, at udvalget i det næ¬ 
ste halve år får følgende sammensætning: 
Erling Jensen 
Iver O. Kjems 
Gunnar Weichardt 
Peter A. Hansen 
Finn Nielsen 
X. P. Madsen 
Erik Benny Johansen 

Endelig fulgte en diskussion af forskellige 


sager, der skulle arbejdes med fremover. Her 
bringes et mindre uddrag af emnerne: 

Udklipscentralen: Vi diskuterede, til hvem 
vore læsere kunne sende udklip, som de måt¬ 
te falde over i deres lokale blade. Der var 
enighed om, at udklippene blot skulle sendes 
til UFO-NYT’s redaktion . Så skulle de nok 
ende i vores arkiv efter brugen. 

UFO-Spørgeskemaet: Der var fremsat øn¬ 
sker om ændring heraf. Da vi imidlertid ikke 
kunne foreslå nogle bedre udformninger, ved¬ 
toges det at fortsætte med skemaet i dets nu¬ 
værende form. Vi er dog opmærksomme på, 
at visse af dets punkter kan misforstås af ob¬ 
servatørerne. 

Bånd central: SUFOI håber snart at kun¬ 
ne starte en båndcentral, hvorfra vi kan ud¬ 
låne båndoptagelser af UFO-mæssig interes¬ 
se. Der vil komme nærmere herom i bladet, 
når det endelig er vedtaget. 

Byledere: Områdelederne har gennemgå¬ 
ende alt for store områder at se til. Det var 
foreslået, at de søgte efter lokale „byledere“, 
som kunne klare en mindre del af området 
for dem. Sagen er indtil videre overgivet 
Forretningsudvalget. 

Teknisk gruppe: SUFOI har længe ønsket 
at kunne sammensætte en gruppe mennesker 
med særlig indsigt i tekniske problemer. En 
sådan gruppe kunne rådgive og vejlede 
SUFOI i tekniske og rapportmæssige spørgs¬ 
mål. Også denne sag gik til Forretningsud¬ 
valget. 

Dansk Familieblad: Dette blad havde bragt 
„UFO-artikler“, som blev udgivet for sand¬ 
færdige; vores Efterforskningsafdeling kunne 
imidlertid fremlægge kendsgerningerne: Det 
drejede sig om et tysk TV-spil, „Die Delega- 
tion u . Det blev vedtaget, at SUFOI skulle 
udsende pressemeddelelse herom til Radio, 
TV og de større dagblade. Informationsafde¬ 
lingen skulle tage sig af sagen. løvrigt skulle 
sagen forfølges for at få Dansk Familieblad 
til at rykke ud med en forklaring på den 
form, hvorunder serien blev bragt. (Se lede¬ 
ren i sidste nummer og side 266-68 i dette). 

Mødet sluttede søndag eftermiddag klok¬ 
ken halv fem. 

STUDIEGRUPPERNE 

Flere grupper vil gerne have nye deltagere 
i arbejdet og i diskussionerne. Grupper, som 
over for mig har givet udtryk herom, er an¬ 
ført nedenfor. Har De lyst til at snakke med 
andre interesserede om dette emne, så anbe¬ 
faler vi, at De søger direkte kontakt med 
grupperne. Vil De gerne først høre lidt om 
en gruppe, f. ex. dens størrelse, gennemsnits¬ 
alder, interessefelt osv., så bedes De skrive 
til undertegnede, hvor oplysningerne kan fås. 
Vi benytter lejligheden til at opfordre læsere 
på Fyn til at finde sammen om en studie¬ 
gruppe, særlig da en sådan mangler på øen. 
Vi vil i øvrigt gerne høre om andre grupper, 
som ønsker at blive omtalt i disse spalter: 

SUNDBY UFO-FORENING 
Henrik Henriksen, 

Lygtemagerstien 3, 

2300 København S. 

TASTRUP/TORSLUNDE GRUPPEN 
Torsten Dam-Jensen, 

Søndertoften 44, 

2630 Tåstrup. 

VIRUM UFO-KREDS 
Flemming Ahrenkiel, 

Niels Bohrs Allé 12, 

2860 Søborg. 

ROSKILDE-GRUPPEN 
Finn Nielsen, 

Absalonsvænget 1, 

Ramsømagle, 

4621 Gadstrup. 

JØRLUNDE-GRUPPEN 
Torkild Overvad, 

Bøgevej 2, Jørlunde, 

3550 Slangerup. 

RØNNE-GRUPPEN 
Torben Rønne-Larsen, 

Kalkbrænderivej 8, 

3700 Rønne. 


FELSTED-GRUPPEN 
Kai E. Møller, 

Felsted Vestermark, 

6200 Åbenrå. 

FREDERICIA-GRUPPEN 
Bent Eriksen, 

Købmagergade 6 B, 2. th., 

7000 Fredericia. 

RANDERS-GRUPPEN 
Kurt Jensen, 

Violvej 23, 

8900 Randers. 

NØRHOLM-GRUPPEN 
John Juhler, 

Nør holms vej 313, 

8900 Randers. 

INFORMATIONSAFDELINGEN 

SUFOI's Informationsafdeling mødes hver 
tredie torsdag hos undertegnede i Gentofte 
ved København. For tiden er gruppen på 7 
deltagere, og den arbejder bl. a. med PR og 
reklame for UFO-arbejdet i Danmark. Des¬ 
uden gør vi meget for at SUFOI skal blive 
kendt. Vi ser meget gerne at flere vil deltage 
i det interessante arbejde. Det eneste vi må 
bede om er, at De har den nødvendige tid 
og energi. Hvad angår tiden, så vil det blot 
sige et par timers arbejde ugentlig samt tid 
til møderne. - Skriv til os og fortæl lidt om 
Dem selv. Hvad der interesserer osv. Til op¬ 
lysning kan vi sige, at gruppens nuværende 
gennemsnitsalder er ca. 30 år. 

FOREDRAG - LEJ LYSBILLEDER 

SUFOI’s Foredragsafdeling (adressen side 2) 
modtager bestilling på foredrag overalt i lan¬ 
det. Dog må foredrag uden for Sjælland af¬ 
tales i særlig god tid. Vore foredragsholdere 
kan byde på en interessant aften, og der vises 
gerne lysbilleder. Husk at træffe aftale i god 
tid! 

Lysbilleder kan De leje i Foredragsafdelin¬ 
gen. Mod et depositum på 25 kr. får De til¬ 
sendt en serie UFO-lysbilleder udvalgt af 
SUFOI. Der medfølger et teksthæfte. 

UFO-ARTIKLER HAVES! 

Vi ligger inde med flere artikler om UFO’er, 
som vi har skrevet gennem tiden. Fra tid til 
anden får vi henvendelser fra skoleblade og 
tidsskrifter af snart enhver art, om vi ikke 
kan levere artikler om sagen. Det har vi na¬ 
turligvis gjort, og vi vil også fortsætte her¬ 
med såvidt tiden rækker. Har De forbindelse 
til tidsskrifter, blade eller aviser, som ønsker 
at bringe artikler om UFO’er, så beder vi 
Dem rette henvendelse til Informationsafde¬ 
lingen (adresse side 2). Vi leverer gratis ar¬ 
tikler om et eller andet emne, som De ud¬ 
vælger, blot det har med UFO’er at gøre. Vi 
håber at høre fra rigtig mange! 

ELEV-MATERIALE! 

Er De lærer og står De foran at skulle op- 

VIDENSKAB: 

Delte meninger blandt viden¬ 
skabsmand om liv på Jupiter 

Nogle videnskabsmænd mener, at der kunne 
være liv på Jupiter, andre mener nej. 

Efterhånden som mennesket lærer mere om 
det univers, der omgiver ham, bliver spørgs¬ 
målet om liv uden for Jordens tynde biosfære 
af større interesse. Skønt videnskabsmænd 
står splittet i dette spørgsmål, er alle enige 
om, at der kræves mange flere undersøgelser, 
før nogen kan vide noget med sikkerhed. 

Pioneer 10, der nu er ca. 34 miil. km fra 
den store planet, vil i december give os vor 
første mulighed for et nærmere kig på Jupi¬ 
ter. Men selv de mest optimistiske videnskabs¬ 
mænd regner ikke med at Pioneer 10 finder 
tegn på liv. Hvad Pioneer 10 derimod vil 
gøre — og det regner videnskaben for det 
første store skridt - er at give os et indtryk 
af de forhold, der hersker på Jupiter. Den 
vil fjerne en mængde gisninger om Jupiter 
og denne planets omgivelser, og i stedet sætte 
facts. De svar Pioneer 10 vil sende tilbage 
til Jorden, når den passerer planetens sky¬ 
dække den 3. december i ca. 130.000 km’s 
afstand, kan måske hjælpe med til at bestem¬ 
me mulighederne for liv der. Men afgøre 


lyse en skoleklasse om UFO’er? Eller er De 
selv elev og har lyst til at fortælle kamme¬ 
raterne om sagen, så skriv eller ring til Infor¬ 
mationsafdelingen. Vi kan altid tilbyde ma¬ 
teriale. F. ex. har vi for tiden ,,Studiekreds¬ 
heft et“, som blev omtalt i sidste nummer. 
Der foreligger snart et nyt oplag heraf. Vi 
udvider heftet lidt og omredigerer lidt i stof 
og litteraturfortegnelse; ellers vil 2. oplag 
indeholde samme tekst som 1. oplag. Prisen 
for heftet er indtil det nye oplag foreligger: 
1 stk.: 3 kr. og 2 stk5 kr. Heftet bestilles 
ved at indbetale beløbet i frimærker til In¬ 
formationsafdelingen (side 2). 

Peter A. Hansen, 
Informationsafdelingen 


problemet kan oplysningerne sikkert næppe. 

Kun i nogle få hundrede år ud af den 
million år det har eksisteret har mennesket 
grundet over spørgsmålet om liv uden for 
Jorden. I løbet af de sidste to årtier er vi¬ 
denskabsmænd blevet tvunget til at erkende, 
at stjerner omgivet af planeter er noget al¬ 
mindeligt - er reglen snarere end undtagel¬ 
sen. Gunstige livsbetingelser må også være ret 
udbredt. 

Foruden menneskets ufuldstændige viden 
om andre planeter, er det også hæmmet af 
en relativ uvidenhed om de forhold, hvor¬ 
under liv kan eksistere. Liv er ikke overdre¬ 
vent skrøbeligt, tværtimod synes det forbløf¬ 
fende robust. F. eks. kan levende organismer 
trives i koghede kilder og bakterier leve i det 
hede vand omkring en kernereaktor. Alger 
overlever udmærket i saltsøer, 59 grader un¬ 
der frysepunktet. Træer, der er blevet begra¬ 
vet og afsvedet af lavaen fra vulkanudbrud, 
er i stand til igen at sende nye skud frem til 
blomstring. Selv på bunden af de dybeste 
oceaner, under tryk på adskillige ton pr. cm 2 , 
finder man liv. 

Man betragtede engang de dybe og tørre 
slugter i Antarktis som de eneste livløse om¬ 
råder på Jorden. De vrimler nu med mikro¬ 
organismer, bragt med af de videnskabs¬ 
mænd, der besøgte området. 


UFO-NYT 273 





Dr. Stanley C. Miller og Professor Harold 
C. Urey har ved Chicago’s Universitet udført 
forsøg der synes at vise, at liv kan opstå spon¬ 
tant ved kemisk udvikling, blot de rigtige 
forhold er til stede. Miller og Urey blandede 
methan, ammoniak, vand og brint i en be¬ 
holder og udsatte derefter blandingen for 
elektriske udladninger, (en parallel til lyn i 
en planets atmosfære o. a.). Efter forsøget 
fandt de, at visse aminosyrer, der er alt livs 
byggestene, var blevet dannet i blandingen. 

Jupiter’s atmosfære vides at indeholde 
methan, ammoniak og brint og, næsten sik¬ 
kert, vand og helium. Læg hertil, at Jordens 
oprindelige atmosfære, da Jorden dannedes 
for ca. 4 milliarder år siden, iflg. seneste re¬ 
sultater også bestod af methan, ammoniak, 
vand og brint. Disse ting styrker argumenter¬ 
ne om muligheden for liv. 

På Jorden udvikledes de første skabninger 
øjensynligt ved hjælp af energiudladninger 
ved Solens utraviolette stråler i den tidligste 
atmosfære. Senere opstod fotosynthesen, med 
organismer, der absorberede kulstof og fri¬ 
gav ilt. Efterhånden som brinten forsvandt, 
bl. a. ud i verdensrummet, og der kom øgede 
mængder ilt, ændredes atmosfærens sammen¬ 
sætning til den, vi har i dag. 

Indtil fornylig havde modstandere af liv- 
på-Jupiter hypothesen imidlertid et vægtigt 
modargument. Man mente, at Jupiters at¬ 
mosfære var nedfrosset til nær det absolutte 
nulpunkt, 274 C°, som er temperaturen 
af det omgivende verdensrum. I Jupiters af¬ 
stand fra Solen, ca. 850 miil. km, når kun 
1/27 af den solstråling Jorden modtager frem 
til Jupiter. Men så opdagede man, at Jupiter 
havde sin egen indre varmekilde og derfor 
næsten sikkert store områder med atmosfære 
ved stuetemperatur, områder der ville være 
gunstige for en eller anden form for liv. 

Et andet argument mod liv på Jupiter var 
planetomgivelsernes stærkt basiske natur. 
Mange mente, at her kunne intet overleve. 
Men så opdagede to videnskabsmænd ved 
NASA’s Ames Research Center, at der i en 
stærk basisk opløsning af natrium-hydroxid 
trivedes ukendte bakterier, - de både voksede 
og formerede sig. Biologerne Paul Deal og 


Kenneth A. Souza fandt organismerne i en 
basisk kilde i det nordlige Californien. 

Men det var natrium-hydroxid! Disse or¬ 
ganismer kan derimod ikke overleve ved 
store koncentrationer af ammoniak - der er 
tilsvarende basisk - og som findes på Jupiter. 
Men hvis disse organismer kan overleve i så¬ 
danne basiske omgivelser, kan lignende orga¬ 
nismer måske overleve tilsvarende omstæn¬ 
digheder med ammoniak på Jupiter. 

Dr. Cyril Ponnamperuma fra universitetet 
i Maryland har udført eksperimenter, som 
kaster lys over mulighederne for liv under 
omstændigheder svarende til Jupiters. Mens 
han var leder af Ames Research Center’s ke¬ 
miske udviklingslaboratorium, blandede dr. 
Ponnamperuma en „kemisk suppe“, svarende 
til Jupiters atmosfære, og udsatte den for 
elektriske udladninger, analogt til Miller- 
Urey eksperimentet. Disse undersøgelser viste, 
at Jupiters „store røde plet“, kunne være en 
gigantisk kedel, der sammenbryggede de ind¬ 
ledende elementer til liv. 

Dr. Gerard P. Kuiper fra Arizona Univer¬ 
sitetets Måne- og planetlaboratorium har gi¬ 
vet udtryk for en noget modsat opfattelses. 
Dr. Kuiper mener, at Jupiters røde plet skyl¬ 
des kæder af uorganiske (og dermed ikke- 
levende) kemiske forbindelser. Dr. Kuiper 
har anvendt sin lange karriere til at studere 
planeterne i detailler og er overbevist om at 
„mens der måske kan være chance for at fin¬ 
de liv på Mars, så er det en kemisk umulig¬ 
hed på Jupiter“. 

Som ved ethvert stort spørgsmål må op¬ 
dagelsen af liv på Jupiter - eller af at der 
ikke findes liv - vente på yderligere beviser 
fra rumsonder. Nogle fremtidige projekter 
omfatter både sonder, der skal kredse om Ju¬ 
piter, og sonder, der skal trænge ned gennem 
planetens atmosfære. De fleste skal anvende 
Pioneer-f artø jer svarende til det, der nu nær¬ 
mer sig den store planet. 

Pioneer 10 vil passere Jupiters skydække 
i en afstand af ca. 130.000 km den 3. decem¬ 
ber og Pioneer 11, næsten en tvilling til Pio¬ 
neer 10, ankommer til Jupiter ét år senere, 
den 5. december 1974. 

Oversættelse: Fl. Arenkiel. 

Kilde: NASA News 24/10-1973. 

LÆSERKONKURRENCE 

- med store gevinstchancer 

Nu får De mulighed for at vinde! 

Nu har De forhåbentlig modtaget giroindbetalingskortet med afgiften 
for UFO-NYT abonnementet 1974. Har De sendt ind? 

ALT BUVER DYRERE - MEN IKKE UFO-NYT! 

Trods de voldsomme prisstigninger, vi ser på næsten alle områder, 
vil vi stædigt fastholde såvel trykkvalitet, illustrationsmængde og pris: 

stadig kun kr. 35,- pr. år! 

Til gengæld vil vi indtrængende bede om Deres hjælp. Vi kan ikke 
(ustraffet) bibeholde den høje blad-kvalitet og den lave pris, hvis ikke 
vi får flere abonnenter. Her kan De hjælpe os - og samtidig være 
med i konkurrencen om 

5 x 100 kroner 

som vinderne efter eget valg kan benytte til køb af UFO-bøger, UFO- 
NYT’er - eller få udbetalt kontant. 

Sådan kan De være med 
og hjælpe os! 

På bagsiden af giro-indbetalingskortet er der gjort plads til at skrive. 
Anfør (med blokbogstaver) navn, adresse og postnummer på mindst 
to bekendte, (og gerne flere!) som De mener vil være interesseret i 
UFO-NYT; vi vil så sende dem et gratis prøvenummer - og blandt 
alle, der har indbetalt 1974-abonnementet inden d. 10. januar 1974, 
udtrækker vi den 1. marts 1974 de 5 heldige vindere, der alle vil få 
direkte meddelelse. Vindernavnene bliver offentliggjort i UFO-NYT 
nr. 2, 1974. 

VÆR MED - OG VIND ! 

Forny Deres abonnement hurtigt - 

og husk at anføre navne på UFO-NYT-interesserede! 

PS: Har De allerede betalt for 1974, kan De alligevel være med til at skaffe nye 
abonnenter. Skriv blot på et brevkort navn og adresse på de interesserede (og 
naturligvis Deres eget!) - og send kortet til EKSPEDITIONEN (se adr. side 2). 

MANGE TAK FOR HJÆLPEN! 





Siger han stadig sådan? 


Der kan vel være 
noget sandt i det 

Under denne overskrift bragte UFO-NYT i 1966 (nr. 
3, side 90) et referat fra Berlingske Tidende 31. marts 
1966. Det startede således: 

„Washington, onsdag aften. - Sagen om de flyvende 
tallerkener og de små grønne marsmænd, der i den 
sidste tid specielt synes at have hjemsøgt staten 
Michigan, ønskes nu forelagt for en kongreskomité. 
Den republikanske leder i Repræsentanternes Hus, 
Gerald R. Ford fra Michigan, har anmodet om en 
undersøgelse, fordi - som han siger - „der meget 
vel kan være noget sandt i hele denne affære"." 

Udtrykket „de små grønne marsmænd" står forment¬ 
lig for journalistens egen regning; men „hjemsøgel- 
sen", som han refererer til, er blandt andet de sørge¬ 
ligt berømte „sumpgas"-tilfælde. 

Gerald R. Ford. Siger navnet Dem noget? Lørdag d. 
13. oktober 1973 kl. 02.00 dansk tid meddelte USAs 
præsident Nixon over TV, at han havde valgt den 
nu 60-årige Gerald Ford som vicepræsident efter 
den fældede Spiro Agnew. Nu er det bare spørgs¬ 
målet, om VICEPRÆSIDENT Gerald Ford vil have en 
lige så positiv holdning til UFO-problemet som SE¬ 
NATOR Gerald Ford havde - eller om han har stillet 
sig tilfreds med Condon-kommissionens afvisning 
(i lederen) af, at der overhovedet forelå et problem. 

lOKj. 


